
CUVÂNT ÎNAINTE 


Dogma aşfintei Treimi a constituit dintotdeauna centrul 
vital al teologiei ortodoxe. De aceea, era firesc ca această 
dogmă să devină inepuizabilul subiect al reflecției teologice 
care individualizează personalitatea de o impresionantă anver- 
gură a Părintelui Profesor Dumitru Stăniloae. Locul special 
ocupat de doctrina trinitară în gândirea sa teologică ne-ar în- 
dreptăți să afirmăm că, în peisajul teologiei contemporane, 
Părintele D. Stăniloae este teologul, prin excelență, al Sfintei 
Treimi. De fapt, toată opera sa este o uriașă strădanie de a 
aşeza în centrul vieţii spirituale a creștinului ortodox de 
astăzi, taina negrăită a Sfintei Treimi. | 

Ca şi pentru Sfântul Maxim Mărturisitorul, pe care l-a 
tradus şi comentat în românește, această dogmă nu a consti- 
tuit, pentru marele nostru teolog, o temă izolată, reflexele ei 
deslușindu-se în fiecare capitol de teologie dogmatică pe care 
l-a dezvoltat. Precizând, în cel mai autentic duh ortodox, 
existența în sânul Sfintei Treimi a unităţii fiinţiale absolute, 
dar şi a distincţiei ipostatice absolute, Părintele Stăniloae a 
ținut întotdeauna să sublinieze şi distanța care, din păcate, 
separă personalismul viu, dinamic al teologiei creștine orto- 
doze de substanţialismul static, depersonalizant, al teologiei 
trinitare apusene. a | | 

Și, vorbind ca nimeni altul în teologia creştină contem- 
porană despre valoarea infinită a persoanei, despre adâncul 
ei însondabil, şi văzând în om «chipul nemuritor al. lui 
Dumnezeu», a putut vorbi şi despre iubire, al cărei izvor unic. | 
este Sfânta Treime — «Structura supremei iubiri», aşa cum 
o numeşte, în termeni atât de expresivi, autorul lucrării de 
față. 

Deci, nu trebuie să surprindă pe nimeni că titlul acestei 
lucrări este Siânta 'Lreime sau la început a fost iubirea, 
fiindcă iubirea interpersonală treimică a precedat creația, dar 
tot ea a motivat aducerea la fiinţă, din nimic, a lumii și a 
omului şi tot ea a îmbrățișat toată zidirea spre a o face, prin 
îndummnezeirea după har a omului, părtașă nespusei bunătăţi 
dumnezeiești. - 

„Dar, așa cum spune Părintele Stăniloae, exisiența creată, 
pentru a atinge această stare «în unire cu existența fără în- 
ceput, are nevoie de un efort al libertăţii» (p. 16). Exerciţiul 
irațional al acestei libertăţi, însă, este totdeauna — începând 
cu căderea în păcat a protopărinților — aducător de suferință 
și moarte, căci înseamnă ieşire, prin egoismul patimii, din 
comuniunea vivificatoare a iubirii. 

Puterea de a rămâne în această comuniune a primit-o 
omul tot de la Dumnezeul Treimii, căci una din Persoanele 
treimice — Fiul — Și-a împropriat umanitatea, jertțindu-Se 
„pentru omul căzut şi ridicându-l pe acesta la plinătatea vieţii 
Sale dumnezeiești, comună cu a Tatălui și a Duhului Sfânt. 
Așadar, accentuează permanent Părintele Stăniloae, omul a 
fost creat, şi apoi mântuit, de Dumnezeul treimic în vederea 
unei veșnice îndumnezeiri, a unei eterne creșteri în iubire. 
De aceea, nu întâmplător cartea se încheie cu câteva frumoase 
și mișcătoare rugăciuni către Duhul Sfânt prin Care «se reali- 
zează întreg dialogul între Dumnezeu și făpturile umane» 
(p. 95). Duhul Sfânt ne învață, însă, că omul nu poate 
niciodată purta acest dialog cu detaşare, prin abile demersuri 
teoretice, ci doar printr-o hotărâtă angajare existenţială care 
să confirme adevărul că iubirea şi jertfa sunt nedespărțite. 


Binecuvântând darea la lumină a acestei cărți, nu putem 
decăt să dorim celor care vor căuta hrană spirituală în pa- 
ginile ei să ajungă să înțeleagă, nu numai cu mintea ci şi cu 
mima, că la temelia acestei lumi, a întregii existențe, care 
pare tot mai zbuciumată şi mai dezbinată, stă totuși o iubire 
veșnică, desăvârșită şi atotputernică: cea a Prea Sfintei 
Treimi. 


+ TEOCTIST 
PATRIARHUL BISERICII ORTODOXE ROMANE 

PREFAŢĂ 


Sfânta Treime este suprema taină a existenței, care explică 
însă toate, sau fără de care nu se poate explica nimic. De 
aceea, deși e suprema taină, este întrucâtva inteligibili, 
coniormă pînă la un loc unei logici. 

Ea se prezintă ca atare ca o metafizică reală, sau ca funda- 
mentul abisal, dar într-un fel inteligibil, a toată existența. 
Filosofiile care vorbesc de o metaţizică rămân într-o totală 
neclaritate în privința metajizicii de care vorbesc ele. Pentru 
ele, acea realitate metafizică nu e decât o esență stăpânită 
de o. lege a evoluiiei sau emanației, din care ies toate, stă- 
pânite de aceeași lege. Dar cine a putut da acea lege, care 
arată în sine o cependență, dar nu pot explica de cine de- 
pinde ? Metafizica jilosofiilor se prezintă drept lipsită de ori- 
ce Logică. 

Cel puţin în privința scopului pe care-l poate urmări 
Sțfânta Treime, sau sensului pe care îl poate oferi pentru 
existență, e deplin acceptabilă din punct de vedere logic. Ea 
este o- iubire fără de început şi urmăreşte o extindere a îubi- 
rii. Și ce poate justifica existenta mai mult decât iubirea ? 

Iubirea nu satură pe nimeni, niciodată. Deci poate fi fără 
de sfârșit ; şi de aceea poate fi şi fără de început. 

Iubirea fără de început și fără de sfârșit dă o mulțumire 
deplină existentei, deci o lumină. Metafizica țilosofiilor este 
supusă orbește unei legi fără început şi fără sjârșit, nu dă 
nici o lumină. 


Al doilea lucru pe care ținem să-l notăm în această «Pre- 
față», este că Biserica Ortodoxă vede pe Sfânta Treime, ca 
Dumnezeul iubirii, lucrătoare şi prin Sfântul Duh în sufletele 
credincioşilor, pentru a-i ridica în relaţia iubitoare dintre Per- 

soanele ei. Datorită acestui fapt, Sfintele Taine au o împor- 
tanță hotărâtoare în viața lor. Prin ele, Sfânta Treime însăşi 
este lucrătoare prin Sfântul Duh în sufletele lor, câtă vreme 
în catolicism, în Sacramente, nu e decât o graţie creată, prin 
care se acordă niște merite şi credincioşilor din suprameritele 
jertfei lui Hristos, ceea ce a făcut ca celelalte forme creştine 
desprinse din catolicism să nu mai dea nici un loc Lainelor 
în viața lor. Ortodoxia are prin aceasta un accentuat caracter 
duhovnicesc şi sfințitor. Credincioşilor ortodocși nu li se îar- 
tă numai în sens juridic păcatele în viața aceasta (la catolici, 
și în cea viitoare la protestanți), ci li se comunică puterea lui 
Hristos de-a iubi prin Duhul Lui cel Sfânt și pe Dumnezeu 
și pe semenii lor și odată cu aceasta eliberarea de patimile 
egoiste și o sfințire tot mai mare, pe măsură ce fac şi ei un: 
efort în aceasta. | 
Ortodoxia nu cunoaște numai un Hristos al discursuriler, 
ci pe Hristos care iubind pe Tatăl prin Duhul Sfânt comunică 
și credincioşilor această iubire a Sfintei Treimi: Ortodoxia 
ajută pe membrii săi să se înduhovnicească prin nevoințe as- 
cetice și prin aceasta să se sfințească din puterea Treimii, în 
care trăiesc încă de pe pământ, înaintând în Împărăţia 
iubitoare fără sfărșit. 


AUTORUL 








1. 


EXISTENŢĂ CONȘTIENTĂ ȘI LIBERĂ 
FĂRĂ ÎNCEPUT ŞI FĂRĂ CAUZĂ 
ȘI EXISTENȚA ÎNCEPUTĂ ȘI CREATĂ 


Nu ne putem închipui că a fost cândva când n-a fost 
nimic. Sf. Grigorie de Nazianz o spune aceasta în multe lo- 
curi. Odată zice : «Dumnezeu spune : Întregul «este» e al Meu 
(leș. 3, 14) neavând nici început şi neputând nici înceta». 
(Cuv. 31, cap. 23). De unde ar fi apărut existenţa, dacă n-ar 
fi fost din eternitate ? Existenţa fără de început, sau din eter- 
nitate, este un mister inexplicabil. Dar totodată el explică 
totul. Dar de ea ştim din cele ce experiem ca existenţe cau- 
zate. Căci cum ar exista cele cauzate şi începute, dacă n-ar îi 
o existenţă fără de început şi fără de cauză? 

Se poate deci spune : din cele cauzate, sau cunoscute ştim 
despre existenţa sau Dumnezeirea necauzată sau necunoscu- , 
tă, iar din existenţa necunoscută înţelegem cele cauzate. Exis- 
tă o comunicare reciprocă între cunoaşterea catafatică şi apo- 
fatică, apofaticul fiind în parte cunoscut prin catafatic şi ca- 
tafaticul fiind mai bine cunoscut prin apofatic. Apofaticul nu 
e cu totul neștiut, iar catafaticul nu e nici el cu totul înţeles 
având ca origine apofaticul absolut. 

Cele cauzate le cunoaştem din legile lor, din dependența 
lor. Dar legile sau -dependenţa lor presupun o existenţă ne- 
cauzată, independentă, «absolută». Dar necauzabilitatea, inde- 
pendenţa, caracterul ei «absolut» (dezlegat de orice depen- 
denţă), rămâne o mare taină pentru noi. Totuşi faptul că 
existența nu numai contravine celor cauzate şi dependente, 
ci este şi ceea ce le explică pe acestea, ne face posibilă și e 
anumită cunoaştere a lor, dar o cunoaştere care le lasă în 

mare parte neînțelese, dat fiind că înțelegerea noastră coin- 
cide cu explicarea celor cauzate şi dependente prin legile ce 
le sunt impuse de o existență care nu e supusă acestor legi. 

Apofaticul nu e o necunoaştere totală și catafaticul nu e 
o cunoaștere deplină. Cauza ultimă are în ea ceva din cele ce 
le aflăm în cele cunoscute şi cele cunoscute nu le înțelegem 
niciodată deplin, pentru că niciodată nu înţelegem deplin ca- 
uza ilor ultimă, necauzată, Apofaticul aruncă o lumină asupra 
catataticului, dar şi o taină, și catafaticul la fel : ie cunoaștem 
pe amândouă, necunoscându-le deplin și ne deschid taina lor 
cunoscându-le.: Astiel ne putem folosi de unele din cele cu- 
noscute în lumea cauzată, pentru a cunoaște ceva din cauza 
lor, care: în cea mai mare parte rămâne necunoscută. 

Ceea ce putem ști despre existența eternă necauzată, sau. 
prin sine, folosind negativ cunoașterea celor cauzate, esta că 
„acea existență necauzată este de ordin spiritual, căci spiritua- 
lul, chiar în forma redusă trăită de noi, este nesupus strict le- 
gilor, ci în mare parte e o existenţă liberă. Dar existenţa fără 
început și fără sfârșit și independentă, ca una ce este în între- 
gime prin sine, n-ar putea fi deplin de sine, prin sine, dacă ar 
avea în sine vreo lege care s-o explice. În acest caz; n-ar îi 
cu totul prin sine, cu totul independentă, ci ar depinde de o 
lege pe care ar trebui să o gândească, sau care ar ajuta-o să 
se gândească şi să se explice. Existenţa respectivă n-ar mai fi 
o existență totală, căci legea de care ar depinde ar trebui cu- 
getată în mod distinct de ea. Şi cum ar-putea fi cugetată o lege 
„fără o existenţă, o lege care să nu fie impusă de o altă exis- 
tenţă ? Deci trebuie să fie undeva o existenţă faţă de care nu 
este o lege superioară, ci este prin ea însăși legea prin calita- 
tea ei de suprema. calitate, lege și libertate de la început. 

Nu s-ar putea alirma că acea existenţă fără de început a 
ființat din eternitate, silită de o lege să producă cu vremea 
in ea o conștiință de sine şi o libertate, prin care pe de o parte 
face să se producă în mod necesar o conștiință care să apară 
pe de altă parte însoţită de libertate. Libertatea ei nu poate 

fi produsul unei legi care ea este impusă automat, în mod 
necesar. | i | | 
Pe de altă parte, oricând ar fi apărut ulterior acea lege, 
Ş dacă ar fi apărut într-o existenţă fără de început ar însemna 
că până la această apariție a fost necesar să apară şi ar fi 
trebuit să se parcurgă un timp. Dar cum a putut apărea într-o 
existenţă tără de început, deci eternă, începând în timp ? Cum 
ar fi putut apărea în ea un timp, ca o condiţie a unei evoluţii 
care s-o ducă Ja apariţia conştiinţei de sine ? E de neînțeles 
cum ar fi putut apărea un «moment» într-o eternitate, în 
care ar fi putut începe timpul şi evoluţia. N-ar însemna acea- 
sta că eternitatea a avut totdeauna un caracter temporal ? 
Dar se poate cugeta o eternitate cu caracter temporal ? Nu este 
în această formulă o contradictie în sine ? Nu înseamnă ea p2 
de o parte, o existență jără de inceput, pe de alta temporală, 
deci cu un început, cu o evoluţie și cu un sfârşit, deci care a 
ajuns şi la conștiință prin evoluţia în timp? Și nu înseamnă 
aceasta o anumită mărginire, o anumită neputinţă în acea 
existenţă care deci nu poate fi prin sine şi fără început? ŞI 
atunci nu e logic să cugetăm o existenţă prin sine din eter- 
nitate, nesupusă unei legi şi netrebuind să ajungă supusă 
unei legi și prin aceasta să o cugetăm nu cu o conștiință în 
baza unei legi superioare ei? Nu e absurd să socotim că în 
„această existenţă prin sine a apărut un moment în care s-a 


Pon 3 


ivit din ea în mod necesar o lege — existentă virtual în ea: 
înainte, din eternitate — ca pe baza ei să ajungă la o conşti- 
ință de sine, sau la o explicare a existenţei sale? Poate 
apărea într-o“ existenţă eternă, prin sine, ulterior o lege şi O 
conștiință de sine în baza ei? Nu e absurd să admitem că 
într-o existență din eternitate, a apărut într-un anumit mMo- 
ment când n-a voit. ea, o lege și în baza ei o conştiinţă de 
sine ? N-ar însemna să reducem în acest caz acea existenţă 
prin sine la o existenţă care nu e prin sine, ci adăugită unei 
legi existentă virtual în ea ă Și până unde am merge în 
căutarea originii acestei legi ? | 

De fapt, e imposibil să definim pe «este» ca o existenţă 
cu început prin sine. Dar un lucru trebuie admis : ea nu poate 
fi fără conștiința de sine prin ea însăşi, printr-o lege căreia 
să-i fie supusă. Ea e deci o existenţă de ordin total spiritual, 
neavând nevoie de nimic altceva pentru a se explica. 

Dar dacă nu poate apărea acea existenţă prin sine din | 
eternitate, ea nu poate nici sfârşi vreodată. Nu poate apărea . 
în ea vreo lege a evoluţiei care să o poată duce chiar la 
sfârşit, odată ce n-a fost o astfel de lege care să-i dea și un 
început. 

Dar noi constatăm în noi înșine şi în lumea cu care sun- 
tem legați, niște legi şi în baza lor avem şi noi ca oameni o 
explicare a noastră în baza unor legi. Dar de unde ar fi 
apărut aceste legi și conştiinţa de noi înşine, dacă n-ar fi 
fost o existenţă eternă, nesupusă legilor, dar capabilă să dea 
unei forme inferioare de existenţă niște legi, în calitate de 
cauză a lor, nişte legi în baza cărera evoluează şi ele spre un 
sfârşit, dacă nu ar fi acea existență care să le și poată ridica 
deasupra lor ? | 

De unde ar fi altfel conştiinţa de sine pe care o au atâtea 
existențe supuse unor legi de o existență superioară care să 
le fi dat? Şi de unde ar fi setea lor după o conştiinţă de 
sine — unită cu o tot mai largă cunoaștere a ttuturor ? Şi e 
de remarcat că aceste existențe dependente, . conștiente, nu 
aspiră numai după o adâncă conştiinţă de sine, unită cu e 
tot mai largă cunoaştere, ci și după o relaţie directă cu exis- 
tența absolută, cu existenţa prin sine, în care e totul, sau 
explicarea totului. Omul nu se mulţumeşte numai cu trăirea 
în relativul său şi al celorlalte existențe relative, ci vrea o 
relaţie cu absolutul, pentru ca să primească şi el posibilitatea 
unei trăiri în absolutul nemărginit şi netrecător. Omul este 
o existenţă care ştie că în sine nu este deplină şi deci nu 
poate fi fără început, că în ea nu cuprinde toate cele ce pot 
exista. Dar în primul rând ei trebuie să-i fie proprie conşti- 
inţa de sine. La ce-ar fi, fără să fie conştientă de sine ? Dacă 

nu știe de unde este, și în primul rând cel căruia îi aparţine, 
la ce-ar mai fi ? Deci trebuie să fie o existenţă prin sine, care 
are totul perfect din eternitate, în care nu apare nimic ulte- 
rior. 

Descartes a produs formula: «Cogito, ergo sum». El a 
legat prin aceasta strâns cugetarea sau conştiinţa de exis- 
tenţă. Existenţa este condiția cugetării. Dar oare legătura nu 
e mai strânsă ? Şi cugetarea nu e numai o formă oarecare, ci 
forma cea mai sigură a existenţei. Conştiinţa e forma cea mai 
sigură a existenţei. Conştiinţa e existenţa autodeterminată. 
Dacă existența e prin sine o lumină, conştiinţa e lumina 
întoarsă spre sine. «Cogito, ergo sum» nu înseamă «cuget», 
ci cugetarea este faptul cel mai sigur al existenţei mele. 

Sunt şi forme de existenţă care nu se manifestă în cuge- 
tare, cum sunt pietrele, ierburile, animalele neraţionale. Dar 
ele sunt pentru a da un conţinut cugetării sau conștiinței 
omului. În primul rând îmi cuget existența mea, sau existenţa 
mea se cugetă pe sine. Dar faptul conştiinţei mele e întărit 
de existența conştientă a altora, iar apoi de existența incon- 
'ştientă a celorlalte forme ale lumii. Şi oare nu acesta este 
rostul principal al existenței lor ? a 

Existența eternă care a avut în sine, virtual, toate for- 
mele de existenţă, a avut numai în Sine toate virtualitățile 
existenței, ea le.poate cugeta pe toate, sau are conştiinţa 
despre toate. Ea asigură de aceea existența tuturor. 

Eu am cunoaşterea şi deci şi conștiința de ceea ce sunt 
eu, în mare parte dobândită prin progresul în cunoaşterea 
mea prin relaţia cu cele deosebite de mine. 
| Socrate a putut afirma : «Știu că nu știu nimic», pentru 
că cunoştea numai în parte existenţa. El șție de sine, dar ştie 
de sine ca de cel ce nu ştie nimic deplin despre celelalte. 

Setea aceasta de cunoaștere, manifestată în tristeţea 


„sentinţei lui Socrate, nu arată că există undeva o cunoaştere 
desăvârşită, care să acopere cu toate exisţenţa ? Nu arată ea 
că omul e făcut pentru a înainta spre cunoaşterea totului şi 

că deci există undeva o conștiință care cunoaşte totul, care 
trebuie să înainteze spre o ţintă mai presus de sine ? 

A fost o lumină fără de început, care a putut aduce la 
existenţă lumina creată, prin cuvântul: «Să fie lumină !». 
Toată creația a primit existența pentru a spori lumina sau 
conştiinţa omului. În fond tot ce «este», este lumină. N-a 
putut îi din veci un «este» întunecat, care să înainteze spre 
un este «luminat» pentru'o conștiință prin evoluţie. 

Din aceasta rezultă concluzia că timpul n-a apărut în 
existența ce ființează prin sine din eternitate, ci trebuie să 
se fi produs, să fi apărut o existenţă temporală deosebită de 
cea existentă din eternitate, nu ca o emanaţie a ei, ci creată 
de ea. Şi ea nu poate fi decât creaţia existenţei de sine din 
eternitate. Căci timpul nu ș-a putut produce nici prin sine, 
nici ca o emanaţie a existenţei prin sine din eternitate. El 
trebuie să aibă o altă cauză. | 
| Sunt două planuri ale existenţei : una eternă, existenţa 
prin sine, şi una temporală, creată de cea care fiinţează din 
eternitate prin sine şi care are în sine şi puterea de-a o fi 
creat pe a doua din nimic nu ca o apariţie naturală din ea. 

Dacă ar fi numai forma divină a existenţei, ea ar fi lip- 
sită de atotputernicie şi de generozitate. Dacă ar fi numai 
forma lumii, sau panteistă, supusă unor legi care nu duc şi 
prin libertaţe o altă formă a existenței la fericire, ar repre- 
zenta iarăși o formă nedeplină a existenţei. 


| Ca să revenim încă puţin la unirea între datate Și 
apofatic, mai menționăm că ea poate fi exprimătă ca unire 
intre raționalitate şi taină. Raţionalul cuprinde în el şi tai- 
nicul şi viceversa, atât în Dumnezeu, cât şi în lumea creată. 
Dar legătura e în fiecare de altă categorie. În lumea creată 
raţionalul ne duce la taină, la taina creatului care nu e prin 
sine, ci presupune o existenţă prin sine din eternitate, deci 
la taina lui Dumnezeu, ca explicare raţională a tainei creaţi- 
unii. Și raţiunea noastră implică ca explicare a lor (care e 
taina lor) pe Dumnezeu, ca suprema Raţiune a lor. 

După Sf. Maxim Mărturisitorul, raţiunile lumii ne desco- 
peră taina lui Dumnezeu. Între taina lui Dumnezeu şi între 
raţiunile lumii nu este o contradicție. Rațiunea noastră este 
făcută pentru a cunoaște și acele rațiuni, care îşi au temeiul în 
raţiunile lui Dumnezeu Cuvântul : «Raţiunile lucrurilor, întoc- 
mite dinainte de veacuri în Dumnezeu, precum Însuşi a ştiut, 
„se văd prin înţelegere din făpturi... Căci toate făpturile lui 
Dumnezeu, contemplate de noi prin fire, cu ajutorul cuve- 


nitei științe și cunoștințe, ne vestesc în chip ascuns raţiunile 


după care au fost. făcute şi ne descoperă prin ele scopul 
așezat de Dumnezeu în fiecare făptură... Din contemplarea 
înţeleaptă a creaţiunii desprindem Rațiunea care ne lumi- 
nează cu privire la Sfânta Treime, adică” la Tatăl, la Fiul şi 
la Duhul Sfânt» (Răsp. ce Talasie, Filoc. rom., vol. III, 
p. 45—46). 

Până la urmă,toată existenţa, începând de la Dumnezeu 
cel necauzat şi etern, și sfârșind cu lumea creată, făcută pen- 


tru a trăi în Dumnezeu, este şi raţională și tainică. Toată. 


existenţa e o taină pe care n-o poate explica omul. Dar toată 
e şi raţională, având ca izvor și ţintă bunătatea lui Dumne- 


zeu, sau fericirea în El. Nu poate fi nici un gol total, nici 0 


existenţă fără rost. 


Rezumând cele spuse, putem afirma că există o meia- 
fizică, identică cu Spiritul suprem, care explică lumea creată, 
în care trăim noi, ca o lume fenomenală, dependenţă de 
aceea, apărută nu dintr-o evoluţie a aceleia, ci prin crearea 


ei din nimic. Această ordine tenomenologică «e însă şi ea 
pentru a fi ridicată de la starea supusă unor legi de dezvol- 
tare, de 'care făpturile conștiente trebuie să ţină seama pen- 
tru a se ridica și ele la o unire tot mai strânsă cu existența 


prin sine, care trăieşte binele, sau iubirea prin sine, cao 


identitate între cea mai înaltă exprimare și cea mai deplină 


bucurie a trăirii în libertate. Chiar și trupul alcătuit din 
materie şi supus în mod accentuaţ unor legi, va fi ridicat 

prin înviere deasupra legilor, fiind spiritualizat, sau îndum- 
nezeit ; şi împreună cu el, universul întreg. 

Existenţa supremă, în baza faptului că e fără de început, 
e fericită din veci şi până în veci prin ea însăși, fără nici o 
dezvoltare, iar cea creată spre a ajunge acolo, în unire ct 
existenţa fără început, are nevoie de un efort al libertăţii. 
Însă libertatea ce i s-a dat, prin care trebuie să înainteze, 
urmând legii ca expresie a binelui voit de Dumnezeu, sau a 
Rațiunii supreme, poate folosi raţiunea ce i s-a dat şi într-un 
mod contrar Raţiunii supreme a binelui şi a legii lui, cerută 
făpturii conştiente. Ea poate folosi raţiunea în mod strâmb, 
pentru a justifica orientarea spre un bine MINCINOS, sau Spre 
promovarea egoistă. Binele care se voieşte stă în armonie 
liberă a făpturilor conștiente între ele şi Dumnezeu. Dar 
interesul egoist este contrar acestui bine, deci şi.lui Dumne- 
zeu. El desparte de Dumnezeu, de Rațiunea lui Dumnezeu, 
care urmărește armonia între toate şi între ele şi Dumnezeu. 
Aceasta arată din nou că la unirea cu Dumnezeu prin bine, 
trebuie să-şi aducă o contribuţie şi creaţia. Dar această 
contribuţie e ajutată de un Dumnezeu al Treimii, în care 
există cea mai perfectă armonie şi iubire, fapt pe care îl 
arată omenirii şi îi ajută să-l împlinească însuşi Fiul lui 
Dumnezeu, pe care-l foloseşte Tatăl Său şi ca Raţiune pe 
seama creaţiei. 

Se poate spune de aceea că Dumnezeul Treimii este şi 
Dumnezeul Raţiunii adevărate, înţeleasă ca forţă a Bunătăţii 
şi a armoniei, sau a Raţiunii adevărate. 

Ideea o vedem dezveltată tot la Sf. Maxim Mărturisi- 
torul. Un Dumnezeu monopersonal nu ar arăta creaţiei pilda 
și puterea unei armonii. Şi n-ar avea pe Cineva egal cu Sine, 
care să se poată apropia şi de oameni, împlinind rolul Mijlo- 
citorului între Dumnezeu şi oameni şi între oamenii înşişi. 

Sf. Maxim Mărturisitorul prezintă pe Fiul lui Dumnezeu 
neîntrupat ca Rațiunea după ale cărei raţiuni au fost create 
toate, iar întrupat, ca Cel care restabilește armonia tuturor 

cu Dumnezeu şi între ele. Aceasta pentru că Rațiunea ade- 


vărată este una cu Iubirea; şi un Dumnezeu monopersonai 
n-ar avea Iubirea ca Putere a creării lumii şi un scop al 
acestei creări. Lumea e făcută de Fiul lui Dumnezeu Cel 
întrupat, ca să-L, primească pe El Însuşi în ea. Căci toată 
iubirea, în toate treptele prin care are să ţreacă omul, por- 
nește din El, ca în EI să iubească toți pe Tatăl, deci să se 
iubească şi între ei. 

«lisus Hristos, Cuvântul lui Dumnezeu, ca Ziditor (Crea- 
tor) al tuturor, a făcut şi legea “naturală (legea armoniei na- 
turale, n.n.). lar ca Providenţiator şi Dătător al Legii, a dat 
desigur, atât Legea scrisă în litere, cât şi Legea - Duhului, 
adică a harului (a Evangheliei, n.n.). Căci «sfârșitul Legii», 
adică al Legii scrise, înțeleasă duhovniceşte, «este Hristos» 
(Rom. 2, 16). Dacă deci în Hristos, ca Ziditor (Creator), ca 
Providenţiator şi Dătător de Lege şi ca Răscumpărător, se 
adună şi Legea naturală şi cea scrisă şi cea a harului, se ade-! 
verește cuvântul dumnezeiescului Apostol că “Dumnezeu va 
judeca cele ascunse ale damenilor după Evanghelia Lui, 
adică după ceea ce li se binevestește» (Răspuns c. Tâlasie, 
Filocalia rom., vol. III, p. 538). | 

Remarcând condiţionarea reciprocă între taina lui Dum- 
nezeu și raționalitatea creaţiei, sau văzând în amândouă atât 
un conţinut de taină, cât şi unul raţional, am putut lăsa 
impresia că în Rațiunea dumnezeiască, in parte apofatică, nu 
e un apofatic sau o taină care depășește prea mult raționalul 
sau taina creaţiei. 

De fapt Rațiunea divină, «mai presus de rațiune», cum 
îi spune St. Maxim Mărturisitorul, are un conţinut apofatic 
infinit mai adânc decât conținutul ei rațional transparent in 
creaţie ; apofaticul depăşeşte în Dumnezeu rațţionalul, în 
măsura în care ființa Lui depăşeşte raționalul creaţiei. Nici 
una din ele nu e uşor de înțeles. Sf.' Grigorie de. Nazianz 
spune : «Și am străbătut nourul ajungând înlăuntru, departe 
de materie şi de cele materiale, întorcându-mă și adâncin- 

du-mă în mine, pe cât mi-a fost cu putință. Dar cănd L-am 
primit acolo, de abia am văzut spatele lui Dumnezeu (leș. 33, 
22). Și aplecându-mă puțin, nu vedeam firea primă și 
neamestecată, așa cum e cunoscută de ea însăşi şi câtă ră- 
mâne sub întâia catapeteasmă și se ascunde sub Heruvimi, 
și câtă ajunge până la noi». «Spatele lui Dumnezeu» văzut 
de el, îl numește Sf. Grigorie de Nazianz, «mărirea firii 
dumnezeiești din creatură şi cele puse în fața noastră» (În- 
tâiul Cuvânt teologic, cap. 3). Contrar lui Plato, care spunea 
că Dumnezeu este «greu de înţeles, dar imposibil de expri- 
mat», «după mine, spune Si. Grigorie, a exprima pe Dumne- 
zeu este cu neputinţă, dar a-L înţelege este şi mai imposibil». 

«Dar nu avem nici înţelegerea exactă a creaţiei. Căci și 
acesteia nu-i cunoşti decât umbrele... Dar mult înainte de 
aceasta este firea neiînţeleasă şi necuprinsă, care este mai 
presus de acestea și din care sunt toate. Şi spun că nu cunosc 
nu că este, ci ceea ce este. Căci nu e goală propovăduirea 
noastră, nici deşartă 'credinţa noastră (1 Cor. 15, 14). ..Căci 
se deosebeşte mult convingerea că este, de cunoştinţa ce. este» 
(Cuv. cit., cap. 4,5). | 

Nu înțelegem perfect nici raţionalul creaţiei, în care se 
reilectă «spatele lui Dumnezeu», şi în el un fel de apofatic. 
“Cu atât mai neînţeleasă: este firea lui Dumnezeu, al cărei 
«spate» se reflectă în creaţie. Din acest punct de vedere, 
Socrate avea dreptate să spună: «Știu că nu ştiu nimic», 
dacă o traducem prin expresia: «Știu că nu știu nimic 
exact» şi de aceea nu pot afirma că ştiu ceva cum este în 
realitate. | | 

Dar pentru micimea noastră, atâta cât -ştim din măreţia. 
nemăsurată și de necuprins a lui Dumnezeu e totuși 
enorm. Căci e foarte important faptul «că ştim că este», chiar 
dacă nu știm «ce este». 

„A şti că este existența Celui necauzat, nespus mai pre- 
sus de toate cele cauzate și care explică existența tuturor 

— conștiință, persoane, iubire — nu e un fapt infinit de 
important ? A şti de existenţa Celui infinit mai presus de 
toate cele din lume şi din acest punct de vedere necuprins 
și apotatic, nu e un fapt care aruncă o uriaşă lumină asupra 
tuturor ? Nu e un fapt care mă face să înțeleg că tot binele 
pe care-l trăiesc şi nădejdea veşniciei mele pline de sens e de 
la ea şi că mântuirea ce-mi vine în Hristos e de la ea? Nu-mi 
ajunge aceasta spre mântuirea mea, iar aceasta nu dă un sens 
fericiț vieţii mele ? Și nu e această cunoştinţă, pe de altă 
parte, un ajutor în sporirea cunoașterii Lui ? 

Ce fericită cunoaştere a Acelei: existenţe mai presus de 
înțelegerea mea, care ne dă totul, fără ca noi să-i dăm ceva! 

Cunosc eu toată taina semenului meu, care mă iubeşte 
şi-mi face mult bine ? Și totuşi, câtă fericire îmi dă cunoaște- 
rea existenţei lui în mare parte. E o cunoaștere care nu mă 
lipseşte nici de smerenia prin care îi cunosc adâncimea ne- 
cuprinsă, nici de mulţumirea pentru ceea ce îmi dăruiește. Îl 
văd cu atât mai de necuprins, cu cât îmi face mai mult bine. 
Mă văd pe mine cu atât mai plin de pretenţia că sunt egal 
cu el, sau mai mare ca el. Şi cu cât-înțeleg mai puţin existența 
lui, cu atât are mai puţin pretenţia să-l servesc, dar mă ser- 
veşte, el cel mai mult. | 








d 


PLINĂTATEA EXISTENŢEI PRIN SINE, 
SAU A FIINȚEI DUMNEZEIEȘTI NEMĂRGINITE 
ŞI FIREA OMENEASCĂ MĂRGINITĂ, 
ÎNSETATĂ, DUPĂ NEMĂRGINIRE 
ŞI ÎMPĂRTĂȘIREA EI DE ABSOLUT 


Am arătat în capitolul anterior că existenţa prin Sine, 
sau fără de început trebuie să aibă o conştiinţă deplină de 


“Sine şi o cunoştinţă a totului, cuprinsă în Sine actual şi 


virtual. 

Această existenţă prin Sine, nu are nevoie de nimic, și 
are în Sine totul, sau cum spun Părinţii Bisericii, este viața 
prin Sine. ă 

O astfel de viaţă sau de fiinţă e. dorită într-un fel și de 
făpturile create prin setea lor după ea. Se trăieşte dorinţa ei 
ca necesară şi de oameni, dar în ei nu are nemărginire. | 

Plinătatea nemărginită a trăirii acestei vieţi trebuie să 
se afle undeva, căci altfel cum ar trăi oamenii însetarea după 
ea ? Şi dorinţa unei astfel de vieţi, sau de ființe, dă posi- 
bilitatte și îndemn existenţei prin Sine să voiască să sporească 
și ei în trăirea vieţii lor. De aceea sunt făcuţi cu setea după 
ea și capabili de împărtăşirea lor de ea. Şi cum s-ar explica 
această sete a noastră de nemărginirea ei, dacă n-ar fi 
undeva un mod al lor real? Într-un fel se dă chiar ordinii 
materiale putinţa ca omul să trăiască buna ei folosire prin 
trupul destinat unei dominări a lui de bine. 


Dumnezeu vrea ca viața sau binele care este El prin fire 
și în grad nemărginit să se întindă şi la o existenţă mărginită 
prin fiinţa ei, dar desigur tot cu ajutorul Lui. 

O existență generală panteistă, în care totul se intâmpla 
prin nişte legi, nu poate fi socotită ca servind binelui. Pan- 
teismul filosofilor, care socoteşte că toată existența este şi 
se mișcă prin legea ce-i este impusă în mod inexplicabil, nu 
poate da o explicaţie nici setei de bine tot mai mare şi posi- 
bilității lui. | 
| Existenţa prin Sine, ca plinătate a vieţii, sau a fiinţei, 
cuprinde tot ce este actual şi poate fi viaţă din eternitate. Ea 
poate fi văzută în următoarele trei forme: una este bună- 
iatea sau voinţa iubitoare de a se dărui. Şi în aceasta se arată 
că nu e numai o Persoană, ci încă una sau două Persoane 
eterne, cărora să se dăruiască şi care să 1 se dăruiască deplin, 
dar şi voința de a se dărui şi unor persoane create din nimic, 
spre bucuria existenței în unire cu eagdar și între ele. Dar 
ea are aşa și atotputernicia pusă în slujba acestei bunătăți 
nemărginite, care voieşte ca făpturile mărginite create să se 
. bucure de iubirea ei, bucurie care le dă și lor puterea iubirii 
și a efortului spre ea. Această atotputernicie, pusă în slujba 
bunătăţii, a Persoanelor eterne, se arată şi în faptul că nu se 
teme de libertatea făpturilor mărginite, pentru că vrea ca ele 
să se bucure în mod liber de iubirea Lui şi a lor faţă de EL. 
De aceea, dacă nu folosesc astfel libertatea lor, nu le desfiin- 
ţează, arătând și în aceasta bunătatea -Sa nemărginită. 

Plinătatea existenței prin Sine se arată însă şi în cu- 
noştința a tot ce este, căci și in cunoștință e o putere. Iar din 
această cunoștință nu poate lipsi cunoașterea celor două... 

Şi bunătatea unită cu atotputernicia și cunoaşterea lui 
Dumnezeu se exercită neîncetat și în relaţia cu lumea creată. 
Dumnezeu ca existenţă necauzată a tuturor celor cauzate din 
bunătate, cu atotputernicie şi deplină cunoaștere, nu înce- 
tează nici o clipă să lucreze spre folosul lor. Chiar pilda chi- 
nurilor la care ajung unele prin nefolosirea bunătăţii Lui, le 
poate fi altora de folos. Dar existenţa prin Sine, sau Dum- 
nezeu, e o cauză voluntară în activarea bunătăţii Sale. Căci 
“altfel aceasta n-ar mai fi bunătate. Şi această mişcare liberă 

a bunătăţi neputând fi decât de la o Persoană la alta, urmează 
că existența supremă este o existenţă interpersonală. Şi 
aceasta face ca nimic din cele ce se întâmplă în existenţa 
creată, să nu se considere ca producându-se printr-un auto- 
matism extensiv, ci, deși acest automatism are și el un mare 
rol, el a fost rânduit şi e susținut de voința personală a lui 
Dumnezeu, ca ajutor al creaturilor conștiente în efortul lor 
liber spre înaintarea în bine. 

Dumnezeu e deasupra legilor și a automatismului men- 
ținut în parte în ele. El se mișcă în actele Lui cu o libertate, 
care deși menţine şi acest automatism săvârşeşte adeseori şi 
abateri de la el prin minuni, dar e dăruit vieţii spirituale ca 
mijloc de cunoaştere pentru binele plănuit de ea. Omul nu 
lucrează nici binele, nici răul în mod forțat, sau automat, 
deși nu poate face tot binele sau tot răul pe care îl alege. 
Aceasta ne ajută să înțelegem că Dumnezeu e libertatea 
deplină, dar libertatea Lui, însoţită de puterea nemărginită, 
e sursa exclusivă a binelui, deşi omul poate să nu primească 
tot binele pe care i-l dăruiește Dumnezeu, sau spre care 
ținteşte ajutorul de la Dumnezeu. i | | 

„Concepţia creștină despre existenţă e deosebită de con- 
cepția panteistă, emanaţionistă sau evoluționistă. E o con- 
cepție care cunoaște pe lângă Dumnezeu Cel deplin liber şi 
binevoitor, o lume în care are un important rol și libertatea 
făpturilor conştiente, îngereşti şi omenești, fără ca ele să 
„poată produce o dezordine totală în ordinea materială, sau 
spirituală, în care aceste făpturi conştiente sunt făcute să 
lucreze. Am menţionat că panteismul filosofiilor care crede 
că toată existenţa se mișcă numai prin legile ce-i sunt impuse 
și a căror origine nu poate fi explicată, nu poate da nici o 
justificare și apărare binelui. Pentru el, binele pur şi simplu 
nu există. | _ 

Am menţionat trei conţinuturi principale ale ființei lui 
Dumnezeu : bunătatea nemărginită,  atotputernicia şi 'cu- 
noașterea tuturor. Dar între ele este o unitate. Bunătatea sau 

iubirea este forma cea mai fermă a vieţii, atotputernicia e 
„cea care a produs o existenţă deosebită de Dumnezeu şi o 
tace să progreseze, sau dacă nu progresează, nu o lasă să 
piară cu totul, iar cunoştinţa e pusă şi ea în slujba binelui. 
Fiinţa, sau viaţa bună și fericită, puterea și cunoștința lui 
Dumnezeu nu pot fi slăbite sau mărginite. Ele nu pot slăbi 
decât în existența creată din nimic, în care ele sunt daruri ce 
pot fi primite sau refuzate. Când sunt primite, ele sporesc şi 
prin eforturile puse prin creaţie în fiinţa făpturilor. Când nu 
sunt primite, însușirile date prin creaţie sunt strâmbate. 
Puterea e pusă în slujba egoismului, căruia i se atribuie o 
falsă infinitate de creştere în viaţă şi cunoașterea îşi caută 
întemeierea în argumente și în păreri mincinoase. 

Aceasta aduce cu sine şi o slăbire a comuniunii între 
persoane, socotindu-se ca ţintă supremă existenţa eului sin- 
gular. Bunătatea sau iubirea îndreptate numai spre eul pro- 
priu, nu mai e bunătate sau “iubire ; puterea e înlocuită cu o 
mare slăbiciune şi cunoştinţa se restrânge la falsa preţuire 
a eului propriu, identiticat cu totul, ceea ce produce un mare 
întuneric. Nu mai are loc o apropiere de Dumnezeu, ca 
Treime iubitoare de Persoane. 


Sf. Apostol loan a accentuat cu deosebită claritate iden- 
titatea între bunătate sau iubire şi cunoştinţă sau lumină, sau 
viaţă. Această legătură se prelungeşte și în oameni.. El 
spune : «Cine iubește pe iratele său rămâne în lumină... lar 
cei ce urăște pe îratele său, este în întuneric și umblă în 
întuneric şi nu ştie încotro se duce, pentru că. întunericul 
a orbit ochii lui» (I loan 2, 10—11). 

iar: | 

Dumnezeu este iubirea, deci viaţa și lumina prin Sine, 
pentru că este suprema unitate neconfundată a comuniunii 
_tripersonale. | | | 

Despărțirea de Dumnezeu a adus lipsa de iubire, de 
putere şi. întunericul. | A | 

Toate formele fiinţei lui Dumnezeu au în „ele: putinţa 
de-a se comunica. Dar întrucât Dumnezeu nu, e silit să li le 








24 PREOT ACAD. PROF. DR. DUMITRU STANILOAE 





/ 

comunice, are loc o comunicare a lor în El Însuşi. Aceasta 
face ca Dumnezeu să fie în trei Persoane, care-şi comunică 
între ele ființa sau viaţa, bunătatea şi lumina sau cunoştinţa. 
Aceasta face pe Dumnezeu o Treime de Persoane unite în 
cea mai mare iubire. Numai viața împuţinată, răutatea sau 
lipsa de bunătate și neştiinţa, sau cunoştinţa împuţinată e 
unită cu necomunicarea. Şi aceasta e proprie lumii creale, 
care nu le are acestea ca ființă. 

Cele trei forme ale conţinutului fiinţei Sale, existenţa 
cea prin Sine, pot fi considerate şi ca Adevărul total. De 
aceea lisus Hristos a numit pe Dumnezeu și pe Sine Însuși 
„ca Dumnezeu întrupat și Adevărul. El a spus astfel despre 
Sine: «Eu sunt Adevărul şi Viaţa». lar dacă cunoştinţa sesi- 
zează adevărul și deci ea este una cu lumina, Hristos a 
putut spune despre Sine ca despre Cel ce este adevărul și: 
«Eu sunt lumina lumii». lar dacă lumina este cunoștința 
adevărului, a putut spune despre Sine însuşi că «Cel ce 
umblă în EI, nu umblă în întuneric». Deci s-a identificat în 
fond și cu iubirea. 

Așadar în cuvintele următoare ale lui lisus, prin care 
spune că este lumina, trebuie să vedem şi afirmaţia că El 
este iubirea. Ba spune și direct că această lumină este 
viaţa. «Eu sunt lumina lumii; cel ce Îmi urmează Mie, nu 
va umbla în întuneric, ci va avea lumina vieţii» (loan 8, 
12). Dar acestea le spune despre Hristos şi Sf. Apostol 
Pavel, când il numește «și Puterea și Înţelepciunea lui Dum- 
nezeu» ([ Cor. 1, 24). Ca Putere este și Viaţă și ca ÎInţelep- 
ciune este lumină și iubire. | 

Toate acestea tormează conținutul fiinţei lui Dumnezeu 
şi în El ea este nemărginită. Şi avându-le pe toate prin Sine, 
El este izvorul lor şi pentru noi. Iar lisus Hristos ca Fiu al 
Tatălui, avându-le împreună cu Tatăl, este deoființă cu 
Tatăl. 


Cele create neavându-le acestea prin ele înseși, înseamnă 
că nu au o ființă prin sine şi nemărginită, Dar neavând fiinţa 

prin ele, au prin actul creator al lui Dumnezeu. Însă aceasta 
înseamnă nu numai mărginirea lor şi dependența de Dumne- 
zeu, ci o legătură necesară cu fiinţa lui Dumnezeu și cu toate 
formele ei, deci şi o capacitate de-a primi în forme mărginite 
aceste conţinuturi, şi chiar o sete de a le avea tot mai mult. 
Dar setea aceasta spre nemărginire, o pot ele și strâmba, unii 
oameni amăgindu-se cu ideea că pot creşte într-o nemărgi- 
nire a eului lor. 

Însă pentru că omul nu are legătura cu Dumnezeu ca şi 
'cu niște Persoane egale, deci nici iubirea din partea lor în 
mod vizibil și într-un fel în care să aibă şi bucuria iubirii lor 
faţă de Sine, ca a unora ce au şi ele nevoie de El, a făcut 
Dumnezeu multe persoane, ca ele să-şi lărgească toţ mai mult 
zona iubirii şi a setei de ea şi înţelegerea bogăției ei. 

lar aceasta se datoreşte și mărginirii lor. Ei sunt ajutaţi 
de aceea să crească în nemărginirea iubirii şi a bucuriei de 
ea prin iubirea faţă de tot mai mulţi semeni și prin bucuria 
de iubirea tot mai multora. 

Pe de altă parte, oricât de multe ar fi persoanele umane 
cu care realizează relaţiile de iubire, ele nu-l pot mulţumi în 


mod drept pe om și nu-i pot asigura fericirea veşnică, căci 
nu-i pot deschide perspectiva unei iubiri infinite. El rămâne 
insetat şi de relaţia de iubire cu Dumnezeu Cel în 'Treime. 








3, 


TREI PERSOANE PURTĂTOARE ALE UNEI 
FIINŢE NEMĂRGINITE ȘI NEREPETATE, 
CA UN UNIC DUMNEZEU, 
MODELUL ŞI ȚINTA FĂPTURILOR 
CREATE CONȘTIENTE 


Nici o ființă conștienţă nu există decât în ipostasuri sau 
persoane. Fiinţa dumnezeiască în trei Persoane, cea ome- 
nească în multe persoane. Altfel nu-şi împlineşte nici Dum- 
nezeu și nici umanul destinul lor de existenţe iubitoare şi 
prin aceasta, fericite. 

Dacă ființa dumnezeiască ar fi într-o unică Persoană, 
n-ar fi bună sau iubitoare din eternitate, deci n-ar fi dum- 
nezeiască. Dar şi dacă ar fi într-o mulțime de Persoane, va- 
loarea lor demnă de iubire şi capabilă de iubirea infinită, s-ar 
relativiza, deci nici această mulțime n-ar fi dumnezeiască. 
Numai existând în trei Persoane, aceste trei Persoane sunt 
dumnezeieșşti, pentru că au o valoare şi o relație între ele care 
le face demne și capabile de iubirea absolută. Și sunt âșa, 
pentru că sunt așa de prezente una în alta, încât în fiecare e 
văzut Dumnezeu întreg, nefiind deci trei Dumnezei. Faţă de: 
ideea că Dumnezeu nu poate fi deci o unică Persoană, vom 
spune, întemeiaţi pe Sfinţii Părinţi, următoarele : 


Un dumnezeu monopersonal n-ar fi: de aceea nici per- 
soană, nici Dumnezeu. I-ar lipsi desăvârşirea. Atotputernicia 
lui n-ar fi unită cu bunătatea sau cu iubirea. Și ar mai ti 
aceasta atotputernicie, odată ce ar fi un despot incapabil de 
o legătură iubitoare cu alte forme de existenţă ? În acest caz 
ce l-ar mai îndemna să creeze o altă formă de existenţă, pe 

cea din nimic, dacă nu s-ar vedea în aceasta chiar o incapa- 
citate de-a o crea? Căci ce l-ar îndemna să voiască o comu- 
niune cu sine a unei exiştenţe create în timp ? 

Un dumnezeu monopersonal s-ar apropia de o esență 
impersonală supusă unei legi a evoluţiei sau a emanaţiei, 
inexplicabilă în privinţa originii sau a ceea ce se petrece prin 
mişcarea ei. 

De aceea Sfinţii Părinţi au combătut în mod hotărit ere- 
ziile :. ariană şi pnevmatomahă, care negau dumnezeirea 
Fiului și a Sfântului Duh, care, cu pretextul că resping un 
politeism, declarau pe Fiul și pe Duhul Stânt creaturi, mai 
“precis nişte prime creaturi. | | 
Sf. Atanasie zice: «A spune de Fiul că putea să nu fie, 

e o îndrăzneală ce aţinge fiinţa Tatălui ; căci putea să nu fie 

„ceea ce e propriu ei? Aceasta e asemenea cu a zice: Tatăl 
putea să nu fie bun. Dar precum Tatăl e bun veşnic prin fire, 
așa e Născător veșnic prin fire. Iar a zice: Tatăl voieşte pe 
Fiul şi Cuvântul voiește pe Tatăl nu araţă o voinţă antece- 
dentă (nașterii), ci indică autenticitatea aceleiași firi şi cali- 
tatea şi identitatea fiinţei» (Contra  Arianos, Or. 1, PG. 
26, 48). da 

Nu ființa neipostasiată ca Tată naşte pe Fiul, o face să 
tie Tată, ci din eternitate ființa supremă este ipostasiată în 
Tatăl Născător şi în Fiul Născut. Ţine de ea să fie astfel 
ipostasiată. Tine de bunătatea ei să fie din eternitate iposta- 
siată ca Tată și ca Fiu. Nu se poate gândi fiinţa dumnezeiască 
ca existență nici o clipă anterioară ipostasierii ei în Tatăl și 
în Fiul. Ține de bunătatea ei să fie Tată din eternitate, iposta- 
„siată în Tatăl și în Fiul. 


lar Sfântul Vasile cel Mare condiţionează relaţia de Tată 
și Fiu a lui Dumnezeu, de bunătatea și de puterea Lui. «Bi- 
nele (bunătate) este pururea în Dumnezeu Cel mai presus de 
toate ; dar e un bine (o bunătate) ca să fie Tată al unui astfel 
de Fiu ; deci niciodată nu lipsește binele (bunătatea). din E], 
nici nu vrea să fie Tatăl fără Fiul; iar voind, nu e fără pu- 

tere ; iar voind şi purtând, e firesc să aibă veşnic pe Fiul, 
pentru că veşnic voieşte să fie binele (bunătatea)» (La Si. Gri- 
sorie de Nyssa, Contra Eunomianos, cap. VII, P.G., col. 769). 

Dumnezeu n-ar fi bun şi puternic, dacă n-ar fi în El o 
Persoană care să-şi arate bunătatea faţă de altă Persoană şi 
n-ar avea puterea să tacă aceasta. În acest caz n-ar fi mai 
presus de toate, prin libertatea de a-şi arăta bunătatea din 
veci şi neîncetat. Căci în acest caz ar fi supus unor legi. Cel 
mai mult şi mai permanent îşi arată o Persoană bunătatea 
faţă de alta când una e Tată şi alta Fiu din veci şi până 
în veci. 

lar față de afirmaţiile aceloraşi eretici, sau a altora, că 
admiţându-se trei Persoane în Dumnezeu, se admit trei dum- 
nezei despărțiți, aşa cum s-ar întâmpla şi dacă s-ar admite o 
mulţime de persoane, precum se cunosc trei oameni, sau mai 
mulți între ei, Sf. Grigorie de Nazianz, spune: «Dar aci (la 
oameni) comunul înfăţişează numai o unitate a contemplării. 
Căci cele individuale sunt divizate foarte mult între ele prin 
timp, prin simțiri şi prin putere» (Cuv. 31 din cele 5 Cuvin- 
tări teologice, P.G. 30, col. 149 B). Iar afirmând unitatea lui 
Dumnezeu faţă de mulţii zei ai Elinilor, Sf. Grigorie spune: 
«Dar pentru noi, Dumnezeu este Unul, pentru că Una este 
Dumnezeirea şi toate cele din ele se referă la această unitate, 
chiar dacă este crezută întreită. Căci nu e Unul mai mult 
Dumnezeu și Altul mai puţin. Nici Unul mai întâi şi Altul 
-mai târziu. Nici nu se taie: prin voinţă, nici nu se divizează 
în putere, nici nu e ceva în Dumnezeu din cele proprii celor 
divizate, ci Dumnezeirea e neîmpărțită în cele deosebite, dacă 
vrem să grăim pe scurt. E ca o unică și indistinctă lumină în 
trei sori, într-o îinterioritate reciprocă. Când privim spre 
Dumnezeire şi spre prima cauză și unicul principiu, cugetăm 
pe Unul. Dar când ne ațintim spre Cei în care este Dum- 
nezeirea și spre Cei ce sunt din prima cauză în mod netem-.. 
poral şi de slavă egală, trei sunt Cei închinați» (Ibidem, 
col. 149 A). 


* 











LA ÎNCEPUT A FOST IUBIREA 29 








La fel spune Sf. Ioan Damaschin : «Cei trei sori care se 
compenetrează, sunt o singură lumină» (De fide orthodoxa 18 
P.G. 94, 829). Iar un tropar din slujba înmormântării, spune : 
«O Dumnezeire în trei străluciri». 

La oameni, firea cea comună e posedată de multe per- 
soane prin repetiţia ei în acele persoane, deci nedeplin unită 
în persoanele lor. În Persoanele dumnezeiești firea nu se 
repetă, ci e posedată în modul comun total. St. Vasile cel 
Mare spune că la oameni ființa este dispersată ( duoxedas- 
uEvn ), sau în ipostasuri vedem aceeași ființă repetată, ne- 
deplin unită și identică în aceste repetiţii. De aceea persoa- 
nele își comunică numai în parte și când voiesc, ceea ce au 
comun prin aceeași fire, arătând că firea lor este aceeaşi. 
Între persoanele umane de aceeași fire este un spaţiu sau 
alte obiecte, care fac firea să se repete şi să nu fie într-o 
totală comuniune. La aceasta contribuie și faptul că firea 
umană e constituită din suflet şi trup şi dacă sufletele pot 
comunica mai uşor, trupurile le împiedică de la o depiină” 
comunicare. 

În Persoanele Sfintei Treimi însă «se vede o continuă și 
infinită comunitate» (Cap. 38; P.G. 32, 326—328), *adică o 
comuniune. neîntreruptă de vreo disconținuitate şi infinită în 
conţinutul ce și-L. comunică cele trei Persoane. «Cugetarea 
nu vede (în Dumnezeu) nici o întrerupere, care să fie ca un 
spaţiu între Tatăl şi Fiul și Duhul Sfânt. Nu e nimic care să 
se intercaleze între Ei ; nici vreun alt lucru subsistent ( Tpa'p.a 
bpeoros ) afară de firea dumnezeiască, încât să o poată 
împărți prin înserarea a ceva străin, nici golul vreunei exis- 
tenţe fără subsistență neipostaziată, care să producă o fisură 
în întregul fiinţei divine, întrerupând continuitatea prin 
intercalarea golului». Când cugetăm pe Tatăl ca necuprins, 
ca necreat, Îl cugetăm şi pe Fiul şi pe Duhul Sfânt, pentru 
că Fiul şi Duhul Sfânt nu pot fi în afara acestei infinități 
atotcuprinzătoare și în afara singurei existenţe necreate şi în 
afara slavei, înţelepciunii şi atotputerniciei ei, «Ci se con- 
templă în fiecare comunul neîntrerupt și neîmpărțit». La 

fel nu se va putea cugeta Tatăl în atara Fiului sau a Duhului 
Sfânt, înţeleşi în infinitatea lor atotcuprinzătoare. «Căci nu 
se va putea în nici un îel inventa vreo tăiere sau împărțire, 
încât să se poată cugeta Fiul fără Tatăl, sau Duhul despărțit 
de Fiul, ci se vede şi în Aceştia o negrăită şi neînţeleasă 
comunitate și distincție, nici deosebirea ipostasurilor netăind 
continuitatea (ro sireyes ) firilor, nici comunitatea firii 
neconfundând  particularităţile semnelor  (ipostatice), adică 
cele proprii fiecărui ipostas» (Ep. 38, P.G. 32, col. 332—333). 
Sfântul Atanasie, spune şi el: «Dar dacă zicem că Fiul 
este, viețuieşte şi subsistă deosebit ( xar-eavro  ) asemenea 
Tatălui, prin aceasta nu-L. despărțim de Tatăl, cugetând unele 
spaţii şi distanțe prin care ar fi despărţit trupeşte. Căci cre- 
dem că ei sunt uniţi în chip nemijlocit şi sunt nedespărțiţi 
între ei. Întreg Tatăl Îl are pe Fiul întreg în sânul Său şi 
întreg Fiul e împreună cunoscut cu Tatăl şi se odihnește 
neîncetat în sânurile părintești» (De Synodis; P.G. 26, 
col. 723). | | 
Astiel Dumnezeu nu poate fi nici dacă ar fi o singură 
Persoană, pentru că ar fi lipsit de comuniunea iubirii, nici 
dacă ar fi o mulţime de persoane. Căci în acest caz, aceste 
persoane ar fi mărginite şi nu s-ar putea cuprinde toate în 


fiecare. persoană. Deci nu putem vorbi decât de un singur 


Dumnezeu, dar întreit în Persoane, pentru că acesta de fapt 
este un unic Dumnezeu prin unitatea de ființă și de iubire 
nemărginită ce-l este proprie prin relaţia de Tată şi Fiu 
uniţi în Duhul Sfânt. Deci această calitate de unic Dumnezeu 
în trei Persoane nu o are pentru faptul că este simplu în trei 
Persoane cu totul la fel. 

În acest caz s-ar socoti şi trei persoane umane un singur 
om. Şi ce ne-ar împiedica să socotim pe toţi oamenii un sin- 
gur om, sau să socotim și pe cele trei Persoane divine, trei 


dumnezei ? 


E un singur Dumnezeu numai pentru că cele trei Per- 
soane dumnezeieşti sunt într-o relaţie în care fiecare le 
cuprinde pe celelalte două prin locul deosebit ce-l are în 

relaţie cu acelea. Între oameni toţi sunt, sau pot fi și taţi şi 
fii. Nu e unit nici unul numai cu altul în calitatea exclusivă 
de tată și de fiu. 


> 


În Dumnezeu, Unul singur este Tatăl, deci reprezintă 
toată părințimea şi numai părințimea în relaţie cu un unic 
Fiu şi Unul singur reprezintă toată fiimea şi numai fiimea în 
raport cu Tată] și Duhul Sânt reprezintă singură o relaţie 
specială cu amândoi. De aceea când se cugetă şi se numeşte 
Tatăl, El e înţeles Tată exclusiv şi având în relaţie cu El în 
mod total şi pe Fiul ; şi când e cugetat şi numit Fiul,e înţeles 
în relaţie exclusivă şi totală cu El şi Tatăl. Şi în mod ase- 
mănător înţelegem și pe Duhul Sfânt. Şi relaţia aceasta deşi 
"este atâţ de intimă prin desăvârșirea iubirii datorită nemăr- 
ginirii fiecăruia şi iubirii infinite a fiecăruia faţă de ceilalți, 
ca o unire deplină, fără o confundare între Ei. 

„Nu pot gândi şi zice Tatăl, fără să gândesc şi să văd în 
El pe Fiul. De aceea nu-l pot zice Tatălui sau Fiului Dum- 
nezeu fără să văd în El pe Fiul, sau pe Duhul ca același 
Dumnezeu. 

Calitatea de Tată al unui singur Fiu și numai de Tată, 
Îl prezintă pe Tatăl ca nevăzutul exclusiv, ca iubirea de Tată 
față de Fiul. Tatăl nu e ca Persoană decât Cel ce iubeşte pe 
Fiul ca Tată, deci nu pot să-l spun Dumnezeu fără „să văd 
unit cu El ca Dumnezeu şi pe Fiul. lar Fiu] este numai Fiu 
și singur Fiu iubitor al Tatălui și de aceea nu pot să cuget 
pe Fiul şi să numesc pe Fiul, ca Dumnezeu, fără să-L, văd în 
El şi pe Tatăl ca Dumnezeu. 

Un om este tată al unui fiu, sau al mai multora, dar e 
şi fiu al unui tată. Iubirea unui fiu omenesc nu-l uneşte în. 
mod total și exclusiv cu cel ce-i este tată, sau cu cel ce-i este 
fiu. Ci e unit cu fiecare din cei doi, sau cu mai mulţi fii pe 
care îi are. Nu văd în nici un om numai un fiu, ci şi altceva, 


nici în tatăl lui numai un tată, ca să nu mai spun de moşii 
lui, de nepoţii lui, de fraţii lui. Deci cu niciunul din aceștia 
nu sie unit în mod exclusiv şi total. 

| În Dumnezeu o Persoană n-are decât afecțiunea de Tată 
i i din veci şi până în veci iaţă de un unic Fiu iar o alta numai 
afecțiunea de Fiu din veci şi până in veci faţă de un unic 
Taţă. Persoane coeterne cu ea din eternitate şi aflate în viaţa: 
plenară comună. Dar se arată şi aşa cunoașterea lumii, pe care 
a hotărât să o creeze. Taţăl nu poate să nu se gândească și să 
nu aibă în El exclusiv simţirea iubitoare față de Fiul şi nu 
poate voi să nu ne gândim la Fiu! Său ca unit cu E], ca unit A 
în slava de Dumnezeu cu El. Pe cât este El de Dumnezeu, pe | 
atât este şi Fiul, şi viceversa. Nu vrea ca eu să spun : «Tu eşti 
Dumnezeu, iar El nu este Dumnezeu». El vrea să spun: «Tu 
ești Dumnezeu împreună cu El. Amândoi aveţi aceeaşi slavă, 
a Aceluiaşi Dumnezeu. Dacă n-ai fi Tată al Fiului Dumnezeu, 
n-ai fi Dumnezeu. Eşti Dumnezeu pentru că Fiul Tău este 
Dumnezeu. Sunteţi împreună Dumnezeu». | 
Și fiind numai Tată şi Tatăl al unui unic Fiu, nu voieşte 
“să nu gândească unit cu Sine pe Fiul; nu voiește să nu aibă 
în Sine, nedespărțit de Sine, în toată gândirea şi simţirea, 
deci în toată existenţa ei, pe Fiul. Nu voieşte să nu se simtă 
una în toate cele dumnezeiești cu Fiul, deşi pe de altă parte 
tocmai aceasta Îl menţine veşnic în calitatea Sa de Tată, 
deosebit de Fiul, pentru să are singur pe Fiul și numai pe 
un unic Fiu. 
Unitatea Tatălui cu Fiul trebuie cugetată mergând mai 
departe : Tatăl nu voiește să nu trăiască și simţirea iubitoare 
a Fiului faţă de Sine, deci uneşte simţirea Sa de Tată față de 
Fiul cu trăirea simțirii iubitoare a Fiului faţă de Sine, fără 
să se confunde prin aceasta cu Fiul. Tatăl trăieşte ca Subiect 
simţirea Fiului faţă de Sine, fără să se confunde cu Fiul. 
Dar şi în aceasta se vede unitatea neconfundată a Tatălui 
cu Fiul. Şi cine nu simte în el și simţirea de către Tatăl, a 
simţirii Fiului ? | 
Avem experienţa acestui fapt şi. în relaţiile dintre noi, 
oamenii. Deci cum n-ar fi ea nesfârșit mai intensă în relațiile 
„dintre Persoanele dumnezeiești ? Şi cum nu ne-ar obliga 
aceasta să socotim pe Tatăl şi pe Fiul și pe Duhul Sfânt un 

unic Dumnezeu, și numind pe Tatăl Dumnezeu; să înţelegem 
în El ca Rumnezeu și pe Fiul ca Dumnezeu și pe Duhul Sfânt 
ca Dumnezeu, tără să-l socotim trei Dumnezei, dar şi fără 
să-l  confundăm ca Persoane, cele trei Persoane având 
împreună fiinţa nerepetată în relaţia de Tată, Fiu şi Duhul 
Sfânt, fără să se confunde ca Persoane. Fiecare Persoană e 
purtătoare a întregii fiinţe dumnezeiești nerepetate, deci 
fiecare e Dumnezeul întreg, fără să se despartă, dar şi fără 
să se confunde între ele. 

lisus Hristos spune aceste lucruri în multe feluri, mai 
ales în Evanghelia după Sfântul loan. De piidă, răspunzând 
la întrebarea lui Filip: «Arată-ne nouă pe Tatăl», El zice: 
«Cel ce M-a văzut pe Mine, a văzut pe Tatăl... Nu crezi tu 
că Eu sunt întru Tatăl și Tatăl întru Mine? Cuvintele pe 
care vi le spun, nu le vorbesc de la Mine, ci Tatăl — care 
rămâne întru Mine — îace lucrurile Lui. Credeţi Mie că Eu 
sunt întru Tatăl și Tatăl întru Mine» (loan 14, 9—10). 

Fenomenul acesta îl trăim în parte şi noi, deşi suntem 
făpturi create, mărginite, dependente, arătând însă că nu ne 
putem împăca cu mărginirea. Când vorbeşte copilul, el simte 
că prin el vorbeşte și mama. Şi nu numai el simte aceasta.- 
Ci şi cei ce cunosc şi copilul şi mama. Cei apropiaţi sufletește, 
nu vorbesc în mod izolat. Dar şi faptele lor se află într-o 
anumită comuniune. Tatăl vede în fapta vrednică a fiului şi 
fapta sa. Dar Tatăl omenesc fiind tată al mai multor fii, vede 
în fiecare fiu alt aspect din sine, nu se vede pe sine întreg 
într-un singur fiu ;noi chiar fiind în realitate tată al unui 


“singur fiu, are putinţa să fie tată și al altor fii. De aceea nu 
Ș 


se vede întreg într-un tiu al său. 

Vom adânci ideea unui singur Dumnezeu în trei Persoane 
şi în modul următor : | 

O persoană trebuie să aibă ca eu un tu, ca să comunice 
întreolaltă și un el care să-i unească din nou, în interesul 
pentru al treilea. O persoană trebuie să vorbească cu o alta 
și în modul cel mai interesat şi unificator de un al treilea, 
pentru a se simți fiecare fericită. La Dumnezeu, fiecare din 


3 — Sfânta Treime : A 

aceste trei Persoane cuprinzând întreaga fiinţă nemărginită, 
i nu e necesar să fie o mulțime de persoane pentru a-și co- 
munica mai mult îiinţa umană. 

Dar cea mai iubitoare relație între un Eu și un Tu are 
loc atunci când una e Tatăl celeilalte și numai Tată și al 
uneia singure. Dacă Acest Tată ar fi și Tată real sau posibil al 
altor fii și dacă ar avea pe lângă calitatea de Tată și pe aceea 
de fiu al vreunui alt tată, sau dacă Fiul ar fi şi el tată al 
unor alţi fii, și ar îi nu numai fiu al unui tată, ci şi al unei 
mame, iubirea între ei n-ar mai avea toată fiinţa şi toată 
intensitatea iubirii de Tată exclusiv şi de Fiu exclusiv 
între ei ? 

Dar dacă acești doi n-ar avea pe un al treilea tot atât 
de nemărginit şi de exclusiv, pe care să-L, iubească împreună, 
ar lipsi ceva care îi uneşte și în altă formă pe cele două. Dar 
acest al treilea nu poate fi nici împreună Născător cu Tatăl 
al Fiului, nici împreună Născut al Fiului cu Tatăl. El nu 
poate fi un alt Fiu al Tatălui, sâu un alt Tată al Fiului. Ci 
este Cineva care reprezinţă atenţia sau iubirea Tatălui față 
de Fiul şi răspunsul iubirii Fiului ca Fiu faţă de Tatăl. EI îi 
unește pe amindoi prin atenţia reciprocă ce sporeşte iubirea 
între ei, care-i întăreşte în calitatea lor de Taţă și de Fiu. El 
pornește de la Tatăl, ca Tată, spre Fiul, ca aiecţiune de Tată 
și ajuns în Fiul se întoarce ca afecţiune sporită a Fiului ca 
Fiu faţă de Tatăl. 

Aceasta îi unește în iad desăvârșit în fiinţă şi în iubire, 
făcând pe fiecare Dumnezeu deplin, dar nu trei Dumnezei, 
nefiind despărțiți în njci un fel în fiinţă şi în iubire. 





Vom da o ultimă şi cuprinzătoare întărire a învăţăturii 
că Dumnezeu este Unul, deşi este în trei Persoane și fiecare 
e Dumnezeu deplin, fără a fi mai mulţi dumnezei, cu nişte 
texte din Sfântul Grigorie de Nazianz. Adresându-se celor ce 
„atirmau că dacă ar fi trei Persoane de fire dumnezeiască, ar 
ti trei dumnezei, Sf. Grigorie spune: «Dar care este lupta 
și argumentul nostru împotriva celor două partide împreună, 
din care una afirmă o confundare într-un unic Dumnezeu a 

celor trei Persoane, alta le desparte în trei (Dumnezei, n.n.) ? 
Pentru noi nu este decât un unic Dumnezeu, pentru că una 
este Dumnezeirea. Și Cei ce sunt din ea, rămân în ea, deși 
credem că sunt Trei. Căci nu este Unul mai mult Dumnezeu, 
iar altul mai puțin Dumnezeu. Nici Unul mai înainte, îar 
altul mai târziu. Nici nu se scindează în voință şi nu se 
împarte în Putere... Ci Dumnezeirea este neîmpărțită în Cei 
ce se disting, dacă trebuie să vorbim pe scurt. E ca o unică 
lumină în trei sori ce se compenetrează în mod reciproc, Jără 
să se contopească. Când privim la Dumnezeire, la cauza primă 
şi la principiul unic (la monarhie), apare în cugetarea noastră 
unitatea ei. lar când privim la Cei în care subsistă (există 
concret) Dumnezeirea, la Cei Care ies din cauza primă în 
mod netemporal, fiind din ea şi de aceeaşi slavă, este închi- 
nată în trei». a 

La întrebarea adversarilor : «Oare e o &nică dumnezeire 
şi la Elini... Şi la noi nu este tot neamul omenesc o unică 
umanitate ? Dar totuși nu sunt mulţi zei și nu unul, ca și 
mulți oameni ?», Sf. Grigorie Teologul răspunde: «Dar în 
acest caz, comunul uman posedă o unitate care este cunoscută 
numai prin gândire. Indivizii sunt foarte despărțiți prin timp, 
prin cele pătimite şi prin putere. Şi nu trăim numai o com- 
poziţie (având trupuri deosebite), ci și o opoziţie între noi şi 
în noi înşine, Nu rămânem nici într-o singură zi curaţi 
aceiaşi, cu atât mai puţin toată viaţa, ci în trupurile şi sufle- 
tele noastre este un flux continuu şi o schimbare neîncetată. 
Nu ştiu dacă nu sunt așa nici îngerii şi toată firea de sus și 
de după Treime, deşi sunt simpli şi mai întăriţi în bine prin 
apropierea de Binele suprem» (Cuv. teol. 31, cap. 15). 

Dar cele trei Persoane dumnezeieşti sunt un unic Dum- 
nezeu, pentru că fiecare reprezintă în alt mod ființa dumne- 
zeiască cea unică și prin aceasta se întregesc altiel decâţ cele 
omeneşti. Nu sunt Persoane mai mult sau mai puţin uni- 
forme, ca cele omenești și de aceea mai puţin întregitoare. De 
fapt şi la oameni e nevoie de un eu-tu şi de un al treilea pen- 
tru întregire. Dar la Dumnezeu e mai mare deosebirea şi de 

aceea nu se repetă în ele fiinţa, ci fiecare reprezintă toată 
fiinţa, dar altiel, și de aceea Persoanele se întregesc mai 
deplin, fiind o întregire a celor trei roluri a aceleiași Liinţe 
nerepetate. | 

Aceasta le face pe cele: trei Persoane să aibă deplin fie- 
care în Sine pe celelalte două. Fiinţa fiind nemărginită, nu 
se poate repeta, dar cele trei Persoane ale Ei nu se confundă, 
folosind fiecare în alt fel toată puterea fiinţei într-o reci- 
procă comunicare. La oameni există o comunicare între 
persoanele apropiate corporal şi spiritual, care poartă aceeaşi 
fire, dar în mod repetat, ca între nişte noduri între care sunt 
întinse nişte lire. Uneori firele comunicative între două 
persoane sunț așa de multe, că firea unică e trăită de firea 
celeilalte aproape ca identică cu a sa. Dar nu poate trăi fie- 
care persoană umană cu toate celelalte această unitate, dată 
fiind distanţa dimtre ele. În viaţa viitoare, unde cunoaşterea 
și puterea tuturor de către fiecare în Hristos va avea o 
maximă dezvoltare, se vor apropia și persoanele umane de 
unitatea care este între Persoanele Treimice, fiind unite şi 
ele toate în Fiul cu Tatăl prin Duhul Sfânt, dar nu dintr-o 
relație asemenea celei dintre Persoanele divine. 

În viața pământească o persoană nu este legată prin fire 
mai multe sau mai puţine numai cu firea repetată din. altă 
persoană, ca un nod iradiant cu altul, ci cu multe astfel de 
noduri, cu unele prin mai multe fire, cu altele prin mai 
puţine. Şi pe măsură ce o persoană e mai puţin legată prin 
astiel de fire cu ființa repetată în alte persoane, e mai moartă 
spiritual, fără ca aceasta să facă să înceteze subsistenţa sa în 
firea proprie. | | 

Modul unităţii Sfintei Treimi este astfel originea şi aju- 
torul veşnic al unităţii între făpturile conștiente. 








4. 


DEOSEBIREA CELOR TREI PERSOANE 
ALE UNEI UNICE FIINŢE 
DUMNEZEIEȘII NEREPETATE 
ÎN RELAŢIE ÎNTREGITOARE 


Fiinţa dumnezeiască subzistă din eternitate, deci fără de 
început, în trei Persoane : în Tatăl nenăscut, în Fiul născut 
din Tatăl şi în Duhul Sfânt purces din Tatăl spre Fiul. Una 
nu e deci mai înainte de alta. Aceasta înseamnă că n-a fost 
nici ființa dumnezeiască impersonală anterioară subsistenței 
lor în cele trei Persoane. Deși Tatăl e nenăscut, iar Fiul 
Născut și Duhul purces, nenaşterea Tatălui şi naşterea Fiului 
și purcederea Duhului din Tatăl nu au o succesiune între 
ele. În rugăciunea întâia a Sf. Vasile cel Mare, dinainte de 
Sfânia Împărtășanie, se spune către Fiul : «Stăpâne Doamne, 
lisuse Hristoase, Dumnezeul nostru, Cela ce ești “izvorul 
vieții și al nemuririi... Fiul Tatălui Celui fără de început, 
Cela ce ești împreună veșnic ca Dânsul şi împreună jără de 
început». Deci una şi aceeași fire dumnezeiască este în Tatăl 
nenăscută din eternitate, dar totodată este născută în Fiul 
din eternitate şi în Duhul Sfânt este purceasă din eternitate. | 
Dar deoarece e nemărginită, ea nu se dublează şi nu se între- 
geşte prin aceasta, ci Tatăl o are din eternitate nenăscută, în 
mod nenăscut, dar şi purcezătoare, Fiul din eternitate în mod 
născut din Tatăl şi Duhul] Sfânt din eternitate în mod purces 
„din Tatăl spre Fiul. Deoarece nu ființa în Sine naște și pur- 
cede, ci întrucât este în Tatăl, ea nu este nici nenăscută în 
„Sine, ci întrucât este în Tatăl, dar este aşa din eternitate. 
Căci dacă ar fi nenăscută în Sine, ar trebui să şi nască, 

existând în Sine, deci ar avea loc o evoluţie de la starea de 
ființă impersonală, la cea în starea celor trei. Persoane. Din 
eternitate, fiinţa dumnezeiască nu există altfel decât în 
Persoana Tatălui Nenăscut, Născător şi Purcezător şi în 
Persoana Fiului Născut și a Duhului Purces. 

Fiinţa cea una are din etțernitate în Tatăl calitatea de 
nenăscută, dar şi de născătoare şi purcezătoare, și prin 
aceasta, are din eternitate în Fiul calitatea de născută și în 
Duhul de purceasă. Deci nu trece în timp de la calitatea de 
nenăscută la cea de născută și purceasă, de la calitatea de 
ființă a Tatălui, la cea de fiinţă a Fiului și a Sfântului Duh. 
Ci este din eternitate în Persoana nenăscută, dar și născă- 
toare și purcezătoare a Tatălui şi în Persoana născută a 
Fiului şi în cea purceasă a Sfântului Duh. Toate trei Persoa- 
nele sunt din eternitate, nu venite pe rând la existență. Deci 
este din eternitate fiecare Persoană în celelalte două, netre- 
când ca o debordare de la Tatăl la Fiul și Duhul Sfânt în 
baza unei legi a emanaţiei, în mod panteist. Nici nu s-au 
produs pe rând, prin voinţă. În cazul acesta, am considera pe 
Tatăl temporal înaintea celorlalte, ceea ce ar reduce pe Dum- 
nezeu la o existenţă monopersonală apropiată de o esenţă şi 
de legea ei de dezvoltare. Nu:s-ar fi produs «ele nici prin 
voinţa tuturor Celor trei. Aceasta ar însemna tot un îel de 
lege existentă într-o esenţă înainte de ele. Ele sunt din eter- 
nitate într-o iubire actuală, fără început. Întreaga fire dum- 
nezeiască — de când există în mod conștient, deci din eterni- 
tate — este implicată în cele trei Persoane. În bunătatea ei, 
în binele ei, e dat modul etern și liber al existenţei celor 
Trei Persoane dumnezeieşti.. Persoanele  dumnezeieşti, ca 
existențe din eternitate, arată că iubirea este fără de început 
Şi cauză și din faptul că una din Persoane este Tată, alta 
Fiu şi o a treia Duhul Sfânt, al iubirii care porneşte din 
Tatăl spre Fiul și se întoarce ca răspuns de la Fiul la Tatăl.. 
„Căci nu e iubire mai adâncă şi mai curată ca cea dintre Tatăl 
și Fiul, dar mai ales când Tatăl e numit Tată și Fiul numai 

Fiu. Iubirea cea mai deplină o arată o Persoană, fiind dăruită 


E] 

de Sine ca Tată, şi răspunsul cel mai deplin la această dă- 
ruire este al unui Fiu, mai ales că nu e decât Fiu. Prima 
Persoană e prin aceasta nenăscută şi numai Născătoare. Iar 
dacă suprema existenţă e suprema bunătate, ea nu se debor- 
dează fără voie, ci e o dăruire integrală de Sine a existenţei 
care n-a primit nimic, în deplină libertate, dar o dăruire care 
nu poate să nu trăiască bucuria răspunsului la dăruirea iubi- 
toare proprie. Cel ce iubeşte astfel se dăruieşte întreg și 
primește răspunsul iubitor întreg la această dăruire. 

Dacă n-ar fi o Persoană nenăscută, n-ar fi nici una 
numai Tată şi Tatăl ultim. Şi până unde s-ar merge cu naşte- 
rea din alta și alta ? Unirea între eternitatea și desăvârşirea 
lor se vede. i 

Voind să-şi dăruiască din eternitate întreaga ființă ne- 
născută, prima Persoană naşte din veci Persoana căreia i-o 
dăruieşte. Dar tocmai pentru că se dăruiește întreagă Ace- 
leia, este în aceea, dar și aceea în-ea. Trăină din veci ca ori- 
ginea ultimă toată existenţa, sau toată bunătatea, o dăruieşte 
întreagă unei Persoane care prin aceasta este egală și unită 
deplin cu Sine. Unirea desăvârşită din bunătate face din 
prima Persoană originea Persoanelor care să primească 
întreagă bunătatea Ei, ca să se bucure și ea de răspunsul lor, 
ca dăruire fiinţială. Neoriginatul dă naștere originatului, dă- 
ruindu-se întreg lui, ca acesta umplându-se de bunătatea 
nesfârșită primită, să i-o dăruiască în calitate de bunătate sau 
de fiinţă primită, cu toată mulţumirea ei, Persoanei neorigi- 
nate care i s-a dăruit. | 

Chiar noi oamenii experiem faptul că cu cât ne dăruim 
mai mult altora, cu atâţ ne îmbogățim mai mult. Tatăl dă- 
ruindu-Se întreg, naşte prin această dăruire de Sine pe Cel 
ce-L, primește pe Sine, ca să primească de la Acela ca răspuns 
dăruirea Lui. Dar nu poate să nu dăruiască Celui Născut 
prin dăruirea de Sine ca pe o altă dovadă a iubirii Sale, pe 
Duhul Sfânt, nu ca pe un Frate al Aceluia, ci ca pe Unul care 


devine şi al Celui căruia Îi arată iiubirea Sa, ca să producă și 


în Acela mulțumirea iubitoare a iubirii Sale. 

Sf. Grigorie de Nazianz le spune acestea astfel: «Astfel 
chiar dacă este în ea (în firea dumnezeiască) o diferenţă 
exprimată prin număr, nu e o tăiere în ființă. De aceea 
monada «de la început» (de la începutul etern al existenţei 
ei, n.n.) se mișcă spre doime pînă la treime. Şi aceasta este 
pentru noi Tatăl şi Fiul şi Sfântul Duh. Primul este Născător 
și Purcezător și aceasta în chip nepasiv şi netemporal şi ne- 
trupesc. Dintre ceilalți, Unul este Născut, celălalt Purces, sau 
nu știu cum le-ar numi cineva într-un mod total deosebit de 
cele văzute. Căci nu vom îndrăzni să vorbim de o debordare 
a bunătății, ceea ce aindrăznit să tacă primul dintre filosofii 
elini, spunând despre cauza primă și cauza a doua, că prima. 
e ca un crater care debordează prin curgere. Să nu introdu- 
cem o naștere involuntară şi un fel de debordare naturală și 

„de nereţinut, care nu e potrivită ideilor noastre despre dum- 
nezeire. De aceea rămânând în hotarele noastre, admitem 
nenașterea şi naşterea şi pe Cel purces din Tatăl, cum spune 
undeva Dumnezeu și Cuvântul (loan 15, 26). Şi de când sânt 
acestea ? Acestea sânt deasupra lui cândva. Sau dacă trebuie 
să vorbim cu oarecare curaj, ele sunt de când e Tatăl. Dar de 
când este Tatăl ? Nu era cândva când nu era». 

Dacă existența este prin Sine din eternitate, ea nu poate 
fi decât bunătatea supremă ; ea n-a putut fi nici născută 
cândva, nici nenăscătoare, care e autodăruirea totală de Sine. 
Dar pentru că existenţa aceasta, una cu bunătatea nemărgi- 
nită nu se poate multiplica, dăruirea și primirea nu e o astfel 
de multiplicare, ci un act care face să se trăiască de două, - 
mai bine zis de trei conștiințe prin dăruire şi primire a între- 
gului infinit care este această existență sau bunătate nemăr- 
ginită. 










“Existenţa conştientă de Sine din eternitate, având în 
„Bine bunătatea neoriginată de nimeni, deci nemărginită, nu 
poate să nu fie și fecundă. Dar fecunditatea nu constă în 
sporirea ființei, care e nemărginită, ci în capacitatea de-a 
naște şi o altă conștiință, sau două alte conștiințe, să se 
bucure de această bunătate. În fond bunătatea nu poate să nu 











LA ÎNCEPUT A FOST IUBIREA | 41. 





fie trăită în comun de mai multe conștiințe, şi anume, de 
trei, nu de mai multe, ca să nu se relativizeze acestea. 

“În Sine însăşi conștiința existenței prin Sine fiind o 
conştiinţă fecundă, are capacitatea şi pornirea de-a naște v 
altă conștiință, sau două alte conştiinţe, cărora să li se dă- 
ruiască cu tot ce are ea. 

De aceea Părinţii au văzut relaţia între Tatăl şi Fiul ca 
o relaţie între Minte și Raţiune, sau ca o relaţie tripersonală, 
împlinită chiar în Persoana Tatălui. Am putea spune că 
această relaţie e un fel de autoînţelegere a existenței de Sine, 
care ia un caracter tripersonal. | 

În conştiinţa de Sine existenţa fără de început, care eo 
existenţă totală, are un chip al Său, care nu poate fi lipsit 
de realitate, căci un chip pur gândit nu i-ar da nici o bucurie 
reală. Dar acest chip nu poate fi nici o realitate despărțită de . 
Sine. În Raţiune (în Logos), Mintea supremă se descoperă 
deplin pe Sine pentru bucuria de Sine, se bucură de tot con- 
ținutul nemărginirii Sale. Rațiunea este actul minţii, sau al 
Subiectului care se. cugetă pe Sine. În Raţiune, înţelegerea 
Subiectului suprem se cugetă pe Sine.- 

O conștiință nu poate fi nici un om, cu atât mai puţin 
Dumnezeu, singură. Lumina și bucuria ei stă în comuniunea 
cu o altă conștiință. Oricât aș fi: de singur, eu privesc la 
mine, ca la un fel de altul, eu vorbesc cu mine, mă bucur de 
mine, mă îndemn pe mine, mă îndrept pe mine. În Dumne- 
zeu această convorbire a Tatălui cu Fiul este numai pozitivă, 
este numai iubire şi numai bucurie. Dumnezeu nu se îndrep- 
tează pe Sine, în Persoana Fiului, ci se bucură de Sine. 

De aceea Sf. Evanghelist Ioan a vorbit de un Cuvânt 
personal fără de început la Dumnezeu, ca de o altă Persoană. 
«La început era Cuvântul... Și Dumnezeu era Cuvântul și 
“Cuvântul era la Dumnezeu» (loan 1, 1—3). Cuvântul ce-L 
aude Tatăl de la Fiul Său e cu adevărat ca de la o altă 
Persoană, dar de la o altă Persoană cu totul în acord cu El. 
Acea Persoană vorbeşte, răspunzând ca o Persoană Cuvânt, 
Cuvântului Său. Dacă n-ar vorbi Watăl altei Persoane, n-ar 

exista acea altă Persoană. Iar vorbindu-l Tatăl, cuvântul ce 
I-l spune devine Cuvânt-Persoană deosebit de Sine, care-l 
răspunde, arătând caracterul de Persoană pe care l-a luat 
cuvântul Tatălui. În convorbirea Tatălui cu Persoana Cuvân- 
tului, se descoperă şi se pune în deplină lumină viaţa lui 
Dumnezeu ca iubire plină de bucurie. Se pune într-o lumină 
plină de sens, de rațiune, existența dumnezeiască. Fiul lui 
Dumnezeu se numeşte Cuvânt .sau Raţiune născută de Tatăl 
şi pentru faptul că are în El pe Cel ce cuprinde în Sine toate 
raţiunile după care se vor crea toate ale lumii. | 

În acest sens am putea înţelege cuvântul Sf. Maxim 
Mărturisitorul : «Jar Cap al lui Hristos, adică al Raţiunii ne- 
gată tainic prin depășire, este Mintea ridicată în mod absolut 
și infinit peste toate şi în tot modul. Pe aceasta Hristos, Cel 
înțeles spiritual ca Rațiunea Minţii prin fire, o face cunoscută 
celor vrednici» (Răsp. c. Talasie, cap. 25; trad. rom, Filo- 
calia III, p. 84). | 

Aceasta arată că între lumea creată şi Dumnezeu Cel ce 
are un Fiu nu este o înstrăinare totală. Dumnezeu are un 
Fiu, conform Căruia a dat o anumită raționalitate lumii 
create. Oamenii sunt și ei raţiuni sau cuvinte încorporate, 
făcuţi să cunoască prin Fiul pe Dumnezeu Tatăl ; făcuți să se 
unească. împreună prin cuvinte cu Cuvântul Tatălui. Ra- 
ţiunile lumii sunt făcute spre o armonie între ele, care le 
vine de la Dumnezeu şi duc spre Dumnezeu, deci nu sunt 
contrare lui Dumnezeu Cuvântul şi iubirii. 

Mai precis se spune aceasta în unele Scolii ale lui. De 
exemplu : «Întrucât deodată cu Rațiunea, care e Făcătoarea 
tuturor, e cugetată şi Mintea, la care se raportă Rațiunea ca 
la cauza Sa, a numit pe Tatăl cap al lui Hristos, în calitatea 
Lui de Minte, care naște prin fire „Raţiunea» (Scolia 6, la 
cap. 29 din Răsp. c. Talasie, Filoc. rom. vol. III, p. 88). 
"Tatăl ca Minte e cap al Raţiunii, în Care există într-o 
armonie raţiunile lumii create. Dacă folosim raţiunea în mod 
drept, nu putem să nu vedem prin ea armonia raţiunilor din 
lume, care îşi cer explicarea în unitatea raţiunilor din Fiul 

şi deci în originea lor ultimă, în Tatăl. Aceasta arată că în 
raţiuni e o unitate mai presus de ele, că orice rațiune a unei 
persoane se cere după înțelegerea cu alte persoane şi cu ra- 
țiunile unei lumi, care nu e prin ea însăși. 

Raţiunile căutate şi comunicate de raţiunea omului sunt, 
se comunică prin cuvinte între persoane care caută o înţele- 
gere tot mai profundă, mai comună și mai explicativă a lumii 
cu 0 origine mai presus de ea. Rațiunea dumnezeiască e sin- 
sura care ne poate explica lumea şi în acest sens e Rațiunea 
lumii, dar în același timp, mai presus de aceste raţiuni. 

Legătura între Rațiunea dumnezeiască şi lume, dar atlată 
prin lume, depășind lumea, o exprimă Sf. Maxim şi în modul 
următor : «Cel ce a primit în chip neștiut, prin negarea în 
sens de depășire a celor create, însăși vederea nemijlocită a 
Raţiunii celei mai presus de orice rațiune, are drept Cap ha- 
iunea cea atotunică, peste care și cu care nu există altă ra- 
țiune prin fire. Ea are ca născătoare prin jire unica Minte, 
spre care călăuzind ca spre capul ei, mintea ce-l, urmează 
prin Duhul cel de o ființă cu Ea, îi dă viaţă» (Scolia 10, la 
cap. 25 din Răsp. c. Talasie, Filoc. cit., p. 88—89). 

Rațiunea supremă, explicativă a lumii duce mintea ome- 
nească ce caută această explicare la viaţă, ca la sensul a tot 
ce există. Între rațiune și viaţă este deci o legătură. Dar viața 
adevărată nu e fără iubire, care e armonia între persoane şi 
al cărei model şi izvor suprem e Dumnezeu. Sensul acesta e 
una cu Mintea supremă. Din ea şi spre ea, ca din Tatăl și 
spre Tatăl, sau spre originea tuturor, este Rațiunea după care 
s-au creat toate și prin care urcăm spre Tatăl. Prin raţiunea 
care adună raţiunile lucrurilor înlăuntru spre Rațiunea su- 
premă, care le explică toate ca o cauză a lor. Iar prin această 
Raţiune înaintăm la Sensul tuturor, care nu mai are nevoie 
de o explicare. Căci luminează prin Sine toate. 

«Capul Raţiunii celei mai presus de toate... este Mintea 
cea necauzată prin fire, cugetată împreună ca Rațiunea a 
cărei cauză este. Căci cel care a văzut prin credință Rațiunea, 
a văzut tainic deodată cu Rațiunea şi Mintea care naşte în 

chip netemporal Rațiunea, aflându-se în Raţiune după ființă» 
(Scolia 12, la acelaşi cap. din Răsp. către Talasie, p. 89). Ra- 
țiunea supremă care explică toate, fiind mai presus de pu- 
tinţa noastră de înțelegere, este totodață atinsă prin credinţă. 
Între Credinţă şi Raţiune nu e o opoziţie. De aceea ajunşi la 
această haţiune, am ajuns în mod tainic și la Mintea supre- 
mă, ca Sens al tuturor. Numai în Dumnezeu Tatăl, Cel neori- 
ginat de nimic, dar care e originea tuturor prin Fiul sau prin 
Raţiune, este ultimul Sens al tuturor. Înţelesul suprem este 
mai presus de orice raționament, pentru că n-are nici 0 
cauză. El e cauza ultimă a tuturor celor raţionale. 

Acel Înţeles suprem inexplicabil este una cu Subiectul 
suprem neoriginat. El nu se poate bucura deplin de Sine, 
dacă nu se înţelege oarecum printr-un altul, care e Rațiunea 
Lui, Rămân amândouă într-o comuniune sau iubire eternă, 
din care provine rațiunea sau iubirea, sau armonia tuturor. 

Dacă prin actul minţii sau al înţelegerii Tatăl se desco- 
peră pe Sine ca existenţă raţională, ca Logos, şi acesta e chi- 
pul Său real, prin simţire, sau prin Duhul, iubeşte acest chip 
al Său. Fiul sau Cuvântul, sau Rațiunea supremă este pro- 
dusul cugetării la Sine al Tatălui, iar lguhul Sfânt ca iubire a 
chipului Său cugetat, este produsul simţirii sau al cinimii» 
Sale. | | de de A 

Fiul este dedublarea cugetată a Tatălui, chipul Său 
ontologic ; Duhul este proiectarea iubirii Sale spre acest chip 
gândit, ontologic al Său. 

Sf. Vasile cel Mare vede și în numele de Cuvânt dat 
Fiului lui Dumnezeu gândirea întreagă a lui Dumnezeu Tatăl 
despre Sine. Întrebându-se : «Pentru ce este numit «Cu- 
vânt ?», răspunde : «Ca să-ţi arate că iese din minte». Şi mai 
departe : «Pentru că este chipul, Celui care L-a născut, ară-" 
tând în El Însuşi şi întregind pe Cel ce L-a născut şi fără să 
se despartă întru ceva de Cel ce L-a născut, are totuși o exis- 
tență desăvârșită în EL Însuși, așa | precum și cuvântul nostru 
înfățișează în întregime gândirea noastră. Așadar Ioan L-a 
numit «Cuvânt», ca să-ţi arate naşterea nepasivă din Tatăl, 

să-ţi teologhisească existența desăvârşită a Fiului şi să arate 
prin aceasta legătura în afară de timp a Fiului cu Tatăl. Ca 
şi cuvântul nostru născut din. minte, se naște fără pătimire; 
nici nu se taie, nici nu se împarte, nici nu curge, ci mintea 
rămânând întreagă în propria sa ființă, dă naștere la un 
cuvânt întreg şi desăvârșit, iar cuvântul ieşind în ajară, are 
în el toată puterea minţii care l-a născut» (Omilia XVI, par. 
V; 4raa, vom. de: Pr. D. Fecioru, p.- 517-518). 
| Când Evanghelistul spune : «Și Cuvântul era la Dumne- 
zeu și Dumnezeu era Cuvântul... Toate printr-Însul s-au 
iăcut», arată caracterul personal al Lui, dar și strict unit cu 
Tatăl. Și mai arată că prin Cuvânt s-a descoperit în primul 
rând Sie-și Tatăl și a realizat din eternitate un dialog cu 
Sine, ca și cu o altă Persoană, deși strâns unită cu ea. Dar 
întrucât: «Toate printr-Insul s-au făcut», se mai arată că în 
Dumnezeu Cuvântul e o atotputernicie care aduce din 
nimic, în comuniune cu Tatăl, din bunăvoința Tatălui, toate 
la existență și că prin El ca prin Cuvântul plin de putere 
se susţin toate. Cuvântul! faţă de cele create e liber, dar ele 
nu sunt fără EI și fără comuniunea între El și Tatăl, fără 
iubirea dintre ei. N-au fost aduse la existenţă ptin evoluţie 
involuntară, ci prin Cuvântul liber și prin bunăvoirea TIa- 
iălui care se folosește de El cu bunăvoire și în comuniune 
spre a crea toate. Cuvântul ne arată şi comuniunea eternă 
cu Tatăl, dar și putinţa de a se folosi liber de El pentru 
crearea, susținerea și apropierea făpturilor conștiente de El. 

Căci în Cuvânt are loc nu numai întâlnirea între oameni 
și între ei și Cuvântul dumnezeiesc. Prin numele de Cuvânt 
ni s-a arătat de Sf. Evanghelist loan nu numai interpersona- 
litatea divină, ci şi voința și putinţa lui Dumnezeu de-a se 
întâlni cu oamenii şi de a-i ajuta pe ei de-a se întâlni între 
ei și cu El Însuși. Căci a pus și în ei putinţa și trebuința 
cuvântului, sau a întâlnirii între ei și cu Cuvântul dumne- 
zeiesc. | E | 

Dar în alt înţeles principal al expresiei: «La început 
era Cuvântul», este ejernitatea Fiului lui Dumnezeu în con- 

vorbire cu Tatăl. Căci El «era» când a avut loc un «Început» 
în general, adică era înainte de orice a început, deci de orice 
își primeşte o existenţă în timp. El era înainte de timp. Este. 
din eternitate. Căci altfel nu s-ar fi făcut toate prin EL Ei 
pur şi simplu n-are un început, deşi s-a născut din Tatăl. 
Căci s-a născut inainte de orice timp, cum e şi Tatăl înainte 
de orice timp. Unul e nenăscut, celălalt născut, deci Îl are pe 
Cel nenăscut ca Tată, dar întrucât n-a fost cândva când 
Dumnezeu n-a fost Tată, aşa n-a fost cândva când n-a avut 
un Fiu. Ţine de eternitatea lui Dumnezeu să fie originea 
ultimă nu a unor lucruri inconştiente și minore, ci a unui 
Subiect egal. cu El în infinitatea şi nemărginirea Lui. Este o 
comuniune eternă, sau o iubire plină de toată bucuria şi viaţa, 
din eternitate. 

Sensul cuvântului ca întâlnire între persoane, deci 
impreună eternitatea Cuvântului cu Tatăl, ni-l arată şi ter- 
menul folosit de poporul român pentru comunicare între per- 
soane, prin vorbire. Poporul român prin termenul «cuvânt» 
indică nu numai exprimarea gândului cuiva, ci şi «venirea la 
un loc» (conventus), a două sau mai multe persoane. Prin 
conventus suprem şi liber, printr-un conventus al iubirii 
între Tatăl şi Fiul a fost creată şi lumea. Se elimină astfel 
orice panteism în explicarea lumii. Cuvântul dumnezeiesc 
arată că și după ce sunt făcute persoanele umane, pot si 
reiuze răspunsul pozitiv la ceea ce voieşte Fiul lui Dumne- 
zeu, căci cuvântul e un act liber, folosit de orice persoană 
creată cum voiește, nu numai spre bine ca Dumnezeu, Cei 
bun prin fire. Dumnezeu înzestrând pe oameni cu cuvântul, 
respectă libertatea. lor în folosirea cuvântului. Dumnezeu 
respectă libertatea lor. Precum vorbeşte EI liber, când îi 
creează, dar realizând toate spre bine, le dă şi lor putinţa să 
folosească cuvântul, dar nu numai pentru a se uni prin 
iubire între ei cu Cuvântul Creator şi conducător spre unirea 
in El ca bine, ci şi contrar cerinței Lui, rămânând totuși 
legaţi între ei prin cuvântul lor contrazicător cu semenii şi cu 
* Dumnezeu. 

RELAŢIA ÎNTRE PERSOANA TATĂLUI 
ȘI A FIULUI — TEMELIA CARACTERULUI 
FILIAL AL PERSOANELOR UMANE 
ȘI A ÎNDUMNEZEIRII LOR 


Dacă în Dumnezeu n-ar îi şi relația eternă dintre Tată 
şi Fiu, n-ar exista o bază pentru aducerea la existență a unor 
făpturi conștiente, chemate şi ele la starea fericită fără 
sfârșit a relaţiei frăţeşti cu Fiul. Şi mai bine zis la hrănirea 
lor din relaţia eternă şi prin fire a Fiului cu Tatăl. Și nu 
poate fi un destin mai înalt pentru umanitate, ca acesta. 

Numai pentru că este un Tată care are din veci un Fiu, 
a creat Dumnezeu şi o categorie de făpturi căreia să-i arate 
o iubire asemenea celei dintre EI și Fiul Său și pe care Tatăl 
și Fiul Său să o ajute să se înalțe la iubirea iață de Tatăl, 
asemenea Fiului şi la iubirea frățească față de Fiul și din 
puterea Lui, ca şi la iubirea irățească între ele. 

De aceea Fiul a avut o lucrare mai apropiată în crearea 
lumii şi a oamenilor din ea, dar şi când aceştia s-au depărtat 
de această calitate a lor. În cazul al doilea li s-a făcut om, 
model şi putere în iubirea lor faţă de Dumnezeu și întreolaltă. 

Nu poate fi o existenţă supremă şi fără de început ca 
model şi ţintă mai înaltă pentru oameni ca un astfel de 
Dumnezeu. - | 

Părinţii Bisericii spun că dacă n-ar fi un Fiu al lui Dum- 
nezeu deoființă cu Tatăl, Tatăl n-ar fi binevoit să creeze 
pe oameni ca pe nişte fii asemănători Fiului Unul-Născut pe 
care să-i iubească și care să-L. iubească, şi nefiind acest Fiu, 
n-ar fi fost cineva care din iubire faţă de Tatăl, să voiască 

să se creeze şi alți fii care să iubească pe Tatăl asemenea Lui. 
Dumnezeu ar fi rămas, în mod fatal, ca un lipsit de atot- 
puternicie, separat de oameni ar” fi și El supus asemenea 
unei esențe, unor legi de care nu poate scăpa. Fără un Dum- 
nezeu Tată şi Fiu (şi Duh Sfânt), n-ar exista decât viziunea 
panteistă a unei esențe din care evoluează toate, în cadrul 
legilor ei oarbe, de nedepăşit. i | 

De aceea, şi când oamenii au refuzat să răspundă iubirii 
lui Dumnezeu cu iubirea lor, tot Fiului i-a încredinţat Tatăl 
misiunea să Se facă om și să arate oamenilor modelului 
omului cu adevărat iubitor al lui Dumnezeu şi să le dea 
puterea spre aceasta. 

Dar cum a fost posibil ca oamenii să nu răspundă iubirii 
lui Dumnezeu și să nu se iubească nici între ei, iar prin 
aceasta, să ajungă supuși morţii, câtţă vreme modelul lor, 
Fiul Unul-Născut al lui Dumnezeu a rămas în iubirea desă- 
vârșită faţă de Tatăl ?: 





| ş 
Faptul acesta dureros din istoria omenirii se explică prin 


aceea că oamenii n-au putut fi aduşi la existenţă ca subiecte 
ale firii dumnezeieşti infinite, ci ale unei firi mărginite. Ei 
au mai primit şi corpuri, pentru a trebui să se ajute și pentru 
a se ajuta şi unii pe alţii şi pentru a se sfinţi de Dumnezeu 
Şi corpurile lor și universul îndeobște. Pe lângă „aceasta au 
mai fost create și ca făptură liberă. Fiul Unul-Născut, având 
și El în Sine toată infinitatea fiinţei Tatălui, putea să le ajute 
la ridicarea lor din nou spre asemănarea cu Dumnezeu. La 
i aceasta contribuia şi faptul că Fiul a avut față de Tatăl 
i iubirea prin fire ; şi a avut-o din eternitate, odată cu exis- 

tenţa Lui. o 


Ea 


| Oamenilor li se cerea şi voinţa lor ca să răspundă iubirii 
lui Dumnezeu cu iubirea lor față de Dumnezeu și întreolaltă. 
Şi aveau în această voinţă şi tendinţa de a spori în conţinu- 
tul vieţii lor, dată fiind mărginirea lor. Dar prin aceasta 
omul a putut îi şi ușor amăgiţ să cugete că trebuie să lupte 
pentru subiectul propriu, ca să-și sporească viaţa sa, și prin 

aceasta să se intereseze mai puţin de Dumnezeu şi de ceilalți, 
sau chiar să lupte cu ei, care se interesau şi ei să-și atragă 
din universul material și din aşezarea altora, sporirea lor. 

Astfel ei n-au mai dat preț iubirii față de Dumnezeu şi 
de semeni și n-au mai folosit nici rațiunea pentru a se con- 
vinge că numai în colaborare întreolaltă, deci prin iubire, și 
prin credinţa în Dumnezeu Care, ca Făcător al tuturor, le 
cere această unitate prin iubirea între ei. Au schimbat 
această rațiune conformă firii lor comune și Raţiunii lui 
Dumnezeu, sau Cuvântului și Fiului Lui, în socotinţe indivi- 
dualiste, sau egoiste, producând prin ea o luptă în firea lor 
repetată în liecare. | 

Sfântul Maxim Mărturisitorul a dezvoltat pe larg această 
idee in Epistola către Ioan Cubicularul, «Despre iubire». Ela 
descris cum persoanele umane, în loc să înainteze spre iubire 
între ele, ca o înaintare a unuia în altul şi în considerarea de 
către unul a celuilalt ca o sine proprie, după asemănarea 
Slintei Treimi, au ales să se urască și să sporească lupta între 
ele, susținând în cadrul firii celei una, repetată în ele, putinţa 
de a se stâșia. Căci persoanele umane nu pot învinge amă- 
girea căutării intfinităţii în sinea proprie, fără credinţă în, 
Dumnezeu și alipirea la El, de la care singur le poate veni 
puterea unirii între ei şi in E] prin iubire. Numai unindu-ne 
prin iubire cu Dumnezeu, ne vine de la El puterea normală 
a unităţii firii umane. Și numai în unitatea în firea purtată 
de persoane diferite, care le vine din iubirea întreolaltă și 
în unirea cu Dumnezeu, stă normalitatea ei. 
A De aceea a venit Fiul lui Dumnezeu ca om, ca să ne con- 
vingă şi să ne dea harul sau puterea Lui, ca să învingem 
această socotință egoistă, care pune firea noastră în lupta 
anormală cu sine însăși și cu Dumnezeu. Astfel Hristos con- 
vinge socotința noastră să procedeze potrivit firii, neopunân- 
du-se rațiunii firii, prin care toţi, precum avem o unică fire, 
așa putem avea şi o unică socotinţă, şi o unică voinţă cu 
Dumnezeu între noi, neavând nici o despărţire de Dumnezeu 


4 — Sfânta Treime 

şi între noi, când prin legea harului alegem ca regulă de 
viaţă legea firii în socotinţa noastră. Căci e cu neputinţă ca 
cei ce nu s-au unit mai înainte cu Dumnezeu prin buna înţe- 
legere şi cuget drept, să poată conveni între ei prin libera 
hotărâre. 

Căci la început înșelătorul diavol l-a înşelat pe om prin 
răutatea vicleniei, luând momeala plăcerii ca iubire de sine. 
lar prin aceasta l-a despărţit pe om de Dumnezeu şi pe noi 
întreolaltă, făcindu-ne prin alegerea socotinţei propunerea să 
părăsim cugetul drept și să divizăm în modul acesta firea, 
tăind-o în multe păreri şi închipuiri. Prin aceasta a convins 
pe om să se abată de la mişcarea cea după fire ŞI să-şi miște 
pofta de la ceea ce e îngăduit, spre ceea ce e oprit... 

Căci din neştiință răsare iubirea de sine, iar din aceasta 
răsare tirania faţă de cel înrudit... De aceea prin rațiune omul 
trebuie să ocolească neștiinţa şi să se miște numai spre Dum- 
nezeu prin cunoştinţă... Și prin acestea şi pentru acestea să 
dea naştere fericitei iubiri, care îl leagă de Dumnezeu şi-l 
indumnezeiește' pe iubitorul de Dumnezeu». 

Căci iubirea, contrar raţiunii iubirii de sine, «adună cele 
divizate şi face pe om iarăşi o singură rațiune şi un singur 
mod de vieţuire şi aduce la egalitate şi netezeşte toată inega- 
_litatea şi deosebirea, susținută în toţi prin socotințe proprii. 
Mai mult, ea mișcă în chip cuvenit, spre.o inegalitate lăuda- 
bilă, întrucât fiecare atrage cu voia pe aproapele la sine (în 
locul său) așa de mult, și-l cinstește cu atât mai mult pe acela 
ca pe sine, cu cât mai înainte îl respingea şi râvnea să fie el 
inaintea aceluia... Şi fiecare e al fiecăruia şi toţi ai tuturor și 
mai degrabă ai lui Dumnezeu decât unii ai altora». «Și s-a 
inălţat spre Dumnezeu, părăsind particularitatea care divide, 
„ nemaisocotind pe celălalt om ca pe altul decât pe sine, ci 
cunoscând pe toţi ca pe unul și pe unul ca toţi, privind la 
raţiunea cea atotunică, împreună cu care Îl cunoaștem apă- 
rând pe Dumnezeu şi prin care El stăruie să se arate ca bun, 

adunând în Sine făpturile Sale, fiindcă socotința proprie nu-L 
poate cunoaște din El însuși cum este» (în vol. românesc, 
Sf. Maxim Mărturisitorul, Scrieri, partea a doua, p. 29—33). 

Prin Hristos ajungem astfel să socotim pe celălalt, ca pe 
noi înşine, aşa cum Tatăl nu mai desparte pe Fiul și pe Duhul 
Sfânt de Sine şi nici aceștia nu se mai consideră despărțiți 
intre ei și de Iată]. Fiecare îl vede în sine pe celălalt, ba e 
preocupat mai mult de acela decât de sine. Aceasta e sim- 
țirea proprie iubirii care unește, dar nu confundă. Căci pre- 
țuind pe celălalt mai mult ca pe tine, nu trăieşti despărțirea 
lui, dar nici pe a ta, care ai în această trăire a lui de către 
*tine, cea mai mare bucurie a ţa. 

Aceasta e Rațiunea (Cuvântul) care ne uneşte şi în ea 
trăim Sensul suprem al existenţei noastre (pe Tatăl). 

Dar această ţintă a realizat-o întâi Fiul în Sine, arătân- 
du-ne calea pe care să înaintăm spre ea în pilda vieţii Lui 
de om şi dându-ne din Sine puterea Lui. 

kăcându-Se El omul pe care. trebuie să-l realizăm şi noi 
în unire cu El, a primit și pătimirile ce au intrat în firea 
noastră prin dezbinarea între noi și între noi şi Dumnezeu. 
Dar primind nu patimile plăcerii, ci numai patimile suteri- 
toare care au venit în lirea noastră de pe urma acelora, le-a 
biruit pe acelea. Astfel primind şi moartea care a intraţ în noi 
prin voia noastră, a învins-o și pe ea, dându-ne în Sine puterea 
de-a o învinge şi noi, dacă-ne unim prin credinţă cu EI şi ne 
despărțim pe cât putem şi noi de patimile plăcerii şi de vina 
de-a suporta moartea veşnică de pe urma lor. 

În pătimirea Lui pentru noi până la moartea pe cruce, 
se arată iubirea Fiului lui Dumnezeu făcut om, ca a Celui 
mai bun Frate pentru noi, dar și puterea dumnezeiască lucră- 
toare în această iubire. Dacă renunţăm şi noi la patimile 
egoiste, primind pătimirile pentru păcatele egoismului nostru, 
arătăm şi noi iubirea față de Dumnezeu, Care întrupat ca 
om, a primit moartea ca să o învingă. | : 

În Hristos ni se arată că Dumnezeu a învins moartea nu 
în mod arbitrar, folosindu-se de atotputernicia simplă, ci de 
iubirea care se unește cu umanul, făcându-l iubitor de Dum- 
nezeu până la dobândirea prin aceasta a iubirii, capabilă de 
deplina primire a puterii Lui, ca să învingă prin ea moartea. 
Iubirea învinge moartea în creatură, pentru că e unită cu 
puterea dumnezeiască. Dacă atotputernicia divină a creat 
lumea din iubire, tot prin iubire atotputernicia Lui readuce 
la viaţă trupul creat la început din ţărâna neorganizată. Fiul 
lui Dumnezeu vrea să realizeze un dialog cu o fiinţă creată 
în trup, sau să vorbească cu această fiinţă existentă în trup. 
În Hristos ia El Însuși trup, arătând că, chiar ca Dumnezeu 
poate vorbi cu omul în trupul readus la viaţa nemuritoare. 
Pentru ca să-și învie trupul Său, după ce l-a făcut chiar al 
Său, pentru a învia prin el și pe al celorlalţi, din iubire, era 
nevoie ca făptura omenească să răspundă şi ea iubirii Crea- 
torului Care a voit să-i:dea viața veşnică în Sine. Şi prin 
trupul Său a voit să câștige şi iubirea oamenilor de rând ca 
să poată fi înviat prin atotputernicia Lui. Atotputernicia lui 
Dumnezeu n-ar avea rost să învie pe om în trupul lui, urmă- 
rind dialogul iubirii cu el și folosindu-se de acest dialog. 
lubirea pune în mişcare atotputernicia, sau chiar în ea este 
atotputernicia. Nu se poate cugeta una fără alta. lar iubirea 
din partea lui Dumnezeu se arată şi în însușirea prin ipos- 
iasul Lui a pătimirii pentru om, ca să ajute și omul să păti- 
mească înfrângându-şi plăcerea egoistă prin pătimirea pentru 
Dumnezeu. | 

Unde este iubire, este putere care învinge urmările 
răului sau ale diminuării existenţei. Unde nu este iubire, este 
extrema trăire a neputinței, sau a sărăciei de viaţă, ca moarte 
spirituală. în Dumnezeu este iubirea atotputernică, sau îmbi- 
narea lor, pentru că existenţa desăvârșită este existența tără 
nici o lipsă simțită. | 

Dar iubirea nu poate îi într-o existenţă monopersonală. 
Iubirea implică comuniunea interpersonală. Iubirea înseamnă 

indreptarea mea spre altul; şi în aceasta se arată puterea 
mea. | 
Pe de altă parte, iubirea învinge legile necesităţilor. Dum- 
nezeu nu trăiește supunerea sub niscaiva legi, menite să frâ- 
neze răul, pentru că este, prin Sine, binele deplin trăit în cea 
mai mare libertate. Creând pe oameni ca făpturi mărginite, 
chemate să urce prin comuniunea între ei, în comuniune cu 
Dumnezeu drumul acesta le-a fost indicaţ şi ajutat prin unele 
legi, care trebuiau să stea în legătură și cu legile întipărite 
naturii. Oamenii trebuiau să se conformeze şi unor legi ale 
naturii, având să împlinească legile binelui. 
Dar prin  neascultarea de Dumnezeu, neîmplinind în 
parte legile lut Dumnezeu, acestea s-au schimbat în legi care 
le aduceau oamenilor suferinţe şi până la urmă, moartea. 
Oamenii căutând să scape de ele, își împlineau pătimaş pot- 
tele lor, care au căpătat şi ele un fel de caracter de legi care 
ii stăpâneau. | 
> Fiul lui Dumnezeu luând trupul omenesc, a învins stă- 
pânirea acestor legi cu o mare putere, deși deoarece luând 
trupul omenesc, suferea de caracterul pedepsitor luat de 
legile binelui, le-a suportat cu răbdare, fără să se lase de ele 
spre noi călcări ale lor. Şi prin aceasta, a ridicat trupul Său 
deasupra legilor cu marea putere a iubirii de oameni. Aceştia 
până trăiesc pe pământ, dacă se unesc prin credinţa în 
Hristos, înaintează şi ei spre biruirea acestor legi prin răb- 
dare. Dar deplin le vor învinge și ei când vor fi înviaţi. 
Atunci iubirea care-i alipește pe veci de Dumnezeu, îi va 
ridica şi pe ei mai presus de legi. Vor fi și ei împărați în 
Împărăţia lui Hristos pe care a venit El să o pregătească pen- 
tru ei, ajutându-le să înainteze spre ea prin Biserică. Dar în 
această pregătire spre Împărăţia desăvârşitei libertăţi a iubi- 
rii, ei sunt ajutaţi de Duhul Sfânt al lui Hristos. Stăpâni în 
această Împărăţie vor fi Tatăl nostru, Fratele nostru și Duhui 


lor, prezent şi în noi, deci și noi. 

De fapt toată propovăduirea şi faptele lui Hristos urmă- 
resc câștigarea oamenilor pentru Împărăţia lui Dumnezeu. În 
i Evanghelia St. Matei se spune despre începutul propovăduirii 
“i rui Hristos: «Și a început lisus să propovăduiască și să 
spună : Pocăiţi-vă, căci s-a apropiat Împărăţia cerurilor» 
ji | (Matei 4, 17). Și după aceea: «Şi a străbătut lisus toată Ga- 
lileia, învățând în sinagogile lor şi propovăduind Evanghelia 
(vestea bun) a Împărăției» (Matei 4, 23). El ne învaţă să ne 
rugăm lui Dumnezeu, numindu-l, Tată, și cerându-l «să vină 
impărăţia Lui», iar în «Fericiri promite celor săraci cu 
Duhul și celor prigoniţi pentru dreptate, Împărăţia cerurilor. 
În Predica de pe munte, cere oamenilor: «Căutaţi măi întâi 
impărăţia lui Dumnezeu şi toate celelalte se vor adăuga. 
vouă» (Matei 7, 2). a 
În ultimele propoziţii se arată în ce fel trebuie să se 

pregătească oamenii pentru Împărăţia cerurilor. În predica 
de pe munte, dând toate poruncile, iubirii de oameni, Mân- 
tuitorult spune: «Cel ce va strica una din aceste porunci 
foarte mici, și va învăţa aşa pe oameni, mic se va chema în 
Împărăţia cerurilor ; iar cel ce va face şi va învăţa, acesta 
mare se va chema în Împărăţia cerurilor» (Matei 5, 19). Iar 
poruncile ce se cer împlinite, sunt cele ale iubiri, ale milei, 
sau ale iertării până acolo, încât cel lovii pe un obraz, să 





i-l întoarcă și pe celălalt. Stăpânirea în Împărăţia cerurilor 
este nu a celor îngâmfaţi, ci a celor smeriţi: «Adevăr vă 
zic vouă : De nu vă veţi întoarce şi nu veţi îi ca pruncii, nu 
. veţi intra în Împărăţia cerurilor». Ca să facem parte din acea 
î Împărăţie, trebuie să fim «fii ai Tatălui celui din ceruri», 
î împreună cu Fiul Lui. Care S-a smerit din iubire până a se 
) iace om. Dar fii ai Tatălui ceresc se fac cei ce binecuvin- 
tează pe cei ce-i blestemă, cei ce iubesc pe vrăjmaşii lor 

(Matei 5, 44—45). 
Dacă stăpânirea prin sine în această Împărăție este 
cea a comuniunii treimice, participarea la ea nu o pot avea 


oamenii decât unindu-se cu ea şi trăind şi ei din puterea ei 

comunicând între ei. Deci cine se va smeri şi va fi ca pruncii, 
acela va putea intra în Împărăţia cerurilor (Matei 18, 4—5). 

Cei ce au scăpat de legile greu de implinit, prin puterea 
lor au devenit prin iubire stăpâni peste toate prin iubire. Pe 
de altă parte, această calitate o dobândește «cel ce face voia 
Tatălui ceresc», împlinind cele cerute înainte, după pilda 
Acelui Tată Care face să răsară :soarele şi trimite ploaie și 
peste cei buni și peste cei răi (Matei 21; 45). | 

Dar această pregătire spre a ajunge la iubirea caie slă- 
pânește peste toate legile, nu o pot realiza oamenii după ce 
s-a înălțat Hristos la ceruri, decât prin Duhul Lui cel Sfânt. 
În acest sens spune Mântuitorul către Nicodim: «Adevăr, 
adevăr zic ţie: de nu se va naşte cineva din apă și din 
Duh, nu va putea să intre în Împărăţia cerurilor» (loan 3, 5). 

Nu fără El le-a învins şi Fiul ca om, întâi răbdându-le 
ca urmări ale slăbiciunii aduse de păcate, apoi biruind însăşi 
treapta ei culminantă, adică moartea. 

„ Vom vedea prin ce lucrare poate ajuta- Duhul Siânt bi- 
ruirea acestor slăbiciuni, și poate ajuta pe om să ajungă la 
starea de înviere, superioară legilor de pe urma păcatului. 

Deocamdată să arătăm cum le-a învins Hristos, Care nu 
le-a avut de suportat fără voie, ca noi, ci le-a asumat și 
suportat de bună voie. De aceea alterna în viaţa Lui actele 
de putere cu cele de pătimire şi greutăţile omeneşti, ba 
uneori le unea într-un mod tainic. E o unire antinomică, 
care împacă cele finite cu cele infinite, pentru că există 
totuşi o înrudire a celor finite cu cele infinite şi cele finite 
se pot lărgi ca să încapă în ele cele infinite. Dumnezeu în- 


„>  dumnezeieşte cele omeneşti și omul înomeneşte cele dumne- 


zeieşti, fără să le desființeze. 


lată cum descrie unirea celor dumnezeieștii cu săvârşirea 
sau pătimirea celor omenești în Hristos, Sf. Grigorie de 
Nazianz : «Omul de acum era necompus. Ceea ce era, a ră- 
mas. lar ceea ce nu era, a asumat. Era la început fără de 

cauză, căci care este cauza lui Dumnezeu ? Dar mai târziu El 
S-a născut pentru 0 cauză: ca să te măântuiești tu, care-l 
jigneşti, care pentru aceasta disprețuieşti Dumnezeirea, fiindcă 
a primit grosimea ta; căci însoțindu-se cu trupul prin mijlo- 
cirea minții, s-a făcut omul de jos Dumnezeu, fiindcă s-a îm- 
bibat de Dumnezeu..., ca să mă fac atâta Dumnezeu, cât Acela 
S-a făcut om. El s- a născut, daț era şi născut (Ps. 2, 7), din fe- 
meie (Fapte 3, 33; Evr. 1,5; 9, 5]). Se naște din jemeie 
(Gal. 4, 4), dar irita Fiică (Luca 1, 34—36 ; Matei 1, 20). 
Una din acestea Îl arată om, cealaltă Dumnezeu. El se arată 
aici fără Tată (Matei 1, 20), dar acolo fără mamă (Ps. 2, 7). 
Amândouă sunt proprii Dumnezeirii. A fost luat în pântece, 
căci a fost cunoscut de Prooroc, care era şi el purtat în pân- 
tece şi a săltat (Luca 1, 41) în prezența Cuvântului pentru care 
a fost făcut. A: fost învelit în giulgiuri, sculându-Se din mor- 
mânt (loan 20, 5—6). A fost pus în iesle (Luca2, 7—16), deși 
a fost slăvit de îngeri (Luca 2, 13—14) şi vestit de o stea 
(Matei 2, 2) şi închinat de magi (Matei 2, 17). A fugit în 
Egipt (Matei 2, 13—14), dar fugăreşte pe Egipteni (leş. 14, 
27). ..„S-a botezat (Matei 3, 16) ca om, dar a desființat păca- 
tele ca Dumnezeu (loan 21), deci ca să sfințească apele. 4 
fost inspirat ca om (Matei 4, 1), dar a biruit ca Dumnezeu 
(Matei 4, 11). A flămânzit (Matei 4, 2), dar a săturat mii 
(Matei 14, 20—21), căci este pâinea de viață dătătoare şi ce- 
rească (loan 8, 11) (Cuv. X, p. 19)». 











6. 


ÎNOMENIREA FIULUI LUI DUMNEZEU — 
MIJLOC DE ÎNFIERE ŞI ÎNDUMNEZEIRE 
A OAMENILOR. SPIRIT ŞI MATERIE 


Dumnezeu creând prin Cuvântul și Fiul Său Unul-Născut 
toate (loan 1, 3), a creat pe oameni ca chipuri ale Fiului Său, 
pentru a-și extinde iubirea părintească și la alţi fii, dar nu 
deofiinţă cu Sine şi deci nu printr-o lege intrinsecă, fiindcă 
aceasta ar relativiza pe Unul-Născut şi L-ar supune pe Dum- 
nezeu unei legi, care nu ar mai menţine o deosebire între 
Dumnezeu și lume. Dar voind să dea fiinţă tuturor formelor 
de existenţă, a creat și o ordine materială și pe oamenii 
compuși din spirit şi trup, deci a creat și materia și lumea 
materială ca un mijloc de unire şi de manifestare a iubirii 
lor, dar dependenţi în mod accentuat de voința prin care vrea 
să-și manifeste iubirea, dar şi tăria spirituală. 

Căzând oamenii din relaţia iubitoare cu Tatăl şi cu Fiul, 
prin nemanifestarea tăriei voinţei lor faţă de materie, Fiul 
cu bunăvoința Tatălui Care a creat pe om după chipul Lui, 
L-a făcut şi pe El om, compus din suflet şi materie, dar 
rămânând și Dumnezeu, ca să facă nepieritoare unirea uma- 
“nului compus din suflet și materie cu Dumnezeirea. 

Faptul acesta, având la bază constituția omului din 
spirit și materie, arată că materia nu este inaptă de-a fi for- 
mată prin spirit ca o sumă de organe prin care să se mani- 
feste bogăţia de activităţi ale spiritului. Dar omul fiind 'creat 
ca o astfel de compoziţie prin Fiul lui Dumnezeu, se poate 
face și El om, adică şi-a putut să-și facă El însuşi materia, 
prin sufletul asumat, un trup constituit de organe . prin care 

să se manifeste El Însuși ca Dumnezeu și pe care să-L, eli- 
bereze de moartea sub care a căzut prin păcat, ca slăbire a 
spiritului şi ca să-L facă organul unei vieţi nemuritoare şi 
„deplin îndumnezeită. Aceasta înseamnă că materia nu e 
creată de Dumnezeu ca o formă de existenţă incapabilă de-a 
fi făcută organ deplin adecvat al “ipostasului dumnezeiesc și 
deci al însăşi Treimii dumnezeieşti. 

Dar ca să facem mai uşor de acceptat această supremă 
taină, e bine să stăruim puţin asupra tainei prin care spiritul 
omenesc, creat după chipul Fiului lui Dumnezeu, poate da 
materiei o formă de trup capabil să fie organ al funcţiilor lui 
multiple. Aceasta înseamnă că materia nu e creată ca 9 
masă condamnată să rămână amorfă, sau de-o unică formă. 
O rugăciune bisericească,.pe care o vom reda mai târziu, ne 
va vorbi despre rolul Duhului Sfânt în formarea universului 
format din aştrii care se arată oamenilor de pe pământ ca 
lumină, prin starea aprinsă în care se manifestă materia 
unora din ei. Faptul că întreg universul material cu ordinea 
lui armonioasă, a fost creat şi e susținut de Dumnezeu, deci 
prin Duhul Său cel Sfânt, ni-l spun adeseori și Psalmii: 
«Cerurile spun șlava lui Dumnezeu şi facerea mâinilor Lui 
o vestește tăria» (Ps. 118, 1). Pe larg descrie minunata 
lucrare a lui Dumnezeu în univers, de ex. Ps. 135. Dar şi la 
incepulul Genezei ni se spune că Duhul lui Dumnezeu se 
purta pe deasupra apelor, sau a universului și toate le-a 
organizat Dumnezeu după treptele în care cele superioare 
se puteau folosi de cele inferioare, prin Cuvântul Său, de 
care e nedespărţit Duhul Său. 


Aceasta înseamnă că chiar în materie sunt niște puteri 
care pot fi iolosite pentru organizarea armonioasă a uni- 
versului de către Dumnezeu pentru folosirea proprie de 
câtre spiritul omenesc. În acest sens spune Sf. Apostol 
Pavel că rațiunile dumnezeiești se văd în univers şi de ele 
s-a folosit Dumnezeu chiar în facerea sau organizarea lumii. 
«Cele nevăzute ale lui Dumnezeu de la facerea lumii, înţe- 











LA ÎNCEPUT A FOST !UBIREA 59 





legându-se din făpturi, se văd adică veșnica Lui putere şi 
Dumnezeire». (Rom. 1, 20). | 

Înţelepciunea lui Dumnezeu imprimată în univers a cu- 
noscut-o Sfânta Scriptură înainte cu mii de ani. Dar știința 
nu va putea vedea curând această înţelepciune în cele maie- 
riale. Elinii socoteau că materia e o masă uniformă, compusă 
cin atomi identici. De-abia chimia mai nouă a văzuţ numărul 
variat de atomi și moleculele variate în care se compun prin 
energiile ce-i atrag. lar fizica mai nouă a descoperit forţele 
variate aflate în materie: mişcarea, electricitatea, căldura, 
energia din atomi. Căci cum s-ar .fi produs din atomi uni- 
formă, bogăţia de ierburi şi de flori, în care Mântuitorul 
Însuși vede lucrarea înţeleaptă a lui Dumnezeu:? «lar de 
îmbrăcăminte de ce vă îngrijiți? Luaţi aminte la crini cum 
cresc... Nici Solomon, în toată slava lui, nu s-a îmbrăcat ca 
unul dintre ei» (Matei, 6, 28—29). | 

Astronomia mai „nouă a descoperit mare număr de 
corpuţi cerești, constituit de mari unități planetare, toate 
mișcându-se unele în jurul altora deci atrase între ele, dar 
într-un fel care le menţine distincte. E legea gravitaţiei, des- 
coperită prima dată de Newton. lar Planck a stabilit prin 
teoria quantică mărginirea ordinei materiale. 

Dar e o minune la fel de mare că din mulțimea variată 
de molecule sunt organizate organele variate ale trupului : 
înima, plămânii, stomacul, organele simţirilor, toate legate 
între ele într-un trup și servind. scopurilor conștiente ale 
subiectului uman. Și prin toate se manifestă unitatea conşti- 
entă a aceluiaşi subiect. 

Cine poate explica această posibilitate a materiei de a fi 
organizată atât de variat şi de a putea servi ca mijloc de 
manifestare a varietăţii faptelor gândite, voite și simţite ale 
sufletului omenesc ? Tot Dumnezeu trebuie să fie prezent cu 
lucrarea Lui și în această legătură dintre sufletul omenesc și 
materia atât de minunat şi de corespunzător cu ele organi- 

zată a trupului. Ce mare taină în puterea sutletului de a pune 
înţelesuri în ochii organizaţi pentru aceasta: de a exprima 
voinţa sa prin glasul construit din organele gurii, etc. 

De ce n-ar putea atunci şi Fiul lui Dumnezeu, care a 
creat pe om după chipul Lui, să organizeze şi să folosească 
într-un mod şi mai intim, şi mai direct pentru El, materia 
într-un trup propriu ? Căci de unde ar avea sufletul capaci- 
tatea de a organiza atât de complex şi de unitar materia în 
organele trupului ce se întregesc, dacă nu din bogăţia armo- 
nioasă a raţiunilor Logosului dumnezeiesc ? 

Poate fi dintr-o întâmplare, lipsită de conştiinţa unui 
sens şi scop, întregirea existenţei inimii cu plămânii, cu sto- 
macul, cu ficatul, și aceasta pentru a susţine viața conştientă 
a sufletului în trup şi în cadrul universului întreg? Nu se 
dovedește in aceasta o raționalitate superioară voită, care a 
cugetat şi a organizat întreaga realitate a lumii, având pe om 
ca centru conştient al ei, îndreptat prin aspiraţia lui spre 
„legătura cu Creatorul mai presus de lume ? 

O mare şi minunată taină -se arată şi în faptul că suiletul 
simte și el durerile (şi plăcerile) produse de înţepături, de 
lovituri, sau plăcerea mângâierilor, a mâncărurilor şi a odihnei 
prin trupul material. | 

Fiul lui Dumnezeu făcându-Se Subiect al trupului, și-a 
putut însuşi într-un anumit fel durerile suferite cu trupul 
Său, culminate prin cuiele bătute în el prin răstignire. Căci 
nu cred că am putea spune că ipostasul Cel Unul al lui 
Hristos stătea cu o parte a Lui nepăsător, la durerile ce le 
pătimea. Şi astfel a putut ridica materia trupului deasupra 
morții, a putut simţi El Însuşi bucuria transparenţei Lui prin 
trupul înviat. Din bunătatea lui Dumnezeu nu lipseşte mila. 
lar mila nu e fără o simţire. Aşa cum mama simte în suflet 
durerea pentru chinurile copilului, există o simţire a milei 
pentru oameni și în Dumnezeu. Fiul Lui își trăieşte rolul de 

«Mielul lui Dumnezeu care ridică păcatul lumii» (loan I, 29), 
ce suferă jertfa în locul oamenilor pentru păcatelor lor, ca să-i 
elibereze de ele, şi cu siguranţă că nici Tatăl nu stă nepă- 
sător la această durere a Fiului Său. 





Desigur, Fiul lui Dumnezeu nu şi-a organizat El Însuşi 
prin suflet tripul Lui din materie şi n-a manifestat prin 
acest trup faptele omeneşti unite cu cele dumnezeiești şi pri- 
mele ridicate la puritatea deplină prin ultimele, în mod silit, 
ci a făcut acestea şi săvârşea minunile în care se manilesta 
prin faptele trupului cu precădere lucrările dumnezeieșşti, 
prin voia Sa. Dar taptul că'şi-a putut organiza cu voia Sa un 
trup omenesc şi lucra prin cele omnești ale Lui, în mod curat 
și minunat cele dumnezeieșşti, prin mijlocirea unor fapte tru- 
peşti, arată că a creat El Însuși pe om cu trupul lui mate- 
rial, şi deci materia întreagă în stare de-a fi însuşită și folo- 
sită ca mediu de manifestare a Persoanei lui dumnezeiești. 
Şi ridică pe oameni la calitatea de fii prin har ai Tatălui 
ceresc, prin faptul că era El însuși Fiul Unul-Născut al Ta- 
tălui ceresc. Dacă n-ar fi deci un Dumnezeu treimic, un 
Dumnezeu care e Tată, Fiu şi Duh Sfânt, nu s-ar fi putut 
face aceasta. Ridicarea omului din închisoarea naturii sale, 
e posibilă datorită faptului că există un Dumnezeu al Treimii, 
ca să nu se reducă totul la o esenţă a lumii acesteia, supusă 
unor legi de origine inexplicabilă. , 





Pentru om însă materia trupului fiind înzestrată cu o 
sensibilitate, poate reprezenta și un prilej de sensibilitate 
plăcută, deci o atracţie. contrară bucuriei spiritului de Dum- 
nezeu, care e Spirit pur. Numai o întărire a legăturii spiri- 
tului uman cu Dumnezeu poate să facă şi din trup un mijloc 
de bucurie spirituală curată. Aceasta a făcut-o Fiul lui Dum- 
nezeu, Spiritul divin întărind legătura spiritului uman cu El. 
Iar putinţa acestei căderi a omului de la stăruirea în iubirea 
lui Dumnezeu nu poate fi văzută într-o neputinţă a lui Dum- 
nezeu de a-l face pe om incapabil de ea. Aceasta'e făcută 

posibilă pe de o parte din, mărginirea de nemărginire, cu 
setea de-a crede că o poate dezvolta din sine și din univers. 
Astfel omul slăbind în stăpânirea materiei, de către spirit, 
materia trupului intră într-un proces de descompunere, 
ajungând la moarte. Fiul lui Dumnezeu iuând trupul, îşi 
însuşeşte suferințele la care e supus trupul omului, dar răb- 
dându-le fără să se despartă de Dumnezeu, face din răbdarea 
lor, inclusiv a morţii, o formă de manifestare a puterii spi- 
ritului şi prin aceasta poate ridica trupul din moarte. El ia 
astfel urmările păcatelor noastre, suferă pentru ele până şi 
moartea, dar învinge această slăbiciune a materiei, inclusiv 
moartea. Asttel se împlineşte mărginirea cu setea de nemăr- 
ginire a omului, în voia lui Dumnezeu de-a crea toate for- 
mele de existență — deci şi cea compusă între spirit şi ma- 
terie — pentru a le atrage pe toate în spiritualitatea Sa. 
Dumnezeu voieşte să se vadă frumusețea iubirii sufletului 
creat faţă de EI, datorată primirii puterii dumnezeieșşti în el, 
și în formele și simţirile arătate în materie. 

Dar şi calitatea Fiului de Cuvânt ne poate deschide unele 
înțelesuri ale înălțării omului, aduse de întruparea Lui. Ex- 
presia Si. Evanghelist loan: «La început era Cuvântul, 
înseamnă nu numai că Fiul lui Dumnezeu e fără de început, 
și Persoană dumnezeiască asemenea Tatălui, în dialog iubitor 
cu Tatăl, ci şi că EI este inainte de tot ce are un început și că 
toate cele ce au un inceput, au venit la existenţă prin EI şi 
că toate sunt-orgainzate, după un cuvânt sau o rațiune a Lui 
aflându-se toate într-o armonie cum sunt raţiunile lor din 
El; dar și că El ca Cuvânt al Tatălui este angajat într-un 
răspuns etern iubitor iaţă de'Tatăl și ca atare angajează și 
pe oamenii creaţi ca cuvinte sau prin cuvintele lor ; anga- 
jează după chipul Lui împreună cu El faţă de Tatăl. Şi de 
aceea, când ei își slăbesc acest angajament față de Tatăl, se 
face El Însuși şi om, deplin angajat faţă de Tatăl, ca să le co- 
munice și lor această angajare. 

El Însuşi trăieşte în Sine puternic, ca Fiu dumnezeiesc, 
angajarea perfectă faţă de Tatăl şi o întipăreşte aceasta şi 
umanităţii Sale ; iar din ea se întinde şi la ceilalți oameni 
care cred în El ca în Fiul lui Dumnezeu. Așa sunt atraşi şi 
oamenii în relaţia iubitoare a Treimii. Dar fiind atraşi în 
angajarea Fiului față de Tatăl, sunt uniţi şi între ei. Căci așa 
cum Fiul trăieşte în Sine cererea de angajare a Tatălui, care 
“implică asigurarea preţuirii şi iubirii Lui şi răspunsul angâ- 
jator sau asigurator al iubirii Sale, extinde cererea de anga- 
jare și a oamenilor, ceea ce înseamnă asigurări reciproce ale 
iubirii. Deci înseamnă că fiecare are în cuvântul său o cerere, 
implicând şi o asigurare a iubirii Sale de angajare iubitoare 
faţă de altul și trebuinta răspunsului angajant al celuilalt, 
bazat fiecare pe trăirea de către Fiul întrupat, a cererii de 
angajare a Lui din partea Tatălui ca asigurare a iubirii Luiși 
pe răspunsul asigurator al Lui, extins şi în umanitatea Lui. 
Fără relaţia interpersonală n-ar exista această cerere de anga- 
jare şi răspunsul la ea prin asigurarea proprie. lar supremul 
izvor al acestei cereri angajatoare şi răspunsul angajator este 
în Treime. 'Treimea este existenţa supremei asigurări a iubi- 
rii, asigurare pornind de la Tatăl și răspunzând prin Fiul. 














7. 


SFÂNTA TREIME, IUBIREA DESĂVÂRȘITĂ 
ÎN SINE ŞI MÂNTUITOARE A NOASTRĂ 


Dacă iubirea între Tatăl suprem și numai Tată al unui 
unic Fiu ni se descoperă în cea mai înaltă iubire, fără început 
şi fără sfârşit, iubirea aceasta se arată desăvârşită, existând 
tot din eternitate și o altă Persoană, către care se îndreaptă 
iubirea dintre Tatăl şi Fiul și care, la rândul Ei, se bucură cu 
fiecare din Ei de celălalt. Simplul fapt că e o altă Persoană 
decât cele două aflate în relaţie de Eu-Tu poate aduce o notă 
nouă, sporită în iubirea dintre cele două, primind într-o nouă 
evidenţă, importanţa ei. Desigur, s-ar putea spune ca Tatăl 
fiind infinit și Fiul infinit, nu mai e lipsă de o altă Persoană 
pentru a aduce ceva nou în iubirea unuia faţă de celălalt. 
Dar cu judecata aceasta s-ar putea afirma şi că o singură 
Persoană dumnezeiască își este suficientă în intinitatea ei 
pentru. fericirea proprie. Dar dacă intinitatea unei Persoane 
cere pentru iubirea care dă fericire şi o altă Persoană de ce 
n-ar cere infinitatea iubirii lor, care e primul mod de iubire, 
și o altă Persoană care aduce un mod nou de iubire, sporin- 
du-l pe primul cu toată infinitatea lui. Nu “infinitatea în sine 
dă bucuria iubirii, ci reprezentarea ei de către o altă persoană 
decât cea proprie. Unde lipseşte. conştiinţa, lipseşte bucuria. 
Dar bucuria reală o dă altă conştiinţă atentă la ea. Şi vedem 
chiar în noi, care suntem după chipul dumnezeiesc, că un 
altul decât eu şi tu ne aduce un mod nou şi sporit de iubire 
și deci de bucurie. Iubirea între eu-tu, chiar în planul infi- 
nit, vrea să se extindă spre altă persoană, sau bucuria unuia 
de altul sporeşte când e însoţită de bucuria unui al treilea, 

sau când bucuria celor doi trăieşte bucuria comună de un al 
treilea. Poate în acest sens, Sf. Atanasie al Alexandriei a 
spus : «lar Domnul a spus că Duhul este Duh al Adevărului 
și Mângdietor : prin aceasta a arătat că în Duhul este Treimea 
desăvârşită» (Epist: 1 către Serapion ; P.G. 26, col. 589)*. În 
acest sens, Sf. Grigorie Palama precizează că această calitate 
de Duh al Adevărului şi al Înţelepciunii — și am putea 
adăuga că şi calitatea de Mângâietor — nu o îndeplinește 
Duhul numai pentru oameni, continuând lucrarea Fiuiui, ci: 
«De EL se foloseşte şi Cuvântul şi Fiul preaiubit al Tatălui 
față de Născător, dar ca avându-l, împreună ieșit din Tată! 
și” odihnindu-Se în El prin unitatea firii». Dar să dăm 
tot textul din care am luat acest citat, pentru a vedea cum 
Si. Grigorie de Nazianz vede pe Duhul ca Cel ce este necesar 
pentru plenitudinea iubirii și a bucuriei în Dumnezeu, sau ca 
să vedem că două Persoane nu epuizează toată posibilitatea iu- 
birii, ci e nevoie şi de a treia, care e şi ea nu numai într-o 
legătură, ci chiar într-o unire, sau într-o unitate cu cele două. 

Trăim acest fapt și “noi oamenii, chiar prin necesitatea 
limbii de-a adăuga la eu-tu, un el. Nu putem să uitam de un 
el, aflându-ne în relaţie de eu-tu. Poate cu cât ne iubim mai 
mult cu altul, simţim și iubirea față de el; sau invers : cu 
cât trăim doi inși, legaţi ca eu-tu, pe un al treilea mai mult, 
cu atât ne iubim și unul pe altul. Noi simţim trebuinţa să 
fim iubiţi de al treilea și să iubim pe al treilea, și cu cât îl 
iubim mai mult împreună, cu atât ne iubim și noi mai 
mult. | 

Teologul rus P. Florensky numeşte în felul următor 
adevărul despre numărul trei: «Voi fi întrebat: de ce există 
tocmai trei ipostasuri ? Eu vorbesc de numărul «trei» ca de 
unul imanent adevărului, inseparabil de el, eu nu pot exista 
în afara relaţiei cu tine şi tu în ajara relației unui orizont 
care ne confirmă, „Numai în unitatea celor trei primește fie- 
care o unitate absolută. În afară de trei nu există conjirmare 


5 — Sfânta Treime 

(în adevăr), nu există subiect al adevărului (Der Pjeiler und 
die Grundfeste der Warheit, 4 Briefn in «Ostlichhes sai 
tum» II, Miinchen, 1925, p. 36). 

Dacă am fi numai doi, am simţi că ne-ar lipsi ceva din 
realitate. Chiar fiinţa divină trebuie să se trăiască în deplină 

mulţumire, în relație de trei conștiințe personale. 

Eu nu vreau să fiu iubit numai de unul (de tu), oricât 
ar fi de infinit, ci vreau să fie însoțit în iubirea Lui faţă de 
mine şi de un al treilea (de un el); şi tu al meu voieşti la fel, 
să am şi pe altul care te iubeşte impreună cu mine. Dar și 
cel de-al treilea vrea să ne vadă uniţi în iubirea faţă de el, 
sau în iubirea lui de noi. Infinitatea esenței unei Persoane nu 
mă mulțumește prin iubirea ei. Simt că aceasta nu e toată 
(iubirea) realitatea. lubirea are drept bază conștiința unei 
alte persoane. De ea văd condiționată iubirea ei, precum ea 
vede în conștiința mea iubirea mea. Conștiinţele proprii a 
două persoane sunt subiectele care dau și primesc iubirea. 

lar la Dumnezeu, dată fiind infinitatea persoanelor, 
ajunge un singur El care să completeze iubirea ce o aştept și 
care să ne mulțumească cu iubirea ce ne-o arată. 

Dar al treilea în Dumnezeu nu poate fi ca al doilea, deci 
Fiu. Aceasta ar arăta pe Fiul neatrăgând iubirea integrală a 
Tatălui. Ci trebuie să fie o Persoană de altă categorie, care 
chiar prin felul în care își primește subsistența de la Tatăl, 
arată făcând pe Tatăl să iubească deplin pe Fiul Însuşi și pe 
Fiul să iubească pe Tatăl Însuși. Astfel Duhul unește şi mai 
mult pe Tatăl și pe Fiul, ceea ce-L face să fie şi El iubit de 
amândoi şi El să-l iubească pe amândoi, dar arătând iubirea 
Lui deosebită față de fiecare în raport cu iubirea lor, între 
ei, şi a fiecăruia din Ei faţă de EI, deosebită. El face pe Fiul 
și mai iubit de Tatăl și pe Tatăl și mai iubit de Fiul. De 
aceea şi Tatăl nu-L iubeşte pe Fiul în Duhul şi pe Duhul 
decât în Fiul și deci pe noi ca fil duhovnicești și Fiul ca 
Fraţi duhovnicești. 

„Duhul îi întărește în unitate prin iubirea Lui și Ei se 
întăresc în unitate prin iubirea faţă de El. Nu se ţrece din- 
colo de iubirea intre Tatăl şi Fiul prin Duhul. Sau Fiul e 
văzut în Duhul, şi invers, ca să fie văzut aşa după ce se va 
intrupa Fiul şi în noi. Si. Grigorie de Nazianz spune: 
«Treime desăvârșită, din Trei desăvârşiţi». 

Fiecare cuprinde și descoperă adeseori nu Eul său, ci pe 
ceilalți. De aceea în fiecare ipostas se pot vedea celelalte. 
«Vezi, prin urmare, zice Sf. Vasile cel Mare, că uneori Tatăl 
descoperă pe Fiul, alteori Fiul pe Tatăl. Deci toată Dumne- 
zeirea ţi se arată uneori în Tatăl, alteori în Fiul şi în Duhul» 
(Contra lui Eunomiu, cartea VI; P.G. 29, 756). | 

De aceea până ce Fiul este pe pământ, Duhul Îl arată 
mai mult pe EI, iar după ce învie și se înalță Fiul, arată El 
mai mult pe Duhul, sau Duhul Îl descoperă sub un acope- 
rământ simţit ca atare, făcând pe Fiul chiar mai simţit și mai 
elicient în lucrarea Lui. 

«Căci monada mişcându-se din pricina bogăției ei, dar 
depășindu-se doimea (fiindcă e mai presus de materie şi 
iormă din care sunt corpurile), se hotărniceşte ca Treime 
(căci aceasta este prima care depăşeşte doimea), ca să nu fie 
Dumnezeirea nici strâmtă, nici să se reverse la nesfârșit» 
(Oratio de Pace, P.G. 35, 1160 D).. 

În cele trei Persoane dumnezeieşti este pluralitatea în 
unitate, sau iubirea deplină, realizată în amândouă formele ; 
relaţie între Persoane, dar trăită în unitate deplină. În cele 
trei e totul în relaţie directă, căci Duhul e mereu în Tatăl şi 
Fiul. Dacă: ar fi patru, n-ar fi totul în această relaţie directă 
neîncetată. Ar rămânea mereu un El exterior. S-ar vedea că 
cineva rămâne mereu afară. În două Persoane, iarăşi s-ar | 
vedea că nu e totul. Că ceva lipseşte. În Dumnezeu Trei e 
totul. | 

Duhul reprezintă întoarcerea Dumnezeirii în Sine, aşa 
zicând: readunarea Ei pe planul modului de existenţă în co- 

muniune personală. Fără să anuleze acest mod Dumnezeirea 
se arată prin Duhul ca structură, ca matcă interpersonală a 
Dumnezeirii infinite, evitând atât lipsa de «generozitate» a 
fiinţei încuiate ermetic în întunericul existenţei impersonale, 
cât şi dezordinea pluralităţii infinite ca număr. Atât primul 
fapt, cât şi cel de-al doilea ar umplea totul de o esenţă neli- 
beră, panteistă, neiubitoare, incapabilă de creaţie, supusă 
unor legi oarbe, lipsită de sens. 

După înălțarea Fiului, când oamenii nu-L, pot vedea nici 
in spaţiu mărginit, nici pretutindeni, aflându-Se în Duhul 
care poate fi prezent pretutindeni, poate fi şi Hristos prin El. 

Duhul 'iradiază pretutindeni din trupul înviat al lui 
Hristos. (La Sf. Vasile, cum lucrează Duhul în toţi). 

„Vom vedea în alt capitol cum Duhul ne pune pe fiecare 
în legătură cu Hristos, dar și Hristos în legătură cu Duhul. 
E forma activării practice sau a prelungirii în noi a ceea ce 
a făcut Hristos pentru noi în curățirea de patimi, chiar prin 
pătimire, şi în înaintarea spre înviere, deci spre spirituali- 
zarea trupului. Această legătură între lucrarea lui Hristos şi 
a Duhului se arată chiar în felul venirii la subsistenţă a 
Duhului prin purcederea din Tatăl spre a se odihni în Fiul. 














8. 


PURCEDEREA DUHULUI SFÂNT DIN TATĂL 

ȘI ODIHNA LUI ÎN FIUL, TEMEI AL IUBIRII 

„ DESĂVÂRŞITE ÎNTRE TATĂL ŞI FIUL | 
ŞI A ÎNFIERII NOASTRE PRIN DUHUL 


- Iisus Hristos spune de Duhul Sfânt că purcede din Tatăl 
și El Îl va trimite celor ce cred în El (loan 15, 26). De aceea 
și în Simbolul niceo-constantinopolitan Biserica a spus despre 
E]: «care din Tatăl purcede». Părinţii au ţinut „să accentueze 
că purcederea Duhului din Tatăl este altceva decât nașterea 
Fiului, dar n-au voit să precizeze în ce constă ea. Sf. Grigorie 
de Nazianz spune : «Deci ce este purcederea? Spune-mi tu, 
ce este nenașterea Tatălui şi eu îţi voi explica ce este naște- 
rea Fiului şi purcederea Duhului. Și vom delira amândoi 
tinzând a străbate tainele dumnezeiești» (A cincea Cuvântare 


teologică ; Despre Sfântul Duh, cap. 8). «Ce-i lipseşte, zic ei, 


Duhului pentru a fi Fiu ? Căci dacă nu i-ar fi lipsit ceva, ar fi 
fost Fiu. Noi spunem că nu-i lipseşte. Căci Dumnezeu nu are 
lipsuri. Dar este o deosebire de arătare, ca să spunem aşa, 
sau de relaţie întreolaltlă. Și aceasta a produs și o deosebire 
de nume» (Op. cit., cap. 9). 

Dar exemplificînd deosebirea între nașterea Fiului din 
Tatăl şi purcederea Duhului, cu deosebirea între luarea Evei 
din Adam şi nașterea lui Set, tot Sf. Grigorie de Nazianz 
spune : «Nu se spune că unul e născut din ei (Adam şi Eva), 
iar altul vine în alt mod la existență ? Dar cum? Eva şi Set 
nu vin din același Adam? Din care altul? Și sunt amândoi 


născuţi ? Nicidecum. Dar ce sunt ei? Eva e luată din Adam, . 


iar Set e născut. Si totuși amândoi sunt oameni identici 
întreolaltă. Căci sunt oameni. Nimenea nu va nega. Vei înceta 

deci să lupți împotriva Duhului afirmând sau că e numai 
decât născut, sau că nu e nici deojiinţă, nici Dumnezeu» 
(Cuv. 31 din cele 5 Cuvântări teologice, cap. 11). | 

Dar tot Părinţii au ţinut să accentueze că Duhul pur- 
cezând din Tatăl, se odihneşte în Fiul. Sf. Grigorie Palama 
bazându-se pe mărturia Sfântului loan Botezătorul, că a văzut 
pe Duhul pogorându-Se din cer, «şi rămânând peste Fiul», 
șpune că aceasta e o dovadă că și înainte de întruparea Fiului, 
Duhul se odihnește peste El. Şi el arată şi pe Sf. loan Da- 
maschin cugetând astfel. Căci după ce aminteşte locul din 
Evanghelia după Ioan 1, 33, Sf. Grigorie Palama continuă : 
«Și ca să nu socotească cineva că acestea s-au scris și s-au 
săvârșit pentru întruparea Fiului, să ascultăm pe dumne- 
zeiescul Damaschin, care scrie în al 8-lea din capetele dog- 
matice : «Credem și în Sfântul Duh, care din Tatăl purcede 
și în Fiul se odihneşte» (La Iosif Vrienie, Cuvinte douăzeci 
şi patru pentru purcederea Sfântului Duh, Cuv. I, p. 80—81). 

Această «odihnă» a Duhului în Fiul pune într-o legătură 
pe Duhul și cu Fiul, legătură pe care catolicismul a socotit 
în mod greşit că o poate afirma identificând purcederea: 
Duhului din Tatăl, cu purcederea din Fiul, ca dintr-un singur 
principiu (tangquam ex uno principio), ceea ce șterge în acest 
act deosebirea între Tatăl și Fiul, considerând-o ca un act al 
fiinţei lor comune, nu ca un act care menţine pe Tatăl ca 
Persoană deosebită de Fiul. | 

«Odihna» Duhului purces din Tatăl peste Fiul o soco- 
tește Sf. Grigorie Palama ca dovedind iubirea Lui faţă. de 
Fiul. Duhul e trimis de Tatăl peste Fiul ca o faptă a iubirii 
Lui faţă de Fiul. Căci îi place Tatălui Însuşi să se odihnească 
peste Fiul prin Duhul purces spre El. Dar Fiul nu rămâne 
pasiv sau nepăsător în această atenţie iubitoare a Tatălui 
faţă de El. El e bucuros că Tatăl trimite Duhul Său spre EI 
și-și arată, primindu-L, şi bucuria Lui față de Tatăl. 

Sf. Grigorie Palama spune de fapt următoarele: «și 
Însuşi Cuvântul prea iubit şi Fiul lui Dumnezeu se întoarce 
spre Născătorul prin Duhul Sfânt, ca iubire, și are Duhul 

Sfânt din Tatăl, şi odihnindu-Se împreună cu El în Sine» 
(În traducerea Arhim. Ciprian Kern, Antropologia Si. Grigorie 
Palama, Paris, Ymca Press, p. 396). 

A-i arăta cuiva iubirea ta direct, e o bucurie pentru 
acela. Dar a-i comunica şi participarea altuia la iubirea sa, 
e o bucurie şi mai mare pentru acela. Dacă Taţăl este origi- 
nea Fiului, prin faptul că gândindu-Se pe Sine, își naște un 
chip al Său, numai El poate fi şi originea iubirii faţă de Fiul 
şi a Fiului faţă de EI, prin faptul că gândindu-Se pe Sine ca 
Tată iubitor al Fiului, face să se vadă pe Sine ca o altă 
Persoană prin care își arată iubirea Sa față de chipul Său. 
Fiul nu poate rămânea decât Fiu și în această relație de 
iubire şi de bucurie ce există între Tatăl și Fiul din eterni- 
tate. În acest sens Sf. Grigore Palama spune : «Iar acest Duh 
al Cuvântului suprem este ca o iubire negrăită a Născăto- 
rului faţă de Cuvântul născut în mod negrăit. D8 El se folo- 
sește şi Cuvântul și Fiul prea iubit al Tatălui față de Născă- 
torul Lui, dar avându-L ca împreună ieşit din Tatăl și 
odihnindu-Se în EL prin unitatea firii.. Pe Acesta Fiul Îl are 
şi EL ca Duh al Adevărului şi al înțelepciunii şi al Cuvântului 
şi prin El se bucură împreună cu Tatăl, care se bucură de el» 
(Arhim. Ciprian Kern, op. cit.). 

Prin purcederea Duhului nu se constituie de către Tatăl 
o Persoană ca ţintă proprie a Sa, spre a fi și Tatălo ţintă a 
Duhului, ci Duhul se constituie ca legătură iubitoare desă- 
vârşită între Tatăl şi Fiul. Duhul e trimis spre Fiul ca Per-: 
soană împreună iubitoare a Fiului de către Tatăl, ca să fie 
drept urmare o Persoană împreună iubitoare a Tatălui cu 
Fiul. Aceasta se arată spunându-se că Duhul purcezând din 
“Tatăl, «se odihneşte peste Fiul, sau strălucește din Fiul» 
(Grigorie Cipriotul, Patriarhul Constantinopolei, 1283—1289 : 
P.G. 142, col. 240, 242, 257, 260, 267, 286). Prin această stră- 
lucire, Duhul arată (pune în desăvârşita evidenţă) Fiului pe 
Tatăl și Tatălui pe Fiul. 

E o reciprocitate, în care Watăl nu încetează să se arate 
ca Tată şi Fiul ca Fiu (Iosif Vrienie, Cuvinte 24 pentru pur- 
cederea Sfântului Duh, Buzău, 1832). 

Dar aceasta nu înseamnă că Duhul e mai puţin Persoană 
ca Tatăl și ca Fiul. El nu e numai o simţire a Tatălui, care 
Îl purcede, și o simţire a Fiului. Tatăl își arată iubirea desă- 
vârşită faţă de Fiul, având bucuria de o altă Persoană pur- 
ceasă din ea, împreună iubitoare cu El faţă de Fiul. Şi acest 
rol Îl primește Duhul și în Fiul. Acest rol de împreună iubi- 
tor al Duhului cu Tatăl şi cu Fiul, se arată şi în faptul că 
Duhul nu e numit niciodată singur, ca iubitor, cum e numit 
Tatăl îaţă de Fiul, şi invers. Aceasta se arată și în faptul că 
noi spunem că iubim pe Tatăl, sau pe Fiul, sau pe amândoi 
prin Duhul, dar nu că iubim pe Duhul prin Tatăl sau prin 
Fiul; și mai spunem că Fiul sau Tatăl ne dau pe Duhul, nu 
invers. 

Dar pe Duhul nu-L mai naşte Tatăl ca Fiu aparte, căci 
atunci nu L-ar mai referi la Fiul, ci Duhul ar lua o poziţie 
independentă. Pe Duhul Îl referă Tatăl la Fiul Său unic, ca 
evidenţiere a iubirii Lui absolute faţă de acest unic Fiu. 


Nu e corect nici a socoti că Duhul este purces de Tatăl 
pentru că este Născut Fiul, că nici Fiul e născut pentru a fi- 
purces Duhul peste El. De aceea spune Sf. Grigorie de Na- 
zianz în Cuvântul teologic .31, că Fiul și Duhul Sfânt sunt 
uniți, nu numai prin fire, ci și prin faptul că Fiul e născut 
și Duhul purces de Același Tată. lar deosebirea între Fiul şi 
Duhul e numai că Unul e Născut, iar Duhul purces. Dare 
firesc să se amintească întâi de nașterea Fiului, ca să se 
poată spune apoi că peste Fiul născut se odihnește Duhul 
purces. Dar totuşi Duhul e purces pentru a se odihni peste 
Fiul și Fiul e născut de Tatăl, pentru că voiește să aibă pe 
Cel peste Care vrea să se odihnească Duhul Lui. 

Duhul nu e un al Treilea, nici în sensul de un alt Năs- 
cut, nici în sensul de un EI, care se află închis în relaţia 
dintre ei. Duhul e în Tatăl care iubeşte pe Fiul ca o Persoană 
ce se bucură împreună cu El de Fiul și se odihnește pornind 
din Tatăl în Fiul, ca o Persoană care se bucură şi El împreună 
cu Fiul de Tatăl, dar ca un Fiu faţă de Tatăl, nu ca un alt 
Tată. În acest caz n-ar mai vedeaspe Tatăl ca Tată. Duhul 

trăieşte iubirea între Tatăl şi Fiul, menţinând calitatea lor 
distinctă de Tată şi Fiu. Tatăl este împreună cu Duhul în 
iubirea Fiului, şi Fiul este și El, datorită faptului că are pe 
Duhul de la Tatăl, împreună iubitor ca Duh al Tatălui. Dacă 
Tatăl purcede pe Duhul pentru a spori bucuria Lui faţă de 
Fiul și Fiul se naşte din voința Tatălui de-a se bucura de El 
împreună cu Duhul. Faptul de-a folosi Tatăl şi pe Duhul 
pentru iubirea dintre ei arată și mai mult iubirea între ei și 
unirea lor. 


«Vezi, spune Tatăl, Fiului, cât Te iubesc de mult pe 
Tine, având şi pe Duhul care se bucură impreună cu Mine, 
de Tine ?» Şi Fiul răspunde: «Priveşte şi Tu cum mă mulţu- 
mesc de această împreună iubire a Mea de către Tine, 
împreună cu Duhul. Pot să Te iubesc şi Eu ca Fiu, împreună 
cu Duhul dăruit Mie de Tine, pe Tine, nu singur, ci împreună 
cu El». 

- Tatăl şi Fiul se unesc mai mult ca Tată şi Fiu pria 
Duhul, sunt Trei Persoane, dar a treia nu stă la o parte de 
cei doi, ci Îi uneşte pe amândoi, sau este în fiecare, unindu-i, 
dar şi întărindu-l în calitatea lor distinată, chiar şi când vor- 
besc cu noi. Însă aceasta nu-L. oprește pe Duhul să ne vor- 
bească şi El însuși și nouă şi să ne inspire să vorbim cu Tatăl 
și cu Fiul, mai ales să ne rugăm lor. lisus le spune ucenicilor : 
«Încă multe am a vă spune, dar acum nu le puteţi purta. 
Dar când va veni Acela, Duhul Adevărului, vă va călăuzi 
la tot adevărul. Căci nu va vorbi de la Sine, ci câte aude 
va vorbi și cele viitoare vă va vesti» (loan 16, 12—13). 
Atât Fiul, cât și Duhul vorbeşte avându-L şi pe celălalt in 
El; dar și pe Tatăl. De aceea am spus că Duhul nu este un 
«El» de care vorbesc Tatăl şi Fiul, ci fiecare vorbeşte în mod 
nedespărţit de ceilalți doi. Nici Tatăl nici. Fiul nu vorbesc 
despre Duhul ca de un al treilea în afară de ei, ci Tatăl are 
în Sine pe Duhul când vorbește cu Fiul şi Fiul pe Duhul când 
vorbeşte cu “Tatăl, dar şi când vorbesc cu noi. Însă aceasta 
nu-L opreşte pe Duhul să ne vorbească și El Însuşi nouă și 
să ne inspire să vorbim cu Tatăl şi cu Fiul, mai ales să ne 

rugăm lor. lisus le spune ucenicilor: «incă multe ama vă 
spune, dar acum nu le puteţi purta. Dar când va veni Acela, 
Duhul Adevărului, vă va călăuzi la tot adevărul. Căci nu 
va vorbi de la Sine, ci câte aude va vorbi și cele viitoare vă 
va vesti» (loan 16, 12—13). Atât Fiul, cât și Duhul vorbește 
avându-L. fiecare pe celălalt ; dar și pe Tatăl. De aceea am. 
spus că Duhul nu este un «El» de care vorbea Tatăl şi Fiul, 
ci fiecare vorbește în mod nedespărțit de ceilalţi doi. 

Toţi trei sunt neîncetat uniţi. Tatăl uneşte pe Fiul și 
Duhul Sfânt ca origine a ambilor, a unuia prin naștere, a 
celuilalt prin purcedere spre Fiul, sau Fiul e unit cu Tatăl 
prin faptul că e născut de Tatăl şi are pe Duhul purces de la 
Tatăl odihnind peste El. Duhul este unit cu tatăl prin faptul 
că e purces din EI şi cu Fiul, prin faptul că se odihneşte peste 
E]. Fiecare din cele trei Persoane dumnezeiești este unită cu 
Celelalte două nu numai prin firea lor comună, ci și prin 
proprietăţile lor personale. Duhul este numit şi Duh al Ta- 
tălui şi Duh al Fiului: al Tatălui ca purcezător al Lui spre 
Fiul înspre care purcede. Dar Tatăl nu este numit Tată a! 
Duhului, în sensul că are ceva de la Duhul, nici Fiul nu este 
al Duhului, ca având ceva din existenţă de la EI, dar Duhul 
este numit atât Duh al Tatălui, cât şi al Fiului, având exis- 
tența legată de amândoi. Așa cum Fiul este al Tatălui, Duhul 
este al Lui pentru că se odihnește în El. Duhul este al Tatălui 
și al Fiului în sensul că în existența lor se împlinește 
Treimea. Fiecare unește pe ceilalţi doi, dar numai în Duhul 
se desăvârșește Treimea ca existenţă și prin aceasta este Cel 
ce duce la o ultimă unitate pe Tatăl și Fiul. 

n Numai prin Duhul, Tatăl îşi arată toată iubirea faţă de 
| Fiul și numai prin Duhul, Fiul își arată toată iubirea faţă de 
Tatăl. Numai prin Duhul, Tatăl își activează toată iubirea de 
Tată faţă de Fiul și Fiul la fel. | | 
Purcederea Duhului din Tatăl spre Fiul şi strălucirea 
Lui din Fiul spre Tatăl, se reflectă. şi în faptul că noi pri- 
mim pe Duhul de la Tatăl prin Fiul și putem fi făcuţi fii 
iubitori ai Tatălui, ca să răspundem și noi împreună cu Fiul 

iubirii Tatălui. Aceasta. ne încadrează și pe noi în iubirea 
dintre Tatăl şi Fiul, fiind iubiţi de Tatăl ca Fiul Său și iubind 
și noi pe Tatăl ca Tată al nostru, dar şi pe Fiul, ca Frate al 
nostru în Tatăl, ceea ce face ca şi noi să ne iubim unii pe 
alţii ca Fii ai aceluiași Tată și fraţi ai aceluiaşi Fiu. al Tatălui, 
făcut Frate al nostru prin întrupare. Poate că acest rol se 
arată în parte și în rolul ce-are «el» în realitatea (relația) 
dintre eu şi tu. Fiecare îl avem pe acela în noi, împreună 
iubitor, şi astfel iubirea dintre noi este mai mare. 

Dar din Fiul nu L-am avea pe Duhul ca Fiu al lui, ci ca 
Tată al lui nu ne-ar comunica nici nouă pe Duhul ca Duh de 
fii, şi în acest caz n-am avea produsă în noj iubirea de fii 

ai Tatălui și de Fraţi ai Fiului. 

În Sfânta Scriptură se afirmă adeseori că lisus Hristos, 
ca Fiu, ne face prin Duhul Său, fii ai Tatălui ceresc. Asiiel, 
Si. Apostol Pavel spune: «lar când a venit plinirea vremii, 
a trimis Dumnezeu pe fiul Său... ca să dobândim Puterea. 
Și pentru că sunteţi fii, a trimis Dumnezeu pe Duhul fiului 
Său, în inimile voastre, care sirigă: Avva, Părinte» (Cal. 4, 
4, 5, 6). Deci Duhul susţine în Fiul din eternitate dragostea 
de- Fiu faţă de Tatăl, ca Unul:ce purcede din Tatăl cu acest 
scop, sau pentru această lucrare. De aceea când se face si 
om, Fiul are și ca om pe Duhul iubirii de la Iatăl, ca să 
ni-l. comunice și nouă. Ceea ce spune în locul amintit din 
Epistola către Galateni, o spune Si. Pavel și în Epistola căize 
Romani: «Căci câți sunt mânaţi de Duhul lui Dumnezeu, 
sunt și fii ai lui Dumnezeu. De aceea și câți au primit Duhul 
înfierii, strigăm prin EL: Avva, Părinte !». și ca atare suntem 
și: “«moștenitori ai lui Dumnezeu, împreună cu Hristos» 
(Rom. 8, 13, 15, 17). Prin aceasta Hristos ni s-a făcut «întâiul 
născut între mulţi fraţi» (Rom. 8, 29), sau El ni s-a făcut și - 
ca om, purtător al Duhului Său de Fiu al lui Dumnezeu, 
ca să ni-L transmită și nouă. În felul acesta, Sfântul Duh este 
Cel ce ne uneşte și pe noi cu Dumnezeu Tatăl și cu Fiul în 
aceasţă calitate a lor. | 

Duhul se uneşte atât de mult cu noi, că simţirea ce-o dă, 
de-a spune lui Dumnezeu Tată, o trăim ca o simţire a noastră. 
Dar totuşi ne dăm seama că dacă nu s-ar uni Duhul cu noi, 
dacă n-ar striga și El cu noi lui Dumnezeu : «Avva, Părinte», 
n-am putea striga și noi înşine. Dar aceasta înseamnă că și 
în Fiul neîntrupat Duhul Fiului este nu numai al Lui, ci şi al 
Tatălui, adică primit de la Tatăl. Și mai înseamnă că Duhul 
“prin care strigăm : «Avva, Părinte», nu e despărţit nici de 
Fiul. Fiul întrupat este Cel ce strigă împreună cu noi, întă- 
riți de același Duh : Avva, Părinte. Dar prin Duhul nu spunem 
Tatălui numai: Avva, Părinte, ci ne și rugăm Tatălui și 
Fiului, sau şi Fiul se roagă odată cu Duhul în noi. Nu putem 
să ne rugăm singuri lui Dumnezeu Tatăl fără Duhul, deci și 
fără Fiul. Dumnezeu, care vrea să ne mântuim prin ajutorul 
ce ni-L dă, ne dă și puterea să cerem ajutorul Lui: «De 
asemenea și Duhul vine în ajutorul slăbiciunii noastre. Căci 
nu știm să ne rugăm cum trebuie, ci însuşi Duhul se roagă 
pentru noi cu suspine negrăite» (Rom. 8, 26-—27). Precum 
uneşte pe Fiul cu Tatăl, aşa ne uneşte Duhul şi pe noi cu 
Tatăl și cu Fiul, aşa de mult, încât nu putem vedea graniţa 
între noi şi Dumnezeu. Şi totuşi, rămânem conştienţi şi de 
slăbiciunea noastră. Iată cum Duhul nu rămâne pentru DPum- 
nezeu Tatăl şi Fiul un «El», nici chiar când se mișcă în noi, 
ci se face un Eu greu de distins de al nostru, punându-ne și 
pe noi în relaţie de eu-Tu cu Dumnezeu. 

Această pornire de-a striga și a ne ruga împreună cu 
Duhul Fiului, sau cu Fiul sălășluit în noi prin Duhul Lui, 
Tatălui, ne spune Sf. Pavel că nu ne vine şi fără o contri- 
buție din partea omului. 

Dar în această contribuţie arătăm că ne silim şi noi să 
devenim asemenea Fiului cât timp a fost întrupat pe pământ 
și Fiul vrea după înălţare să parcurgem și noi drumul parcurs 
de El cu trupul Lui, pentru a ajunge la înviere. Ne atrage 
prin Duhul tot mai mult spre starea de fii asemenea Lui, 
chiar dacă nu e văzut de noi, fii ai Tatălui, înviaţi cu trupul, 
sau schimbaţi la faţă sau îndumnezeiţi, asemenea Fiului Său 
făcut om şi înviat. 




















9. 


LUCRAREA FIULUI ÎNTRUPAT ÎN NOI 
DUPĂ ÎNĂLŢARE PRIN DUHUL 
DE VIAȚĂ FĂCĂTOR ȘI SFINȚITOR 


Fiul înviat şi înălțat lucrează în noi prin Duhul Sfânt 
pentru a parcurge şi noi drumul spre starea de fii, în care 
trupul e schimbat la faţă sau îndumnezeit prin Duhul. Hristos 
Cel înălţat săvârşeşte în noi această lucrare prin Duhul Său, 
aşa cum a săvârşit-o și El în umanitatea Sa cât a fost pe 
pământ. Duhul Lui ne duce spre starea în care a fost dus 
trupul lui Hristos prin înviere, spre starea de fii schimbaţi 
la faţă cu trupul, străluminaţi, îndumnezeiți. i.ucrarea aceasta 
„a Fiului înălţat prin Duhul, este o lucrare de viaţă făcătoare 
şi sfințitoare. Aceasta nu o poate face Fiul cu oamenii de p2 
pământ, rămânând El pe pământ, ci numai după ce a ajuns la . 
capătul deplinei pătrunderi a trupului Lui de Duhul de viaţă 
făcător. şi sfinţitor. Lucrarea aceasta stfinţitoare şi de viață 
făcătoare e şi a Fiului și a Duhului, sau e a Fiului prin 
Duhul. | 

Astfel Duhul purcede din Tatăl şi se odihneşte în Fiul, 
nu numai pentru a arăta deplina unire în dragoste între Tatăl 
și Fiul, dragostea Fiului venită de la Tatăl, întorcându-se 
spre Tatăl, ci pentru a trece şi la oameni dragostea Fiului, al 
Cărui chip sunt făcuţi oamenii, iar după ce aceștia se despart 
prin păcat de Dumnezeu, de-a se face Însuși Fiul om în care 
lucrează Duhul, ca din El să treacă în oameni. 

Această lucrare a Duhului din Fiul e prevestită întâi 
prin prooroci, pentru a-i întoarce şi pe ei spre Tatăl, sau a-i 

atrage şi pe oamenii uniţi cu Fiul prin credinţă spre Tatăl, 
umpluți deplin de Duhul! din Fiul. 

De aceea Biserica a numit pe Duhul în Simbolul niceo- 
constantinopolitan nu numai Sfânt și de viaţă Făcător, ci și 
cel Care a grâit prin prooroci. Cuvântul neîntrupat a pre- 
gătit astiel în prealabil pe oameni pentru lucrarea ce-o va 
săvârși prin.Sine, atât cât va fi pe pământ și apoi în oameni, 
după ce se va înălța înviat şi îndumnezeit cu trupul. | 

Lucrarea revelatoare comună și complementară a Fiului 
și a Sfântului Duh are o dezvoltare. Paul Evydochimov vede 
această dezvoltare ca o alternare a lucrărilor mereu mai 
vădite ale Duhului și Cuvântului, mai bine zis ale ambilor, 
arătându-Se când unul, când celălalt mai vădit .în această 
lucrare comună. Duhul Siânt a pregătit venirea Cuvântului 
în trup, care va lucra întâi în mod văzut asupra trupului Său, 
nu fără prezenţa lucrătoare a Duhului în El, ducând trupul 
până la înviere, ca apoi să prelungească această împreună 
lucrare, Hristos nemaivăzut, iar lucrarea Duhului săvârşin- 
du-se mai simțită în înduhovnicirea trupului celor credincioși, 
spre învierea din viaţa viitoare. «Prin spusa proorocilor, tot 
Vechiul Testament este o Cincizecime preliminară în vederea 
apariției Fecioarei și a acelui «Fie» al ei» (L/Esprit Saint dans 
la tradition ortodoxe, Ed. du Cerf, Paris, 1969, p. 87). Apoi 


"«Cincizecimea apare ca scopul ultim al iconomiei trinitare a 


mântuirii. Urmând Părinților bisericești se poate chiar spune 
că Hristos este «Marele Înainte Mergător al Duhului Sfânt» 
(Op. c. p., 87). Pe de altă parte, Evdochimov observă că 
Duhul * Sfânt și Cuvântul sunt mereu împreună, dar într-o 
perioadă se află unul pe planul prim, iar în altă perioadă 
Celălalt. «În timpul lucrării pământeşti a lui Hristos, relaţia 
oamenilor cu Duhul Sfânt se efectua prin Hristos. Din contră, 
după Cincizecime, relația cu Hristos se efectuează prin şi în 
Duhul Sfânt. Înălțarea suprimă vizibilitatea istorică a lui 
Hristos. Dar Cincizecimea restituie lumii prezența interiori- 

zată a lui Hristos și acum Îl revelează nu în față, ci în înte- 
riorul ucenicilor Săi» (Op. cit., p. 96). 

A fost necesară lucrarea profetică a Duhului Cuvântului 
neîntrupat, pentru ca oamenii să creadă în El când va veni 
în trup în chip minunat. Și a tost necesară venirea în trup a 
Fiului, pentru ca să înfieze cu adevărat prin Dumnezeu uma- 
nitatea în trup, ducând-o la înviere. Dar a fost necesară și 
lucrarea Fiului întrupat şi înviat în chip nevăzut prin Duhul 
Sfânt pentru a face pe oameni să înainteze într-o viaţă 
pământească după modelul lui Hristos spre a ajunge la trupul 
înviat şi înduhovnicit, asemenea celui al lui Hristos. | 

Creștinismul occidental nu dă aproape nici o însemnătate 
lucrării Duhului Sfânt în oameni după înălţarea lui Hristos 
sau a lui Hristos cel înălțat prin Duhul Sfânt. Observăm o 
ruptură între Hristos şi Duhul Siânt. Se afirmă în Hristos 
separat, un Hristos al discursurilor, nu al harului necreat din 
Sfintele Taine, al Celui ce uneşte cu subiectui nostru energia 
dumnezeiască necreată, sfinţitoare, transformatoare, ridicare 
a credinciosului în alt plan. Ortodoxia e singura care vorbeşte 
continuu de lucrarea Duhului Sfânt cel de viaţă făcător și 
sfinţitor. Cel prin care Hristos ne face fii ai lui Dumnezeu, 
cu un trup înviat, străluminat, împreună cu toată creaţia. 
Pentru ortodocși, nu ajunge oamenilor să fie iertaţi, numai 
pentru suprameritele lui Hristos, sau să fie curăţiţi de păcate 
Goar în viata viitoare printr-o credință în efectul jertfei Lui, 
ci viaţa lor creşte în sfințenie și creşterea oamenilor în sfin- 
țenie după modelul lui Hristos, tinde spre a ajunge la un trup 
transfigurat asemenea Lui în viaţa viitoare prin Duhul lui 
Hristos. NR | 

Pentru ortodoxie Dumnezeu își poate însuși umanitatea 
în mod real, ca mediu de transformare (transtigurare) și nor- 
malitate asemenea Dumnezeirii în sfinţenie. 

Dar pentru aceasta trebuie să ne silim și noi să ducem 
o viaţă pe pământ, pe cât se poate după modelul lui Hristos. 

Dar şi această silință a noastră de vieţuire ca fii ai lui Dum- 
nezeu ne este ajutată de Duhul lui Hristos. Ea începe prin 
nașterea noastră din nou prin Duhul Sfânt, care ni se dă în 
Botez. Prin aceasta ieșim din moartea spirituală care e una 
cu alipirea la lumea aceasta socotită ca unica realitate. Duhul 
ne naște la o viață adevărată în Dumnezeu şi ne susţine în 
„ea și aceasta e o înaintare în sfinţenie. 

Mântuitorul promite pe de o parte pe Duhul. ce-l, va 
trimite pe seama celor ce vor crede în EI, pe de alta le spune 
că ei trebuie să-L primească prima dată prin Botez, pentru a 
se naşte din nou, deci ca fii ai lui Dumnezeu, încetând să fie 
robii lumii materiale (Gal. 4, 7—9). EL spune lui Nicodim: 
«Adevărat, adevărat zic ţie, de nu se va naște cineva din 
apă și din Duh, nu va putea să intre în împărăţia lui Dum- 
nezeu. Ce este născut din trup, trup este; și ce este născut 
din Dub, duh este... Trebuie să vă nașteţi de sus» (loan 3, 
9—6, 7). Dar aceștia se nasc ca fii ai lui Dumnezeu pentru 
că Fiul lui Dumnezeu cel întrupat se uneşte cu ei prin 
Duhul. «Celor ce L-au primit (pe Cuvântul), care cred în 
numele Lui le-a dat putere să se iacă îii ai lui Dumnezeu» 
(loan 1, 11). De aceea preotul întreabă pe cel venii să se 
boteze (sau pe nașul lui): «Te lepezi de satana?» şi: «Te 
„uneşti cu Hristos ?» lar acela răspunde afirmativ la amân- 
două întrebările. Prin Duhul vine Hristos, sau prin Hristos 
vine Duhul lui Hristos care S-a înălţat. | 

Pentru prefacerea pâinii și vinului în trupul și sângele 
Domnului Hristos este cerută iarăşi lucrarea Sfântului Duh : 
«Încă aducem ie această slujbă duhovnicească şi fără de 
sânge şi Te chemăm, Te rugăm şi cu umilinţă la Tine cădem : 
Trimite Duhul Tău Cel Sfânt peste noi şi peste aceste daruri 
ce sunt puse înainte şi fă pâinea aceasta cinstit trupul Hris- 
tosului Tău, iar ce este în potirul acesta cinstit sângele 
Hristosului Tău, pretăcându-le cu Duhul Tău cel Sfânt». Este 
în lucrare întreagă Sfânta Treime : Tatăl preface darurile, 

dar prin Duhul, și pîinea și vinul nu se pot preface în trupul 
și sângele lui Hristos, fără să vrea aceasta Hristos Însuși. 

Iertarea păcatelor în Taina Spovedaniei iarăşi se produce 
prin Duhul Sfânt. Căci Hristos a suflat şi suflă puterea 
Duhului peste Apostoli și urmaşii lor spre iertarea păcatelor 
(loan 20, 22—23). Fiul suflă asupra lor puterea iertării pă- 
catelor, dar puterea aceasta este Sfântul Duh. 
| Și siințirea apei, prin care se sfinţesc toate cele stropite 
din ea, are loc prin Duhul Sfânt cerut de la Domnul Hristos : 
În rugăciunea de sfințire a apei, preotul se adresează Celui 
ce a venit să aducă tămăduiri oamenilor: «Și acum trimite 
harul Prea Sfântului și de viaţă Făcătorului Tău Duh, care 
sfințește toate, şi sfințeşte apa aceasta». Duhul este puterea 
suflată de Fiul, care sfințește toate. Duhul purcede pururea 
din Tatăl, e trimis prin Fiul spre a sfinţi toate, a înălța viata 
oamenilor și când voiește, a tămădui toată boala. 

“Sfânta Treime întreagă este în lucrare asupra întregii 
creaţii, de la Tatăl purcezând Duhul, trecând prin Fiul şi 
realizându-și lucrarea asupra celor cerute, ca să atragă mai 
ales pe oameni spre calitatea de fii ai Tatălui. Creaţia e atrasă 
prin lucrarea pornită din Tatăl, trecută prin Fiul şi unificată 
prin Duhul Stânt cu umanitatea Fiului spre Tatăl. Umani- 
tatea sfinţită prin mișcarea pornită din Tatăl şi făcută spre 
Tatăl asemenea Fiului, fiind încadrată în mișcarea Treimii de 
la Tatăl spre Fiul şi de la Fiul spre Tatăl prin Duhul. Iubirea 
pornită de la Tatăl spre Fiul prin Duhul şi întoarsă iarăși 
spre El, prinde în cadrul ei și umanitatea. 

Dar să insistăm puţin şi asupra sensului calităţii Duhului 
ca Persoană de viaţă făcătoare şi sfinţitoare, deci și asupra 
efectelor ce le are Duhul asupra oamenilor prin lucrările Lui. 

Duhul este de-viaţă-Făcător, pentru că scoate pe oameni 
din moartea sufletească, încadrându-i în viața de un conţinut 
tot mai înalt şi tot mai bogat pe cei morţi sufletește prin că- 


derea în trecătoarele plăceri și prin continua sărăcire produsă 


$ — Sfânta Treime 

de egoism. De aceea pe când în cântarea întreit sfântă, Tatăl . - 
e numit Dumnezeu, Fiul «tare», ca Cel Care a învins moartea 
răk;dând-o, Duhului I se spune «fără de moarte». El ne-a dat 
prin nașterea prin Botez o viaţă nouă, în sensul de viaţă în 
continuă creştere spirituală, o viaţă neslăbită de moartea spi- 
rituală, 

Apostolul Pavel descrie în Epistola către Romani în 
cuvinte de adânc înțeles viaţa cea nouă a celor ce au primit 
«Duhul înfierii». El spune că devenind prin Duhui fii ai lui 
Dumnezeu, ne facem și moștenitori împreună cu Hristos ca 
om ai Împărăției cerurilor. Însă aceasta înseamnă preamări- 
rea noastră cu Hristos după ce am pătimit împreună cu El: 7% 
«Și dacă suntem fii, suntem și împreună moșienitori cu 

Hristos, dacă pătimim împreună cu EI, ca împreună cu El 
să ne și preamărim. Și socotesc că pătimirile vremii de 
acum nu sunt vrednice de mărirea care ni se va descope:i» 
(Rom. 8, 17—18). 

Dar pătimirea prin care ne pregătim pentru slava vieții 
noastre viitoare în Dumnezeu şi pe care o suportăm prin 
Duhul de tii, dăruiţ nouă de Hristos, nu poate avea loc fără 
să avem şi pe Hristos, Care ne întărește în această pătimire 





a înfrânării de la cele rele și a răbdării unei vieţi supusă pen- 
tru credinţă la tot felul de greutăți şi necazuri. De aceea pri- 
mim pe Hristos şi ca jerifă în Sfânta Împărtășanie, ca să 
putem suporta şi noi o viaţă de jertfă nesupusă plăcerilor. 
Această viață pătimitoare era suportată în Hristos ca toame, 
ca oboseală, ca batjocură, ca lovituri, ca răstisnire ; era o pă- 
timire prin care întărea firea Sa omenească împotriva ispitei 
de hrană, de odihnă, de slăvire lumească, de frica morții. El 
ne ajută şi pe noi prin puterea Duhului dăruit nouă, să slă- 
bim și să -destiințăm patimile plăcerii și ale egoismului. E o 
mare taină cum Hristos, deși înălţat la o viaţă deplin îndum- 

nezeită ca om, poate să ne dea nouă puterea suportării păti- 

mirii dureroase. El nu rămâne nesimţitor la această simţire 

a noastră. E ceva analog cu simțirea mamei care trăieşte 
durerile copilului, ajutându-l să le învingă. Anunţarea pati- 
milor Sale, Îl face pe lisus să retrăiască spiritual acele păti- 
miri și deci și pătimirile celui ce le trăieşte și el din dragostea 
pentru El. lar scăparea de patimile plăcerii și egoismului este 
una cu o viaţă ridicată în legătură cu Dumnezeu într-un plan 
care nu mai e inclusiv în creație, ci într-o trăire mai îndum- 
nezeită, care e una cu o viaţă ce sfinţenie. Ţinţa înălțării în 
această viaţă e una cu silinţa sporirii în iubirea lui Dum- 
nezeu, Care ne unește tot mai mult cu El. Sf. Apostol Pavel 
descrie pe cel înaintat în această viaţă asifel: «Sunt încre- 
dințat că nici moartea, nici viaţa, nici îngerii, nici stăpâni- 
rile, nici cele de acum, nici cele viitoare, nici puterile, nici 
înălţimea, nici adâncul și nici o altă făptură nu va putea 
să ne despartă pe noi de dragostea lui Dumnezeu, cea întru 
Hristos, Domnul nosiru» (Rom. 8, 38-—39). Prin Duhul 
«purtăm toideauna în trup omorârea lui lisus, ca și viața 
lui lisus să se arate în trupul nostru» (Il Cor. 4, 10). 
«Fiindcă Dumnezeu, Care a zis: «Strălucească din în- 
tuneric lumina, El a strălucit în inimile noastre, ca să siră- 


lucească cunoștința slavei lui Dumnezeu pe îaţa lui Hristos» 


(ca om), care «ne va aduce și nouă slava veșnică covârși- 
toare» (II Cor. 4, 6, 17). | 

Duhul dumnezeiesc este Duhul de viaţă făcător și Sfânt, 
pentru că El este Cel în care Dumnezeu Tatăl prin Fiul 
ajunge până la noi, aducându-ne toată curăţia, slava şi sfin- 
țenia dumnezeiască. | 

Duhul se numește așa ca suflare dumnezeiască, sau ca 
o adiere spirituală care ajunge din Tatăl prin Fiul întrupat 
până la noi, adiere pe care o simţim dintr-un plan superior 
lumii, ca o adiere-de bunătate, de iubire, de curățire. Prin 
această adiere vine în noi Treimea iubitoare şi atotsfântă. E 
«ca un vânt», ca «o suflare» spirituală, deci ca un vânt care 
are un glas, «care nu ştii de unde vine, nici încotro se duce». 


inoate ceata tone pt 

Astfel e cu oricare e «născut din Duhul», după spusa Mân- 
tuitorului către Nicodim (loan 3, 5). 

În această adiere tainică, cunoşti prin experienţă tainică 
pe Dumnezeu, dar și El te cunoaște pe tine și te face să te 
cunoşti pe tine in Dumnezeu. Și cunoscând pe Dumnezeu şi 
cunoscând drumul ce te poate duce la adevărata ta realizare, 
nu mai slujeşti lumii trecătoare, ci lui Dumnezeu, care-ţi 
asigură viaţa veșnică. «Atunci, necunoscând pe Dumnezeu, 
slujeaţi celor ce din îire nu suni dumnezei. Acum însă, după 
ce aţi cunoscut pe Dumnezeu, sau mai degrabă după ce aţi 
iosi cunoscuţi de. Dumnezeu, cum vă mai întoarceţi iarăși 
la stihiile cele slabe și sărace, cărora voiţi să le siujiţi ca 
înainte ?» (Gal. 4, 8—9). 

“Credința în Hristos, sau conștiința prezenţei lui Hristos 
în sine, nu o poate avea nimeni, decât prin Duhul. Acesta 
arată cât da uniţi sunt Duhul și Hristos în cel credincios. 
Dar pe lângă credinţa în Hristos și viața curată și iubitoare 
de Dumnezeu, Duhul dă fiecăruia şi unele daruri potrivite 
firii lui. «Nimeni nu poate să zică: Domn este lisus, decât 
în Duhul Siânt. Darurile sunt felurite, dar acelaşi Duh... 
Unuia i se dă prin Duhul Sfânt cuvânt de înţelepciune, iar 
altuia, după același Duh, cuvântul cunoștinței» (1 Cor. 12, 
3, 9). Și darurile ielurite ale celor mulţi se întregesc între 
ele și folosesc tuturor. Căci calitatea cea mai înaltă spre 
care trebuie și pot înainta toţi prin Duhul este iubirea. De 
aceea, dacă ar avea cineva vreun dar cât de mare, dar dra- 
goste nu are, mincinos este (I Cor. î3). Sf. Vasile cel 
Mare a spus în acest sens că orice dar îl are cineva, nu-l. 
are numaâi pentru el, ci în primul rând pentru alții. 

| Importanţa acordată de Biserica Ortodoxă lucrării 
Sfintei Treimi prin Duhul Sfânt în cei credincioşi și în toată 
creația, lucrare ce aduce acestora viaţa nouă şi veşnică și 
sfințenia se vede din rugăciunea «Împărate ceresc», adresată 
Sfântului Duh, prin care începe Biserica unele din slujbele 

ei. În această rugăciune Îi spunem Duhului Sfânt «Împărate 
ceresc», pentru că El ne înalță în împărăţia cerurilor, unde 
stăpâneşte ca Duh peste cele materiale. El este «Mângâieto- 
rul», pentru că ne dă mângâiere în greutăţile şi necazurile 
vieţii pământești. El este «Duhul Adevărului», pentru că ne 
descoperă calea adevărată, care este viața în Hristos, Fiul lui 
Dumnezeu Cel întrupat, sau Adevărul. El este «pretutindeni 
Același», unind în credință și iubire pe toţi. El «împlineşte 
toate», pentru că ne scapă de toate lipsurile, ne dă viaţa în 
Dumnezeu, care ne satisface în toate. El este «Vistierul bună- 
tăţilor», căci toate cele bune ne vin de la EI şi le putem co- 
munica altora. Prin aceasta împlineşte de fapt toate. EI este 
«Dătătorul de viaţă», scăpându-ne de sărăcia existenței 
moarte în tot ce e bun, dându-ne nemurirea existenței tot 
mai fericită. Pe El Îl rugăm să se sălășluiască întru noi şi să 


ne curățească de toată întinăciunea, sfinţindu-ne, şi prin 


aceasta, mântuindu-ne. 

10. 


DUHUL SFÂNT, CAPĂTUL DINSPRE LUME 
AL LUI DUMNEZEU LUCRĂTOR 
ŞI CONDUCĂTOR AL OAMENILOR 
PRIN PURIFICARE SPRE SFINȚIRE 
| ȘI ÎNDUMNEZEIRE 


Li id LA nud Pai 


Într-o carte tipărită în grecește, în tipografia Patriarhiei 


din Constantinopol, la 1799, şi tradusă şi publicată în româ- 


neşte la mânăstirea Neamţu, la 1827, se cuprind șapte rugă- 
ciuni către Sfântul Duh, care sunt o adevărată teologie asce- 
tică și mistică. Ele descriu într-un stil nuanţat, de adevărată 
poezie, cum nu. se mai întâlneşte azi, drumul spiritual al pu- 
rificării şi starea mistică a unirii cu Dumnezeu prin lucrarea 
Duhului Sfânt care susţine şi efortul omului credincios. Ru- 
găciunile 'sunt alcătuite de îndrumători şi slujitori duhovni- 
ceşii ai Bisericii, începând cu una a Sf. Simeon Noul Teolog 
şi continuând cu ale altora din secolele următoare, ca 0 do- 
vadă că în trecutul Bisericii n-a încetat să se exprime şi în 
alte şi alte rugăciuni experienţa trăirii în Dumnezeu, Asupra 
acestei cărți mi-a atras atenţia Prof. Virgil Cândea, rare 


mi-a procurat şi o copie xerox după ea. Prima, rugăciune: 


scrisă în caractere cirilice am transcris-o cu unele comentarii. 
În prima rugăciune se semnalează bucuria adusă în suflet 
de Sfântul Duh și unirea neamestecată ce o realizează El cu 


sufletul sau cu subiectul celui ce se roagă. Se afirmă în ea 
şi lumina ce o aduce Duhui Sfânt în suflet, odată cu cură- 


țirea de paţimi: 


«Vino, viața cea veselă şi veșnică şi dreaptă, cea atot- 
țiitoare ; întru tot Sfinte şi de Viaţă Făcătorule și Ziditorule 
Duh, Cela ce ești întru aceeași cinste cu Stăpânirea Tatălui 

și a Fiului, Care au această egalitate şi Dumnezeire şi unitate 
de socotință în trei fețe. Vino, Doamne al meu, lu, pe Care 
Te-a dorit şi Te dorește ticălosul meu suflet! Vino, Cel ce 
Te-ai făcut însuți dorința întru mine şi m-ai făcut a Te dori 
pe Tine, Cel cu totul neapropiat. Vino, bucuria mea cea neîn- 
cetată și desfătarea şi slava. Vino, suflarea mea, viața mea, 
mângăierea sufletului meu. Fă-te cu mine un Duh, Prea 
unule Stăpine, jără de amestecare, fără de mutare, fără de 
schimbare. Dumnezeule Cel peste toate, fă-Te mie Însuţi 
toate întru toate, hrana negrăită şi cu totul nemistuită, care 
de-a pururea se revarsă în buzele sufletului meu și curge în 
izvorul inimii mele; îmbrăcămintea care strălucește şi cu 
totul arde pe draci. Curăţirea care mă spală pe mine prin 
nestricăcioase şi sfinte lacrimi, pe care venirea Ta le dăruiește 
celor la care vine. Fă-te mie, Doamne, lumina neîncetată ; 
și soare neapus, în tot locul strălucindu-mă pe mine. Cela ce 
nu te întorci de la nimenea din toţi. Ca să nu ne acoperim 
de întunericul păcatelor noastre, nevoind a veni către mine. 
Depărtează de la mine, Doamne, toată înălțarea cea pierză- 
toare şi-mi dă mie, Doamne, întreaga înțelepție a” ochilor. 
Pune limbii mele. frâu. Arată auzirile mele bine supuse sfin- 
telor Tale porunci. Dă-mi răbdare întru necazuri.: Înțelepțeşte 
și întăreşte inima mea întru îndelungă răbdare, întru nerău- 
tate, întru înjrânare, întru împreună pătimire, întru milosti- 
vire, întru dragoste, întru smerită cugetare, în sinea mea și 
către toţi, întru întoarcerea dinspre lenevia şi trândăvia dra- 
cilor, în care ca în nişte dulceţi m-am desfătat. Dă-mi mie 
desluşire în gânduri, ca să aflu pe care dintre ele se cade 
mai mult a le alege. Dă-mi a cunoaște uneltirile diavolului 
și pe acestea împreună cu el a le lepăda; și tu totul a-mi 
tăia voia mea şi atârna cele ale mele de purtarea Ta de grijă 
și de la aceasta a nădăjdui folasul. Căci la Tine este viața 
mea, lumina “mea, mântuirea mea. Și pe Tine bine Te cuvin- 
tez şi Te slăvesc și Ție mă închin, împreună şi Celui fără de 


început Slobozitorului Tău Părinte şi Celui împreună vecuitor 

şi de'o fire cu Tine al Lui Fiu, totdeauna, acum şi pururea, 


și în vecii vecilor. Amin». 


Rugăciunea a doua către Sfântul Duh a lui loan diaco- 
nul, celui ce a fost frate al lut Marcu, Mitropolitul Efesului 


şi nomofilax al Bisericii celei mari (din Constantinopol). 


Se pare că e vorba de un frate al Mitropolitului Marcu 
Efeseanul, care la 1438 a combătut la sinodul de la Ferrara- 


“Florenţa, învăţătura catolică despre Filioque. Remarcăm de 


la început în această rugăciune expresia : «Împlinitorul Trei- 
mii». Căci nu s-ar îndrepta deplin Unul către Altul Tatăl și 
Fiul decât prin Iubire, sau prin Duhul. Se mai afirmă în ea 
că prin lucrarea Treimii, ajunsă la capăt în făpturi, se săvâr- 
şește îndumnezeirea acestora. În ea se afirmă clar că în 
lucrarea terminată simte plinul Sfintei Treimi. 


«Mângăietorule Bunule, Duhule Sfinte, Duhul adevă- 
rului, Celd ce din Tatăl negrăit şi neînțeles Te purcezi, Cela 
ce ești împlinitorul sfintei şi începătoarei de viață Treimi, al 
unuia Dumnezeului nostru, Cela ce împreună cu Tatăl şi cu 
Fiul ești închinat şi slăvit; Cel după adevăr, adevărat Dum- 
nezeu și îndumnezeitor ; Cela ce sfințești şi luminezi și loca- 
șuri ie faci pe cei vrednici de primirea şi darul Tău; Cela 
ce ești împreună Ziditor cu Mintea cea dintâi și cu Cuvântul 
a toată făptura cea gândită şi simțită ; Cela ce împreună bine 
ai voit venirea cea către noi și întruparea Cuvântului îm- 
preună cu Line veșnic și împreună ai sfințit firea noastră. Și 
după slăvita Lui înălţare la ceruri, Te-ai pogorât fiinţeşte pe 
pământ, Cela ce pretutindenea ești și toate le plineşti. Și (aș) 
în limbi de foc Te-ai arătat peste Sfinţii Apostoli și i-ai 
umplut pe ei de darul şi puterea cea negrăită şi printr-înşii 
toată lumea adevărului o ai adus. | | 

Însuţi, Împărate ceresc, iubitorule de oameni, iubitorule 
de dăruiri, şi dăruitorule de daruri mari, lesne îndurate și 
mult milostive, Vistierul bunătăţilor și Dătătorule de viață, 
caută cu blândețe din sfintele înălțimi ale slavei Tale celei 
sfinte spre ticăloşia și smerenia mea în ziua și în ceasul 

acesta şi în toată vremea şi locul, întru care cu nevrednicie 
chem numele Tău cel prea Sfânt şi închinat. Și să nu Te 
îngrețoşezi de mine, iubitorule de bunătate, pentru cele din 
pruncie şi până acum necuviincioasele mele fapte şi gânduri 
rele şi păcate. Ci precum ai ajutat de demult lui Manase şi 
lui David spre pocăință, precum desfrânatei spre buna întoar- 
cere, precum ai suflat în Sfinţii şi binecuvăântaţii de Dumne- 
zeu Prooroci şi ai grăit printr-înşii, precum şi acum și până 
la sfârșit ajuţi spre faptă bună şi frica lui Dumnezeu tuturor 
celor ce voiesc așa ajută-mi și mie, păcătosului, celui ce 
aleargă la blândetea şi darul Tău. 

Scoate-mă din fundul deșertăciunii şi din adâncul nești- 
inței și al orbirii, Cela ce ai izbăvit lumea din înșelăciunea 
vrăjmașului. Stfinţeşte-mă cu puterea Ta cea făcătoare de 
viață, Cela ce ești firea cea sfințitoare, lumina cea mai înainte 
de veci, de la care toată darea bunătăţilor izvorăşte pentru 


toată zidirea. Arde-mi mulţimea cea nemăsurată a greșelilor 


mele, Cela ce ai ars meșteșugirile vicleanului celui protivnic 
cu focul Dumnezeirii Tale celei nemateriale. Zdrobește capul 
lui sub picioarele mele în pace, cu arme de lumină mă oco- 
leşte. Cu pavăza credinței mă apără, cu zaua dreptăţii mă 
îngrădeşte. Cu cuvântul lui Dumnezeu gura mea o sfințește. 


Duh drept înnoieşte întru cele din lăuntru ale mele. Și cu duh 
stăpânitor alunecarea cugetului meu o întărește. Îmbunea- 


ză-mă în gânduri cu cununa veșnică a slavei și a cinstei celei 
de la Tine, cu ceata faptelor bune celor sfințite împodo- 
bește-mă, Cela ce ţii toată puterea cerurilor. Proslăvește-mă, 
Bunule, cu darurile Tale cele de multe feluri. Dăruiește-mi 
duhul înțelepciunii, al priceperii, al sfatului, al tăriei, al cu- 
noștinței, al temerii de Dumnezeu. Hrănește-mă cu roadele 
Tale cele sfinte, Cela ce umpli toată vietatea de bună voință 
și de dar. Cu înfrânarea şi cu. nepătimirea întemeiază viața 
mea. Cu bunătatea blândeții îmbunătățeşte-mi inima. Cu tăria 
credinței zideşte-mi casa sufletului. Cu liniştea  bunătății 
păzeşte-mi gândurile. Cu milostivirea îndurării înzestrează-mi 
voința mea cea nemulțumitoare. Cu suferirea îndelungei răb- 

dări îndreptează-mi lenevirea mea. Pace dulce dăruiește-mi 
patimilor sufletului meu. Cu bucurie desăvârşită pierde 
mâhnirea mea cea din păcat. Și prin dragostea cea curată 
către aproapele jă-mă desăvârșit prin dragostea Ta. 

Tu, Mângăietorule, Bunule, mintea mea cea întunecată 
de păcla patimilor, cu strălucirea puterii Tale celei mântui- 
toare o luminează. Partea cea cuvântătoare ce s-a supus ne- 
cuvântării înțelepțește-o și la calea cea dreaptă a voii Tale 
celei sfinte povăţuiește-o. Duhul meu cel sfârşit de răcealu 
lenevirii şi omorât de gerul păcatului învăluiește-l cu Duhul 
Tău cel făcător de viață. Mânia mea întoarce-o numai asupra 
păcatului şi şarpelui celui pierzător. Pojta îndrepteaz-o nu- 
mai către Tine, Cela ce ești vârful doririlor. Cuvântarea mea 
fă-o să ocârmuiască toate (să țină seama de timp) și să se 
îndrepteze după voia Ta cea prea sfântă. Fă ca cu duhul şi 
cu adevărul să mă închin Tie, Mângâietorului Dumnezeu și 
Ţie să-Ţi slujesc, pe Tine să Te slavoslovesc, pe Tine să ie 
laud. Și să-Ţi mulțumesc întru toate, mă învrednicește, Cela 
ce totdeauna în veci eşti slavoslovit întru cele înalte de Sfin- 
tele Puteri cele fără de trupuri. 

Tu, Mângâietorule, Dumnezeule, prea bunule ești Săvăâr- 
șitorul Sfintelor Taine ale Bisericii. Prin Tine a doua oară 
m-am născut şi de iznoavă m-am zidit (creat) și m-am înnoit 
și m-am apropiat de Dumnezeu. Prin line cu ungere împă- 
rătească m-am însemnat, și m-am pecetluit din partea lui 
Dumnezeu şi prin dăruirea darului Tău. Prin Tine de masa 
cea fără de moarte a Tainelor celor făcătoare de viață m-am 
învrednicit şi în chipul lui Hristos mă fac, şi dumnezeu după 
dar. Tu eştți al preoţiei însuți Lucrător, celor întru însoţire 


spre înjfrânare ajutător ; celor feciorelnici de curăţie Dătător ; 


celor ce se duc din viaţă către pocăință Povăţuitor. Tu îmi 


ajută mie, celui ce mă primejduiesc, cu puterea Ta cea ne- 


GQrăită,  Atotputernice ; sprijineşte neputința mea şi jie-Ți 
milă de lenevirea și trândăvia mea. Nu mă lăsa să fiu ocară 
dracilor celor vătămători de suflet. Nu mă părăsi robit de 
patimile cele de rușine. Ci dă-mi, lesne îndurate, ca până la 








4 
| 
1 


momen 0 n oma APETIT ti anemia daia Pe mort il e Al m ti m m mite e Tipa a i Doo a te e e m e ia iata m oaia ee 





PP omoaV DNA N ti e ete mt 8 i d e evil tra dea pii 


LA ÎNCEPUT A FOST IUBIREA 91 





răsuflarea mea cea mai de pe urmă, întru curăție și luare 
aminte şi frica lui Dumnezeu sfârșitul vieţii acesteia să-l 
săvârşesc și de pârga vieţii celei veşnice și a desfătării ce va 
să fie de aicea curat să mă învrednicesc și să dobândesc bu- 


nătățile cele cerești. Și pe Tine, proslăvitul Mângăietorul 


Dumnezeu, să Te slăvesc și să-Ți mulțumesc şi să mă închin, 


“împreună şi Tatălui și Fiului, în vecii vecilor. Amin». 


Remarcăm în mod special că în rugăciunea aceasta, Taina 
ungerii cu Sf. Mir e considerată ca un act de ungere pentru 
calitatea de împărat a credinciosului în Împărăţia cerească și 
că Duhul Sfânt însuși este Cel ce săvârşeşte prin pisat toate 
Tainele şi sfinţirile. 

Remarcăm şi expresiile: «fundul (abisul) deşertăciunii» 


şi «adâncul neștiinţei», din care ne scoate Duhul. Abisul da- 


şertăciunii corespunde prin opoziţie abisului vieţii din Dum- 


" nezeu și adâncul neștiinţei, infinitei cunoașteri în care se 


poate înainta în Dumnezeu. Te poţi opune la infinit vieții 
prin deşertăciuni și cunoștinței prin strâmba cunoaştere, căci 
Dumnezeu nu desfiinţează total făpturile conștiente create, 
ci le lasă să se adâncească în contrariul infinităţii Lui pozitive. 

Puterea stințitoare, se mai spune în rugăciune,. este 
totodată curăţitoare. Cu cât sporeşti în. viață, sporești în cu- 


răţie și viceversa. Căci viața fiind una cu Dumnezeu, e una 


cu bunătatea şi generozitatea. 
Remarcăm şi expresia «liniștea bunătăţii». Bunătatea 


nu se teme de nimic, ea e generoasă, pentru că se hrănește 


din infinitatea vieţii. 


A treia rugăciune către Sfântul Duh, prezintă în mod şi 
mai precis pe Sfântul Duh ca Cel ce îl. conduce pe credincios 
pe calea ascetică, spre unirea mistică cu Dumnezeu. 


«La Tine, Duhul cel bun şi cu totul Sfânt și de viață 
Făcător, cad eu, cel vinovat de toată munca (chinuirea) și 
vrednic de toată pedeapsa. Și pe line Te rog, Domnul meu 
și Dumnezeu, viața mea de-a pururea vecuitoare și neînce- 
tată, lumina cea adevărată și neînserată, să nu nă surpe 

până în sfârșit potrivnicul. Ci împărățește Tu întru Mine, 
Puterea cea atotputernică și negrăită, stăpânirea cea prea 
deplină şi necuprinsă şi neajunsă, toată bunătatea și pricina 
a tot lucrul bun și de folos. Cela te de iznoavă ești toată 
firea zidirii. De unde cei neputincioşi se fac tari, de unde 
este a doua naștere a noastră și plăsmuirea de a doua oară 
și toată cunoștința ? De la Cel care ne luminăm a vedea pe 
Domnul, Izbăvitorul și Mântuitorul nostru prin care toate 
viază și durează. Înţelepciunea cea negrăită cunoștința cea 
mai presus de simţire (de simțuri), strălucirea cea neînțe- 
leasă, toată viața, toată puterea, toată slava, Dumnezeul tu- 
turor purtător de grijă şi milostiv binevoieşte cu Tatăl Tău, 
să mă fac şi să viețuiesc de aceea după voia Ta. Ridică mă- 
dularele mele pe care le-a zdrobit păcatul. Luminează inima 
mea, pe care o întunecă pofta cea rea şi sufletul meu cel 
umilit de păcat înviază-l. Încetează întreitele învăluiri ale 
patimilor. Miluieşte sărăcia mea. Izbăveşte-mă de tot vrăj- 
mașul care dinlăuntru, sau din afară, se scoală asupra meu. 
Izbăveşte-mă de tot lucrul rău. Iartă toate greșelile nele- 
giuirii mele. Și sădește întru mine dragostea Ta cea desă- 
vârşită. | 

Scrie numele robului Tău în cartea vieţii şi-mi dăruiește 
sfârşit bun. Ca dobândind biruința asupra diavolului, să mă 
închin fără de ruşine înaintea Scaunului Împărăției Tale. 
Facă-se ie, Stăpâne, înima mea pământ bun, primind să- 
mânța bună. Și rourează darul Tău întru dânsa, rouă de viaţă 
veșnică. Și să seceri darul Tău dintr-însa, mănunchi bun, 
închinăciune cu umilinţă, înfrânare, priveghere, lacrimi. În- 
toarce-te, sufletul meu, la odihnă prin post. Intoarce-te, 
sufletul meu, la staulul raiului prin grea pătimire şi prin 
scârbă (necaz). Să se afle sufletul meu, Doamne, întru lumina 
Ta cea negrăită, împreună cu ceata sfinților Tăi. Așa, Stăpâne 
al tuturor, Necuprinsule și Neînțelesule, ascultă-mă pe mine, 
netrebnicul şi nevrednicul robul Tău. Ajută-mă, Doamne, să 


trec și să săvârșesc calea cea strâmtă și necățită. Ca să mă 


învrednicesc a dobândi făgăduinţele Tale şi să strig întru des- 


* 

fătarea raiului : Slavă Tatălui Celui fără de moarte şi Fiului 
Celui fără de moarte și Duhului Sfânt Celui fără de moarte, 
mare cuviință, închinăciune în vecii vecilor. Amin». 


Se descrie calea nevoinţelor ascetice ca o cale îngustă, 
reținută de la plăcerile patimilor plăcute, parcursă prin pă- 
timiri neplăcute : întrânări, suportarea de greutăţi şi necazuri, 
cu încredere în voia lui Dumnezeu, ajungându-se astfel la 
iluminarea prin Sfântul Duh și la o tot mai înaintată sfin- 
ţenie, care va fi obţinută în mod desăvârșit în viaţa viitoare, 
ca lumină negrăită. Aceasta echivalează cu dobândirea vir- 
tuţilor contrare patimilor, care culminează în dragostea desă- 


_vârşită. Acestea sunt rodite de inimă când ea e făcută pământ 
“bun, primitor și roditor al seminţei Sfântului Duh. Postul e 


socotit puterea ce dă odihnă sufletului, scăpat de grijile 
mâncărurilor plăcute. În această stare de odihnă, sufletul îi 


poate dărui toată gândirea lui Dumnezeu şi în inima lui pot 


intra cu îmbelșugare darurile Siântului Duh. 


«A patra rugăciune către Sfântul Duh». 


«Vino, întru tot cinstite, Atotfăcătorule,  Atotţiitorule, 


Duhule,  Atotcercetătorule, prea înțelepte, prea puternice, 
neschimbatule, nescrisule împrejur, neînțelesule, neurmatule, 
cu nemărginirea Puternicule, nemărginit . Dăruitorule, cu ne- 
mărginire Bunule, împlinitorule a toată lumea după ființă şi 
neîncăput de cineva după putere: însuţi viața şi izvor al 
vieţii, Însuți înțeleptule și izvor al înțelepciunii, Însuţi pute- 
rea şi izvor al puterii și întru tot îndurate Dumnezeule! 
Vino, înțelepciunea cea adevărată a tuturor celor ce vor săse 


“mântuiască. Vino, unule către unul, căci unul sunt, precum 


mă vezi. Vino și Te sălășluiește întru mine şi mă curăţeşte de 
toată năvălirea şi bântuiala potrivnicului. | 

Bine Te cuvântăm pe. Tine, a toate Împărate, prea bu- 
nule, că de la line este întru noi să fim, să suflăm, să cuge- 
tăm, să Te cunoaștem Dumnezeu, pe Tine, Prea Sfinte 


„ Duhule și pe Tatăl Cel fără de început și pe Unul-Născut Fiul 


+ 

Lui. Bine Te cuvintăm pe Tine, că de la Tine ne este nouă 
a înțeiege frumusețea cerului, drumul soarelui, rotunjeala 
lunii, buna podoabă a stelelor, și buna potrivire cea întru 
toate ucestea și mișcarea cea de 1nulte Jeluri. Bine Te cuvân- 
tim pe Tine, că de la Tine este nouă a înțelege schimbarea 
cerurilor, prejfacerile vremurilor, primentrile vânturilor, în- 
conjurările anilor. Multumim Tie, că de la line este nouă a 
nădăjdui Împărăția cerurilor, cinstea cea întocmai cu îngerii, 
primirea slavei, acum ca în nişte oglinzi şi ghicituri, îar nu 
după multă vreme și cea mai desăvârșită și mai curată. 
Mulţumim ie, că Tu ne dai nouă lucrări ale pământului, 
hrană, meşteşuguri, legi, deprinderi, fapte bune, petreceri. 

Ce limbă va grăi, Stăpâne, marile Tale fapte cele. mai. 
presus de cuvânt și de înțelegere, mari și minunate? Că lu 
ești al curățeniei și al sfințeniei izvor de-a pururea curăţitor 
şi nedeşertat ; și al înțelepciunii și al puterii adânc prea 
mult nemărginit și neajuns; al vieții şi al nemuririi noian 
nemăsurat şi necuprins ; al cunoștinței și al priceperii, co- 
moară nedeșertată şi neîmpulinată ; a bunătății și a milosti- 
virii vistierie a toată lumea, nedeșertată si necheltuită. Tu 
„întru prooroci ai suflat și cele ce vor fi mai înainte le-ai 
vestit și întruparea Mântuitorului  Unuia-Născutului mai 
înainte o ai propovăduit. Tu către Maria cea cu daruri dă- 
ruită venind, cea hotărâtă mai înainte de veci a se face 
Maica lui Dumnezeu cea aleasă din toate neamurile, ca o fără 
de prihană și prea curată prea sfințitul pântece al acesteia, 
locaș al Cuvântului lui Dumnezeu l-ai făcut și împreună cu 
Dânsul ai lucrat prea sfânta Lui luare (fire omenească). lu 
împreună cu Hristos Cuvântul ai fost, ca Cel de o fire cu. 
Dăânsul şi deoființă, şi împreună ai făcut dumnezeiește sem- 
nele cele minunate. lar după ce s-a suit la ceruri şi a șezut 
de-a dreapta Tatălui cu nedespărțire ca un Dumnezeu, la 
sfinţii Lui Ucenici şi Apostoli ai venit în chip de limbi de foc 
și de cuvânt și de înțelepciune și de îndrăzneală pe dânşii 
i-ai umplut. și puternici i-ai făcut întru semne. 

Deci ie mă rog, la Tine cad, Ție mă cuceresc să le 
apleci Mie, robului Tău şi cu bunătate să mă cercetezi pe 
mine și să mă scoţi din adincul greșelilor celor fără de voie şi 
celor neștiute. Curățește-mă de toată spurcăciunea trupului 
și a duhului. Sfințește-mă, înțelepțeşte-mă, dă-mi pricepere, 
spre toată cunoştinţa cea mântuitoare povăţuieşte-mă, viteaz 
mă arată și neîndupiecai de patimi, decât toată puterea cea 
potrivnică mici tare suilă întru mine blândeţe, îndelungă-răb- 
dare, adevăr, dreptate, tăcere. Fă-mă pe mine biserică vred- 
nică a slavei Tale. Stăpănitor (peste) întru mine să fii Tu, 
Păzitor şi Dătător de toate darurile Tale cele bogate. Că Tu 


“ești lucrarea cea desăvârșită a tuturor bunătăţilor. Și Tie, 


împreună cu Tatăl și cu Fiul, după datorie, laudă Îţi aducem, 
acum și pururea și în vecii vecilor. Amin». 


E o rugăciune în care se cere venirea Duhului Sfânt cu 
mare stăruinţă şi se laudă lucrarea Lui împreună cu Tatăl 


- în crearea și conservarea lumii, în minunata ei rânduială, dar 


și prevestirea, eontribuția la întruparea mai presus de fire a 
Fiului, lucrarea Lut în Fiul întrupat împreună cu EI, dar şi 
cea de înălţare a lui Hristos. Se atir mă din nou că EI suflă în 
noi viaţa naturală, dar şi cea mai presus de fire şi ajută la 
sporirea celei create și a celei noi. De aceea se afirmă că El 
face pe omul credincios biserică plină de slava Duhului, în 
viața aceasta, dar deplin în viaţa viitoare. | 

rin Duhul Siânt se realizează întreg dialogul între 
Dumnezeu şi făpturile umane, primul trimițând prin Cel din 
urmă iubirea Lui acestora şi aceștia primind această iubire 
și fructificând-o prin iubirea cu care răspund iubirii dum- 
nezeiești, care are'ca efect veșnica îndumnezeire a omului, in 
Împărăţia cerurilor. | 








? 

CUPRINS 


AVON "UNGE a me ee e mare e a e sa 

Preiață : A SR: PE Pat 

1. Existenţă conștientă și liberă, fără început si fără cauză și 
existența începută și creată . cc. | 

2. Plinătatea existenţei prin sine, sau a fiinţei dumnezeiești ne- 
mărginite și firea omenească mărginită, însetată după ne- 
mărginire și împărtăşirea ei de absolut SI E 

3. Trei persoane purtătoare ale unei ființe nemărginite și 
nerepetate, ca un unic Dumnezeu, modelul și ţinta făpturilor 
create conștiente e ee e mc m a E, ii 

4. Deosebirea celor trei persoane ale unei unice ființe dumne- 
zeiești nerepetate în relaţiile întregitoare . . . PE 

5. Relaţia între persoana Tatălui şi a Fiului — temelia sărate 
lui filial al persoanelor umane și a îndumnezeirii lor 

6. Înomenirea Fiului lui Dumnezeu — mijloc de înfiere și în- 
dumnezeire a oamenilor, spirit și materie a să 

7. Sfânia Treime, iubirea desăvârșită în sine și mântuitoare a 


noastră d n A R . 


. Purcederea Dutu Siânt dl Tată! Și Sia Lui în Fiul, te- 


mei al iubirii desăvârșite între Tatăl și Fiul și a înfierii noastre 
prin Duhul . . : m ia ai 


. Lucrarea Fiului iiitupal în noi dă înălțare prin Duhul de 


9 
viață făcător și sfinţitor ia if d S Ă 
10. Duhul Sfânt, capătul dinspre lume al lui Esi zel lucrător 
și conducător al oamenilor prin purilicare spre sfințire și 
ÎN dUMhEZEITE e e e i e e A a E 0 e 
(915 să a 5: ADR III PI E II RE Pe ORI PRI N e 

